ബനാറസ് ഹിന്ദു യൂണിവേഴ്‌സിറ്റിയില് ഗോഡ്‌സെയെ പ്രകീര്‍ത്തിച്ച് നാടകം – Chandrika Daily\nBy chandrika Thursday February 22, 2018 22:56 pm\nബനാറസ് ഹിന്ദു യൂണിവേഴ്‌സിറ്റിയില് ഗോഡ്‌സെയെ പ്രകീര്‍ത്തിച്ച് നാടകം\nന്യൂഡല്‍ഹി: നാഥുറാം വിനായക് ഗോഡ്‌സെയെ നായകനാക്കിയ നാടകം അരങ്ങിലെത്തിച്ച സംഭവത്തില് ബനാറസ് ഹിന്ദു സര്‍വകലാശാല വിവാദത്തിലായി. സര്‍വകലാശാല സംഘടിപ്പിച്ച സംസ്‌കൃതി ത്രിദിന ഫെസ്റ്റിവലിലാണ് നാടകം അവതരിപ്പിച്ചത്. ‘ഞാനെന്തിന്…\nന്യൂഡല്‍ഹി: നാഥുറാം വിനായക് ഗോഡ്‌സെയെ നായകനാക്കിയ നാടകം അരങ്ങിലെത്തിച്ച സംഭവത്തില് ബനാറസ് ഹിന്ദു സര്‍വകലാശാല വിവാദത്തിലായി. സര്‍വകലാശാല സംഘടിപ്പിച്ച സംസ്‌കൃതി ത്രിദിന ഫെസ്റ്റിവലിലാണ് നാടകം അവതരിപ്പിച്ചത്.\n‘ഞാനെന്തിന് ഗാന്ധിയെ കൊന്നു’ എന്ന നാടകത്തിന്റെ വീഡിയോ വൈറലായതോടെ പരാതിയുമായി ഒരു കൂട്ടം വിദ്യാര്‍ഥികള് രംഗത്തെത്തി. ഗോഡ്‌സെയെ പ്രകീര്‍ത്തിച്ച നാടകത്തില് ഗാന്ധിജിയെയും സ്വാതന്ത്ര്യ സമര പോരാട്ടങ്ങളെയും രാഷ്ട്രത്തെയും നാടകം അപമാനിക്കുകയാണെന്നാണ് വിദ്യാര്‍ഥികളുടെ ആരോപണം. നാടകത്തില് ഗോഡ്‌സെയുടെ കഥാപാത്രം പറയുന്ന പല സംഭാഷണങ്ങള്‍ക്കും മികച്ച പ്രതികരണമാണ് കാണികളില് നിന്നുയര്‍ന്നത്. ഇത് അപകടകരമായ സൂചനയാണെന്നും പരാതി ഉന്നയിച്ചവര് ചൂണ്ടിക്കാട്ടുന്നു.\n‘ഒരു ഹിന്ദുവായി ജനിച്ചതില് എനിക്ക് അഭിമാനമാണ്. അക്രമമെന്ന ആശയം കേട്ടാല്‍ത്തന്നെ ഗാന്ധിക്ക് ദേഷ്യം വരുമായിരുന്നു. അദ്ദേഹം മുസ്്‌ലിംകള്‍ക്ക് വേണ്ടിയാണ് നിലകൊണ്ടത്. എനിക്കത് സഹിക്കാനാകുമായിരുന്നില്ല, അതുകൊണ്ട് ഞാന് ഗാന്ധിയെ കൊന്നുവെന്ന്’ ഗോഡ്‌സെയുടെ കഥാപാത്രം ഈ വാചകം പറയുമ്പോള് സദസ് നിറഞ്ഞ കയ്യടിയോടെയാണ് വരവേറ്റത്.\nനാടകാവതരണം ഗൂഢാലോചനയുടെ ഭാഗമാണെന്നും ഇതിനു പിന്നിലെ രഹസ്യ അജണ്ടയെക്കുറിച്ച് അന്വേഷിക്കണമെന്നുമാണ് വിദ്യാര്‍ഥികള് പരാതിയില് പറയുന്നത്. ഗാന്ധിജിയെ അപകീര്‍ത്തിപ്പെടുത്താനും ഗോഡ്‌സെയെ പ്രകീര്‍ത്തിക്കാനുമാണ് നാടകത്തിലൂടെ ശ്രമിക്കുന്നത്.\nഹിന്ദു ബനാറസ് സര്‍വ്വകലാശാലക്ക് തറക്കല്ലിട്ടത് ഗാന്ധിജിയാണ്. സ്ഥാപകനായ മദന് മോഹന് മാളവ്യയുമായി അദ്ദേഹത്തിന് അടുത്ത ബന്ധമാണുണ്ടായിരുന്നത്. അങ്ങനെയൊരിടത്ത് ഗാന്ധിജി അപമാനിക്കപ്പെടുന്നത് എങ്ങനെ അംഗീകരിക്കാനാവുമെന്നും. പരാതിയില് ചോദിക്കുന്നു. സര്‍വ്വകലാശാല അധികൃതരില് നിന്ന് ഇതേ കുറിച്ച് പ്രതികരണങ്ങള് ലഭ്യമായിട്ടില്ല. അതേസമയം, വിദ്യാര്‍ഥികള് പരാതി നല്‍കിയതായും അത് പൊലീസിന് കൈമാറിയിട്ടുണ്ട്.\nCategories: Culture, More, Views Tags: banaras hindu university, Gandhi, Gandhi death, godse, RSS agenda


ഇടതുപക്ഷം വൻ വിജയം നേടിയാൽ കേരളം പ്രതിപക്ഷത്തിന് സ്വപ്നമാകും - Express Kerala\nKerala National Politics Special Videos View April 22, 2019 | Published by : Express View\nലോക്‌സഭ തെഞ്ഞെടുപ്പില് ഇടതുപക്ഷം വന് വിജയം നേടിയാല് കേരളം പ്രതിപക്ഷത്തെ സംബന്ധിച്ച് കിട്ടാക്കനിയായി മാറും. ഞായറാഴ്ച നടന്ന കൊട്ടിക്കലാശത്തില് പ്രവര്‍ത്തക പങ്കാളിത്വത്തില് 20 മണ്ഡലങ്ങളും ചുവപ്പണിയിച്ച സി.പി.എം പ്രവര്‍ത്തകര് വലിയ ആത്മവിശ്വാസത്തിലാണ്. ഭൂരിപക്ഷം മണ്ഡലങ്ങളും തൂത്ത് വരുമെന്ന് തന്നെയാണ് ചെമ്പടയുടെ കണക്കുകൂട്ടല്.\nവടകരയിലും കൊല്ലത്തും കണക്ക് തീര്‍ക്കുന്ന വിജയം സാധ്യമാകുമെന്നും പത്തനംതിട്ടയില് അട്ടിമറി വിജയം നേടി ഞെട്ടിക്കുമെന്നുമാണ് സി.പി.എം നേതൃത്വം പറയുന്നത്. ഈ മണ്ഡലങ്ങളില് ഉള്‍പ്പെടെ 15 മണ്ഡലങ്ങളില് വിജയ സാധ്യത ഉണ്ടെന്നാണ് അവകാശവാദം. ചില മണ്ഡലങ്ങളില് ബി.ജെ.പി വോട്ടുകള് മറിച്ചാലും വിജയം ഇടതുപക്ഷത്തിന് തന്നെയെന്ന കാര്യത്തിലും സി.പി.എം നേതാക്കള്‍ക്ക് തര്‍ക്കമില്ല.\nചിട്ടയായ പ്രവര്‍ത്തനങ്ങളിലൂടെ സംഘടനാ മെഷിനറി പൂര്‍ണ്ണമായും ഉപയോഗപ്പെടുത്തിയാണ് സി.പി.എം തെഞ്ഞെടുപ്പിനെ നേരിടുന്നത്. ഇത്രയും വിപുലമായ കേഡര് സംവിധാനം മറ്റു പാര്‍ട്ടികള്‍ക്കില്ല എന്നത് ചെമ്പടയുടെ ആത്മവിശ്വാസം വര്‍ദ്ധിപ്പിക്കുന്ന ഘടകമാണ്.\nപ്രതിപക്ഷ വോട്ടുകള് ഭിന്നിക്കുകയും പാര്‍ട്ടി വോട്ടുകള് പെട്ടിയില് വീഴുകയും ചെയ്താല് ഇടതുപക്ഷം നേട്ടം ഉണ്ടാക്കാനുള്ള സാധ്യത വളരെ കൂടുതലാണ്.\nഅതിന് പ്രധാന കാരണം ശക്തമായ ത്രികോണ മത്സരമാണ് മിക്കയിടത്തും നടക്കുന്നത് എന്നതാണ്. മാത്രമല്ല ശബരിമല വിഷയത്തില് ബി.ജെ.പിയും കോണ്‍ഗ്രസ്സും ഒരേ നിലപാടാണ് സ്വീകരിക്കുന്നത് എന്നതിനാല് വോട്ട് ഭിന്നിപ്പിനുള്ള സാധ്യതയും തള്ളികളയാന് കഴിയില്ല.\nഅവസാനത്തെ പാര്‍ട്ടി വോട്ടും ചെയ്യിപ്പിക്കുക എന്ന നിര്‍ദ്ദേശമാണ് സി.പി.എം നേതൃത്വം കീഴ്ഘടകങ്ങള്‍ക്ക് നല്‍കിയിരിക്കുന്നത്.\nഅഭിപ്രായ സര്‍വേകള്‍ക്കും മീതെ ഒരു വിധിയെഴുത്ത് ഇടതിന് അനുകൂലമായി ഉണ്ടായാല് പിണറായി സര്‍ക്കാറിന്റെ ഭരണ തുടര്‍ച്ച ഇപ്പോഴെ ഉറപ്പാകും.\nഇത്തരമൊരു സാഹചര്യത്തില് യു.ഡി.എഫ് പിളര്‍പ്പിലേക്ക് നീങ്ങാനുള്ള സാധ്യതയും വളരെ കൂടുതലാണ്. വലിയ പൊട്ടിത്തെറി കോണ്‍ഗ്രസ്സിലാണ് ഉണ്ടാകുക.\nഅധികാരം ഇല്ലാത്തപ്പോള് കൂടുതല് ശക്തരാകുന്ന സി.പി.എമ്മിന്റെയും വര്‍ഗ്ഗ ബഹുജന സംഘടനകളുടെയും അവസ്ഥയല്ല യു.ഡി.എഫിലുള്ളത്. അവിടെ കോണ്‍ഗ്രസ്സായാലും മുസ്ലിം ലീഗായാലും കേരള കോണ്‍ഗ്രസ്സായാലും അധികാരം ഇല്ലാത്ത അവസ്ഥ ചിന്തിക്കാന് പോലും പറ്റാത്തതാണ്.\nഅഞ്ചു വര്‍ഷം കൂടുമ്പോള് ഭരണം മാറും എന്ന പ്രതീക്ഷയില് മാത്രം ദിവസങ്ങള് എണ്ണി തീര്‍ത്ത് മുന്നോട്ട് പോകുന്നവരാണ് യു.ഡി.എഫ് മുന്നണിയിലെ നേതാക്കള്.\nപിണറായി സര്‍ക്കാരിനെതിരെ ഇത്രയും ശക്തമായ പ്രചരണങ്ങള് നടത്തിയിട്ടും സകല കുത്തക മാധ്യമങ്ങളും ഒപ്പം ഉണ്ടായിട്ടും വിജയിക്കാന് കഴിഞ്ഞില്ലങ്കില് പിന്നെ യു.ഡി.എഫ് പിരിച്ചുവിടുക തന്നെയായിരിക്കും നല്ലത്.\nഈ യാഥാര്‍ത്ഥ്യം നല്ലത് പോലെ അറിയുന്നത് കൊണ്ടാണ് അമേഠിക്ക് പുറത്ത് മത്സരിക്കാന് രാഹുല് മണ്ഡലം തേടിയപ്പോള് കേരള നേതാക്കള് അദ്ദേഹത്തെ റാഞ്ചിയെടുത്തത്.\nരാഹുല് തരംഗത്തില് കേരളം തൂത്ത് വാരാമെന്നതായിരുന്നു പ്രധാന ലക്ഷ്യം. എന്നാല് രാഹുലും പ്രിയങ്കയും നടത്തിയ റോഡ് ഷോയെ കടത്തിവെട്ടി ഇടതുപക്ഷം മറ്റൊരു റോഡ് ഷോ നടത്തിയതോടെ ആ പ്രതീക്ഷയും മങ്ങി.5ലക്ഷം വോട്ടിന്റെ ഭൂരിപക്ഷം രാഹുലിന് പ്രവചിച്ചവര് ഇപ്പോള് മാന്യമായ ഭൂരിപക്ഷമെങ്കിലും കിട്ടിയാല് മതിയായിരുന്നു എന്ന പ്രാര്‍ത്ഥനയിലാണ്.\nന്യൂനപക്ഷ സംരക്ഷകന്റെ പട്ടം രാഹുല് ഗാന്ധിക്ക് ചാര്‍ത്തി കൊടുക്കുമ്പോള് ഇവിടെ പിണറായിയാണ് ഭരിക്കുന്നത് എന്ന കാര്യം കോണ്‍ഗ്രസ്സ് നേതാക്കള് ഓര്‍ക്കാതെ പോയതാണ് വലിയ വീഴ്ചയായത്. സംഘപരിവാര് നേതാവ് തന്നെ തലക്ക് ഇനാം പ്രഖ്യാപിച്ച ഒരു മുഖ്യമന്ത്രിയാണ് പിണറായി വിജയനെന്നതും കേരളത്തിലെ കോണ്‍ഗ്രസ് നോതാക്കള് ഓര്‍ത്തില്ല.\nസ്വന്തം മണ്ഡലത്തില് പോലും രാഹുലിന് തരംഗം ഉണ്ടാക്കാന് കഴിയാതിരുന്നതിനാല് അവസാന ലാപ്പില് വീണ്ടും പ്രിയങ്ക ഗാന്ധിയെയും അവരുടെ മകളെയും വരെ കൊണ്ടുവരേണ്ട ഗതികേടും കോണ്‍ഗ്രസ്സിനുണ്ടായി.\n2021 ലെ നിയമസഭ തിരഞ്ഞെടുപ്പ് ലക്ഷ്യമിട്ട് മുഖ്യമന്ത്രി കുപ്പായം തുന്നി ഇരിക്കുന്ന ഉമ്മന് ചാണ്ടിയും രമേശ് ചെന്നിത്തലയും നിലനില്‍പ്പിനുള്ള പോരാട്ടമായാണ് ലോകസഭ തിരഞ്ഞെടുപ്പിനെ കാണുന്നത്. ഇവിടെ പിഴച്ചാല് പാര്‍ട്ടിയിലും മുന്നണിയിലും കാര്യങ്ങള് പന്തിയല്ലെന്ന ബോധം ഇരു നേതാക്കള്‍ക്കുമുണ്ട്.\nസര്‍വേനല്‍കിയ ആത്മവിശ്വാസത്തിലിരുന്ന യു.ഡി.എഫ് നേതാക്കളെ കൊട്ടിക്കലാശ ദിവസത്തില് ഇടതുപക്ഷം ഉണ്ടാക്കിയ അപ്രതീക്ഷിത മുന്നേറ്റമാണ് ചങ്കിടിപ്പിക്കുന്നത്. പത്തനംതിട്ട, തിരുവനന്തപുരം, തൃശൂര്, പാലക്കാട് മണ്ഡലങ്ങളില് മൂന്നാമതായി പോകുമോ എന്ന ആശങ്കയും പ്രമുഖ കോണ്‍ഗ്രസ്സ് നേതാക്കള്‍ക്കിടയിലുണ്ട്.\nസ്പ്രിംക്‌ളര്; സര്‍ക്കാരിന്റെ വീഴ്ച്ച പരിശോധിക്കാന് രണ്ടംഗ സമിതി\nസംസ്ഥാനത്ത് ഇപ്പോള് ഭക്ഷ്യവസ്തുക്കള്‍ക്ക് പ്രതിസന്ധിയില്ല; സാഹചര്യം മാറിയേക്കും\nമുഖ്യമന്ത്രിയുടെ പ്രത്യേക വര്‍ത്താ സമ്മേളനം ഇന്ന് വീണ്ടും ആരംഭിക്കും


കോവിഡ് രോഗി ചികില്‍സ കിട്ടാതെ മരിച്ചു; ബന്ധുക്കള് ഡോക്ടറെ ഓടിച്ചിട്ട് തല്ലി |Video: covid patient family attacked apollo hospital staff after women fails to get bed dies\nHome Ediotrs Pick കോവിഡ് രോഗി ചികില്‍സ കിട്ടാതെ മരിച്ചു; ബന്ധുക്കള് ഡോക്ടറെ ഓടിച്ചിട്ട് തല്ലി\nകോവിഡ് രോഗി ചികില്‍സ കിട്ടാതെ മരിച്ചു; ബന്ധുക്കള് ഡോക്ടറെ ഓടിച്ചിട്ട് തല്ലി\nന്യൂഡല്‍ഹി: കോവിഡ് രോഗികളെ കൊണ്ട് ആശുപത്രികള് നിറഞ്ഞതോടെ ഡല്‍ഹിയില് ചികില്‍സ കിട്ടാതെ മരിക്കുന്നവരുടെ എണ്ണം വര്‍ധിക്കുന്നു. പ്രിയപ്പെട്ടവര് ചികില്‍സ കിട്ടാതെ മരിക്കുന്നതില് പ്രകോപിതരായ ബന്ധുക്കള് അക്രമാസക്തരായി തുടങ്ങിയതോടെ ഡല്‍ഹിയിലെ സ്ഥിതിഗതികള് കൂടുതല് വഷളാവുകയാണ്. ഇന്ന് ഡല്‍ഹിയിലെ ഒരു ആശുപത്രിയില് നടന്ന സംഭവത്തിന്റെ വീഡിയോ സോഷ്യല് മീഡിയയില് വ്യാപകമായി പ്രചരിക്കുന്നുണ്ട്.\nമതിയായ ചികില്‍സയോ സൗകര്യങ്ങളോ ലഭിക്കാതെ മരിച്ച സ്ത്രീയുടെ ബന്ധുക്കള് ഡോക്ടറെയും നഴ്‌സുമാരെയും ഓടിച്ചിട്ട് മര്‍ദ്ദിക്കുന്നതാണ് ദൃശ്യത്തിലുള്ളത്. കയ്യില് കിട്ടിയ കമ്പി കൊണ്ടാണ് ഇവര് ആരോഗ്യപ്രവര്‍ത്തകരെ ആക്രമിച്ചത്. കോവിഡ് ബാധിച്ചെത്തിയ 62കാരിക്ക് ഐസിയുവില് കിടക്ക ലഭിച്ചില്ല. ആരോഗ്യസ്ഥിതി മോശമായെങ്കിലും ഐസിയുവിലേക്ക് മാറ്റാനായില്ല. പിന്നാലെ രോഗി മരിക്കുകയായിരുന്നു.\nഇതോടെ ബന്ധുക്കള് ജീവനക്കാര്‍ക്കും ഡോക്ടര്‍മാക്കുമെതിരെ തിരിഞ്ഞു. കയ്യില് കട്ടിയത് വച്ച് മര്‍ദിക്കുകയും ചെയ്തു. പിടിച്ചുമാറ്റാന് ശ്രമിച്ചവര്‍ക്കും തല്ല് കിട്ടി. ഇത്തരത്തിലുള്ള സംഭവങ്ങള് ഡല്‍ഹിയില് വ്യാപകമാവുന്നതായാണ് റിപോര്‍ട്ട്.\nPrevious articleദുബൈ സുന്നി സെന്റര് പ്രസിഡന്റ് ഹാമിദ് കോയമ്മ തങ്ങള് നിര്യാതനായി\nNext articleഅബൂദബിയില് വാഹനങ്ങള് കൂട്ടിയിടിച്ച് തീപ്പിടിച്ച് അഞ്ചുപേര് മരിച്ചു


എന്തു ചെയ്യണമെന്നറിയാതെ പകച്ചുനിന്ന കാലം; കരിയറിലെ മോശം കാലഘട്ടത്തെ കുറിച്ച് കോഹ്‌ലി-Virat Kohli about Mental Struggles he faced in Cricket Career\nബംഗ്ലാദേശിനെതിരായ ടെസ്റ്റ് പരമ്പര തുടങ്ങുന്നതിനു മുൻപുള്ള പത്രസമ്മേളനത്തിലാണ് താൻ കരിയറിൽ കടന്നുപോയ മോശം കാലത്തെ കുറിച്ച് വിരാട് കോഹ്‌ലി വിവരിച്ചത്\nNovember 13, 2019 9:22:12 pm\nക്രിക്കറ്റ് കരിയറില് ഒരിക്കലും ഓര്‍ക്കാന് ഇഷ്ടപ്പെടാത്ത കാലഘട്ടം തനിക്കുണ്ടെന്ന് ഇന്ത്യന് നായകന് വിരാട് കോഹ്‌ലി. മാനസികമായി ഏറെ ബുദ്ധിമുട്ടനുഭവിച്ച കാലമായിരുന്നു അതെന്ന് വിരാട് കോഹ്‌ലി ഓര്‍ക്കുന്നു. എന്തു ചെയ്യണമെന്നോ, എങ്ങനെ ചെയ്യണമെന്നോ അറിയാതെ പകച്ചുപോയ കാലഘട്ടത്തിലൂടെയാണ് താന് കടന്നുപോയതെന്നും വിരാട് കോഹ്‌ലി പറഞ്ഞു. ബംഗ്ലാദേശിനെതിരായ ടെസ്റ്റ് പരമ്പര തുടങ്ങുന്നതിനു മുൻപുള്ള പത്രസമ്മേളനത്തിലാണ് താൻ കരിയറിൽ കടന്നുപോയ മോശം കാലത്തെ കുറിച്ച് വിരാട് കോഹ്‌ലി വിവരിച്ചത്.\nRead Also: ക്രീസില് നേരിടാന് ഏറ്റവും ബുദ്ധിമുട്ടിയത് ഒരു ഇന്ത്യന് സ്‌പിന്നറെ: ആദം ഗില്‍ക്രിസ്റ്റ്\n2014 ലെ ഇംഗ്ലണ്ട് പര്യടനം നടക്കുന്ന സമയത്താണ് താന് ഏറെ മാനസിക പിരിമുറുക്കം അനുഭവിച്ചതെന്ന് കോഹ്‌ലി പറയുന്നു. “ലോകം തന്നെ അവസാനിക്കാന് പോകുന്നതായി തോന്നിയ കാലഘട്ടമാണ് അത്. ഞാന് നിസ്സഹായനായി നിന്നു. എന്ത് ചെയ്യണമെന്ന് അറിയാതെ പകച്ചുനിന്നു. വലിയ മാനസിക സമ്മര്‍ദമാണ് അനുഭവിച്ചത്. എന്ത് സംസാരിക്കണം, എങ്ങനെ സംസാരിക്കണം എന്നൊന്നും അറിയാതെ ഞാന് നിന്നു. മറ്റുള്ളവരോട് എങ്ങനെ പെരുമാറണമെന്ന് പോലും എനിക്ക് അറിയില്ലായിരുന്നു. അത്രത്തോളം മാനസിക സമ്മര്‍ദ്ദം അനുഭവപ്പെട്ടു. എന്റെ സാമൂഹിക ജീവിതം തന്നെ താറുമാറായി. പക്ഷേ, അപ്പോഴും എന്റെ മാനസിക ബുദ്ധിമുട്ടുകളേക്കുറിച്ച് ആരോടെങ്കിലും തുറന്നുപറയാൻ എനിക്കു ഭയമായിരുന്നു. കളിയിൽനിന്ന് ഇടവേള ആവശ്യപ്പെടാനും കഴിഞ്ഞില്ല. കാരണം, എന്റെ അവസ്ഥയെയും ആവശ്യത്തെയും മറ്റുള്ളവർ എങ്ങനെ എടുക്കുമെന്ന് അറിയില്ലായിരുന്നു” വിരാട് കോഹ്‌ലി പറഞ്ഞു.\n“I think what Glenn has done is remarkable and will set an example for cricketers all over the world” – Captain @imVkohli pic.twitter.com/YLHtigo0kD\nമാനസിക സമ്മര്‍ദ്ദത്തെ തുടര്‍ന്ന് ഓസീസ് താരം ഗ്ലെന് മാക്‌സ്‌വെൽ ഇടവേളയെടുത്തതിനെ കോഹ്‌ലി അഭിനന്ദിച്ചു. മാക്‌സ്‌വെൽ നല്ല തീരുമാനമാണ് എടുത്തിരിക്കുന്നത്. ലോകത്തെങ്ങുമുള്ള ക്രിക്കറ്റ് താരങ്ങൾക്ക് അനുകരണീയമായൊരു മാതൃകയാണത്. സമ്മർദ്ദം അകറ്റാൻ പരമാവധി ശ്രമിക്കുക. മനുഷ്യരെന്ന നിലയിൽ അതിനു സാധിക്കാതെ വരുമ്പോൾ തീർച്ചയായും കളിയിൽനിന്ന് വിട്ടുനിൽക്കാൻ കഴിയണമെന്നും കോഹ്‌ലി പറഞ്ഞു.\n2014 ലെ ഇംഗ്ലണ്ട് പര്യടന സമയത്ത് കരിയറിലെ വളരെ മോശം പ്രകടനമാണ് കോഹ്‌ലി നടത്തിയത്. ഒരു അര്‍ധ സെഞ്ച്വറി പോലും നേടാന് ആ കാലഘട്ടത്തില് വിരാടിന് സാധിച്ചില്ല.\nWeb Title: Virat kohli about mental struggles he faced in cricket career


ഉലയിൽ പ്രകാശിക്കുന്ന ജീവിതങ്ങൾ… ഓമനയും അല്ലിയും – Jaihind TV\nഉലയിൽ പ്രകാശിക്കുന്ന ജീവിതങ്ങൾ… ഓമനയും അല്ലിയും\nകാരിരുമ്പിൽ ആയുധങ്ങൾ നിർമിക്കുന്ന ജോലി പുരുഷന്റെ കുത്തകയായാണ് കരുതിപ്പോന്നിരുന്നത്. എന്നാൽ ഇത് തകർത്തിരിക്കുകയാണ് ഇടുക്കി ജില്ലയിലെ സേനാപതിയിൽ നിന്നുള്ള രണ്ട് സഹോദരിമാർ. ചുട്ടു പഴുത്ത ഇരുമ്പിൽ നിന്ന് ജീവിതം പടത്തുയർത്തുന്ന ഇവർ ബധിരരും മൂകരുമാണെന്ന് അറിയുമ്പോളാണ് ഇവരുടെ അതിജീവനത്തിന്റെ ആഴം നമുക്ക് മനസിലാകുക.\nപുരുഷൻമാർ കുത്തകയായി കരുതിയിരുന്ന ജോലികൾ ഇന്ന് സത്രീകൾ ഏറ്റെടുത്തു കഴിഞ്ഞു. പല ജോലികളിലും ഇവർ പുരുഷ•ാരേക്കാൾ മികവുള്ളവരാണെന്ന് തെളിയിക്കുകയും ചെയ്തിട്ടുണ്ട്. എന്നാൽ ഇതൊക്കെ പുതിയ കാലത്തിന്റെ കഥയാണ്. ഇടുക്കി ജില്ലയിലെ സേനാപതിയിലുള്ള രണ്ട് സഹോദരിമാരുടെ ജീവിതത്തേക്കുറിച്ചറിഞ്ഞാൽ അത് പുതിയ തലമുറയിലുള്ളവർക്കും പ്രചോദനമാകുമെന്നത് ഉറപ്പാണ്.\nസേനാപതി മുക്കുടിൽ കലയത്തനാക്കുഴിയിൽ വീട്ടിലെ ഓമനയും അല്ലിയുമാണ് ഈ കഥയിലെ കഥാപാത്രങ്ങൾ. ഇവരുടേത് ഒരു നിശബ്ദ ജീവിതമാണ്. കഥയിൽ അതുകൊണ്ടുതന്നെ മറ്റൊരാൾ ഇവർക്കായി ശബ്ദം പകരേണ്ടി വരും. സഹോദരീ ഭർത്താവായ രവി ഇവരേക്കുറിച്ച് വിശദീകരിക്കും.\nഓമനയ്ക്ക് 49 വയസും അല്ലിക്ക് 55 വയസുമാണ് പ്രായം. മലയോര മേഖലയിലെ കുഗ്രാമത്തിൽ ജനിച്ച ബധിരരും മൂകരുമായ ഇവർക്ക് കാര്യമായ വിദ്യാഭ്യാസമൊന്നും ലഭിച്ചില്ല. പകരം പിതാവായ കൃഷ്ണൻ ഇവരെ കുലത്തൊഴിൽ പഠിപ്പിച്ചു. അങ്ങനെ കാരിരുമ്പു പോലെ കഠിനമാകാമായിരുന്ന ജീവിതത്തെ ഉലയിലിട്ട് പഴുപ്പിച്ച് ഇവർ രൂപം വരുത്തി. ഇപ്പോൾ ഇരുമ്പ് പണിയൊഴിഞ്ഞിട്ട് ഇവർക്ക് സമയമില്ല എന്നതാണ് അവസ്ഥ.\nഓമനയാണ് ഇരുമ്പ് പണിയിൽ വിദഗ്ദ്ധ. ഓമനയെ ചേച്ചി സഹായിക്കും. വീട്ടു ജോലികളും പറമ്പിലുള്ള അൽപം കൃഷിയും അല്ലിയുടെ ചുമതലയിൽ നടന്നു പോകും. തയ്യൽ ജോലിയും പരിശീലിച്ചിട്ടുള്ള ഓമന അയൽവാസികളിൽ നിന്ന് ലഭിക്കുന്ന ഓർഡറുകൾ സ്വീകരിച്ച് അവയും ചെയ്തു കൊടുക്കാറുണ്ട്.\nതോട്ടങ്ങളിൽ നിന്ന് മൂർച്ച കൂട്ടാനെത്തുന്ന ആയുധങ്ങളാണ് ഇവരുടെ പ്രധാന വരുമാന മാർഗം. ആഴ്ചകൾ അവസാിക്കുമ്പോൾ എത്തുന്ന ഇവ ഇരുവരും ഉറക്കമിളച്ചിരുന്നാണ് മൂർ്ച്ച കൂട്ടി പണിയാരംഭിക്കുന്ന തിങ്കളാഴ്ചകളിൽ തൊഴിലാൡകൾക്ക് എത്തിക്കുന്നത്. ഓർഡർ അനുസരിച്ച് എല്ലാവിധ പണിയായുധങ്ങളും നിർമിച്ചു നൽകാനും ഇവർ റെഡി.\nസംസാരിക്കാനറിയില്ലെങ്കിലും ആംഗ്യഭാഷയിലൂടെ ചെയ്യുന്ന ജോലിക്ക് കൂലി ഇവർ വാങ്ങും. മറ്റാരും സഹായത്തിനില്ലാത്തിനാൽ അതിജീവനത്തിന്റെ പാഠങ്ങൾ ഇവർ സ്വയം അഭ്യസിച്ചതാണ്. അതുതന്നെയാണ് ഇവരെ മുന്നോട്ട് നയിക്കുന്നതും.\nകൊവിഡ് വിവരകൈമാറ്റത്തിൽ വന്‍വീഴ്ച; ഇടുക്കിയില് 51 രോഗികളുടെ...\n‘മുഖ്യമന്ത്രിയുടെ പ്രവൃത്തി ആ പദവിക്ക് യോജിച്ചതല്ല’: വിമര്‍ശനവുമായി...\nയാത്ര ചെയ്തത് രോഗം അറിയാതെ… ഒട്ടേറെ ആളുകളുമായി...\nബൈസൻവാലിയിൽ യൂത്ത് കോൺഗ്രസ്സ് നേതാവിന്‍റെ വീടിന് നേരെ...\nഇടുക്കിയിൽ പൊതുപ്രവർത്തകന് കോവിഡ് ബാധ സ്ഥിരീകരിച്ചു\nപുനർജനി ഫയലില് മാത്രം; ഇടുക്കി മലയോര ജനതയെ...\nകോടിയേരി സംഘപരിവാറിന്‍റെയും വര്‍ഗീയ ശക്തികളുടെയും ടെലിപ്രോംപ്റ്റര്: ഷാഫി പറമ്പില്\nമന്ത്രി ബിന്ദുവിനെതിരായ രമേശ് ചെന്നിത്തലയുടെ പരാതി; വിസി നിയമനത്തിന്‍റെ രേഖകൾ ഹാജരാക്കാൻ സർക്കാരിനോട്...\nകോടിയേരി ബാലകൃഷ്ണന്‍റെ മനോനില പരിശോധിക്കണം: അഡ്വ. മാര്‍ട്ടിന് ജോര്‍ജ്\nവർഗീയ പണി നിർത്തി ആഭ്യന്തരവകുപ്പിന്‍റെ തലപ്പത്ത് കൊള്ളാവുന്ന ആരെയെങ്കിലും നോക്കൂ; കോടിയേരിയോട് ഷാഫി\nകോടിയേരിയുടേത് വര്‍ഗീയ ചേരിതിരിവ് സൃഷ്ടിക്കാന് ലക്ഷ്യമിട്ടുള്ള പ്രസംഗം : ജി ദേവരാജന്\nരണ്ട് മാസത്തിനിടെ അഞ്ച് പെണ്‍കുട്ടികളുടെ ആത്മഹത്യ; പ്രതിപക്ഷ നേതാവ് നാളെ വിതുര ആദിവാസി...\nസംസ്ഥാനത്ത് കൊവിഡ് കുതിപ്പ്; ഒറ്റ ദിവസം 22,946 രോഗികള്; 18 മരണം, ടിപിആർ...\nമോന്‍സന്‍റെ കൈവശമുള്ള ശബരിമല ചെമ്പോല വ്യാജം; പത്തില് എട്ടും വ്യാജന്, റിപ്പോർട്ട് കൈമാറി\nയുഡിഎഫ് കണ്‍വീനറുടെ പേരില് വ്യാജപ്രചാരണം; നിയമനടപടി സ്വീകരിക്കുമെന്ന് എംഎം ഹസന്\nകൊവിഡ് മാനദണ്ഡങ്ങൾ ലംഘിച്ച് കതിരൂർ മനോജ് വധക്കേസ് പ്രതിയുടെ ഗൃഹപ്രവേശച്ചടങ്ങ്; പി ജയരാജന്...\nകെ റെയിലിനെതിരെ പ്രമേയം പാസാക്കി പരപ്പനങ്ങാടി നഗരസഭ; സംസ്ഥാനത്ത് ആദ്യം; ഡിപിആർ കത്തിച്ചും...\nഅബുദാബി രാജ്യാന്തര വിമാനത്താവളത്തിനടുത്ത് സ്ഫോടനം; രണ്ട് ഇന്ത്യക്കാർ ഉള്‍പ്പെടെ മൂന്ന് മരണം, 6...\nകോടിയേരിയുടേത് വിഷലിപ്തമായ പ്രസ്താവന; സിപിഎം വർഗസമരം ഉപേക്ഷിച്ച് വർഗീയ പ്രചാരണം നടത്തുന്നുവെന്ന് എംഎം...\n‘കീഴടങ്ങിയ പ്രതിയെ അതിസാഹസികമായി പിടികൂടിയ പോലീസ് ഇപ്പോഴും നമ്പർ 1 തന്നെ! ഒരു...\n‘രാത്രി തന്നെ പരാതി കൊടുത്തിട്ടും ഒന്നും ചെയ്തില്ല’; പോലീസിനെതിരെ ഷാനിന്‍റെ അമ്മ\nകോട്ടയം കൊലപാതകം; പിന്നില് ലഹരി സംഘങ്ങള്‍ക്കിടയിലെ കുടിപ്പകയെന്ന് സൂചന\nസംസ്ഥാനത്ത് ഗുണ്ടാവിളയാട്ടം, ഉത്തരവാദിത്വം മുഖ്യമന്ത്രിക്ക്; രൂക്ഷവിമർശനവുമായി പ്രതിപക്ഷ നേതാവ്\nരാജ്യത്ത് 24 മണിക്കൂറിനിടെ 2,58,089 പേർക്ക് കൊവിഡ്; അതിതീവ്ര വ്യാപനത്തില് നേരിയ കുറവ്\nയുവാവിനെ തട്ടിക്കൊണ്ടുപോയി തല്ലിക്കൊന്നു; മൃതദേഹം തോളിലിട്ട് പോലീസ് സ്റ്റേഷനിലെത്തി; നടുക്കി അരുംകൊല\nഡിപിആര് പ്രതീക്ഷിച്ചതിനെക്കാള് പതിന്മടങ്ങ് അപകടകാരി: കെ സുധാകരന് എംപി\nകെപിസിസി പ്രസിഡന്‍റ് കെ സുധാകരന് എംപി 2021 ലെ വാര്‍ത്താതാരം\nസംസ്ഥാനത്ത് 18,123 പേര്‍ക്ക് കൂടി കൊവിഡ്, 8 മരണം; ടിപിആർ 30.55%\nസഖാക്കള്‍ക്ക് ചങ്കിലാണ് ചൈന; ചൈനക്കെതിരായ വിമർശനങ്ങളെ പ്രതിരോധിച്ച് കോടിയേരി\nകൊവിഡ്: സിപിഎം സമ്മേളനങ്ങളിലെ നിയമ ലംഘനങ്ങൾക്ക് കേസില്ല; സാധാരണക്കാർക്കെതിരെ ഇന്നലെ മാത്രം എടുത്തത്...\nകണ്ണൂരില് കോണ്‍ഗ്രസ് യൂണിറ്റ് കമ്മിറ്റി രൂപീകരണം തടഞ്ഞ് സിപിഎം ഗുണ്ടായിസം; അസഭ്യവര്‍ഷം, കയ്യേറ്റ...


മുസ്ലിം വൃദ്ധനെ മര്‍ദ്ദിച്ച് അവശനാക്കി പന്നിമാംസം തീറ്റിച്ചു; നടുക്കുന്ന സംഭവത്തിന്റെ വീഡിയോ പുറത്ത് | Assam Muslim Man Abused, Forced To Eat Pork For Allegedly Selling Beef - Malayalam Oneindia\nബീഫ് വിറ്റതിന്റെ പേരില് വൃദ്ധന് ക്രൂര മര്‍ദ്ദനം\nഗുവാഹത്തി: മുസ്ലിം വൃദ്ധനെ ക്രൂരമായി മര്‍ദ്ദിക്കുകയും പന്നി മാംസം തീറ്റിക്കുകയും ചെയ്തു. അസമിലെ ബിശ്വനാഥ് ജില്ലയിലാണ് ക്രൂരകൃത്യം അരങ്ങേറിയത്. 68കാരനായ ഷൗക്കത്ത് അലിക്കാണ് മര്‍ദ്ദനമേറ്റത്. ഇതിന്റെ വീഡിയോ പ്രചരിച്ചതോടെ പ്രതിഷേധം ശക്തമായി. ബീഫ് വില്‍പ്പന നടത്തിയെന്നാരോപിച്ചാണ് ഷൗക്കത്ത് അലിക്ക് നേരെ ഒരുകൂട്ടം ആളുകള് ആക്രമണം നടത്തിയതെന്ന് ദേശീയ മാധ്യമങ്ങള് റിപ്പോര്‍ട്ട് ചെയ്യുന്നു.\nവീഡിയോ പ്രചരിച്ചതോടെ പോലീസ് അഞ്ച് പേരെ അറസ്റ്റ് ചെയ്തു. ബീഫ് വിറ്റതിനുള്ള ശിക്ഷയായിട്ടാണ് വൃദ്ധനെ പന്നി മാംസം തീറ്റിച്ചതത്രെ. ഇയാളെ സര്‍ക്കാര് ആശുപത്രിയില് പ്രവേശിപ്പിച്ചു. ഷൗക്കത്ത് അലി വിദേശിയാണെന്നും മര്‍ദ്ദിച്ചവര് പറയുന്നത് വീഡിയോയില് കേള്‍ക്കാം....\nഷൗക്കത്ത് അലി ബീഫ് വില്‍പ്പന നടത്തിയെന്ന് പറഞ്ഞാണ് അക്രമികള് മര്‍ദ്ദിച്ചത്. ഇയാളെ നിലത്തിട്ട് ഉരുട്ടുകയും ദേഹം മൊത്തം മാലിന്യമാക്കുകയും ചെയ്തു. മുട്ടുകുത്തി നിന്ന് എന്നെ പോകാന് അനുവദിക്കണമെന്ന് ഷൗക്കത്ത് അലി യാചിക്കുന്നതും വീഡിയോയില് കാണാം.\nപന്നി മാംസം കഴിക്കാന്\nപരസ്യമായിട്ടാണ് വൃദ്ധനെ മര്‍ദ്ദിച്ചത്. ശേഷം ഇയാളെ പന്നി മാംസം കഴിക്കാന് നിര്‍ബന്ധിച്ചു. ബീഫ് വിറ്റതിനുള്ള ശിക്ഷയായിരുന്നുവത്രെ ഇത്. ഷൗക്കത്ത് അലി സര്‍ക്കാര് ആശുപത്രിയില് പ്രവേശിപ്പിച്ചു. രണ്ടു കേസുകള് എടുത്തിട്ടുണ്ടെന്ന് ജില്ലാ പോലീസ് അറിയിച്ചു.\nസഹോദരന് പരാതി നല്‍കി\nഷൗക്കത്ത് അലിയുടെ സഹോദരന് പരാതി നല്‍കിയിട്ടുണ്ട്. സോഷ്യല് മീഡിയയില് പ്രചരിച്ച വീഡിയോ പരിശോധിച്ച പോലീസ് ഇതില് നിന്ന് തിരിച്ചറിഞ്ഞ അഞ്ചു പേരെ അറസ്റ്റ് ചെയ്തിട്ടുണ്ട്. വിശദമായ അന്വേഷണം തുടങ്ങിയെന്നും ജില്ലാ പോലീസ് മേധാവി അറിയിച്ചു.\nബീഫ് വില്‍ക്കാന് ലൈസന്‍സ് ഉണ്ടോ എന്ന് അക്രമികള് ഷൗക്കത്ത് അലിയോട് ചോദിക്കുന്നത് വീഡിയോയില് കേള്‍ക്കാം. ഇയാള് ബംഗ്ലാദേശില് നിന്ന് വന്നതാണെന്നും ചിലര് മര്‍ദ്ദനത്തിനിടെ പറയുന്നു. ബംഗ്ലാദേശിയാണോടാ എന്ന് ചോദിച്ചാണ് പലരും മര്‍ദ്ദിക്കുന്നത്.\n35 വര്‍ഷമായി ഹോട്ടല് നടത്തുന്നു\nതേസ്പൂര് ലോക്‌സഭാ മണ്ഡലത്തിലാണ് ബിശ്വനാഥ് എന്ന സ്ഥലം ഉള്‍പ്പെടുക. ഇവിടെ ഏപ്രില് 11നാണ് വോട്ടെടുപ്പ് നടക്കുന്നത്. ബിശ്വനാഥ് ചരിയാലിയില് 35 വര്‍ഷമായി ഹോട്ടല് നടത്തുന്നയാളാണ് ഷൗക്കത്ത് അലി. പോലീസെത്തിയാണ് ഇയാളെ അക്രമികളില് നിന്ന് രക്ഷിച്ചത്.\nബീഫ് വില്‍പ്പന അസമില് നിരോധിച്ചിട്ടില്ല. കൊക്രാജറിലെ മുസ്ലിംകളല്ലാത്ത പത്ത് വിവിധ സമുദായങ്ങള് ബീഫ് കഴിക്കുന്നവരാണ്. എന്നാല് തിരഞ്ഞെടുപ്പിന് മുമ്പ് വിദ്വേഷ പ്രചാരണം നടത്തുക എന്ന ലക്ഷ്യത്തോടെയാണ് വൃദ്ധനെതിരെ ആക്രമണം നടത്തിയെന്ന് റിപ്പോര്‍ട്ടുകള് സൂചിപ്പിക്കുന്നു.\nരജിസ്റ്ററില് തന്റെ പേരുണ്ടോ\nഅസമില് കേന്ദ്രസര്‍ക്കാര് മുന്‍കൈയ്യെടുത്ത് പൗരത്വ രജിസ്റ്റര് തയ്യാറാക്കുന്നുണ്ട്. രജിസ്റ്ററില് തന്റെ പേരുണ്ടോ എന്നും അക്രമികള് ഷൗക്കത്ത് അലിയോട് ചോദിച്ചു. നിയമവിരുദ്ധമായി താമസിക്കുന്നവരെ പുറത്താക്കുന്നതിനാണ് കേന്ദ്രസര്‍ക്കാര് പൗരത്വ രജിസ്റ്റര് തയ്യാറാക്കുന്നത്.\n40 ലക്ഷം പേരെ ഒഴിവാക്കി\nകഴിഞ്ഞവര്‍ഷം പൗരത്വ രജിസ്റ്ററിന്റെ അന്തിമ കരട് രൂപം തയ്യാറാക്കിയിരുന്നു. മൂന്ന് കോടി അപേക്ഷകരില് നിന്ന് 40 ലക്ഷം പേരെ ഒഴിവാക്കിയാണ് പട്ടിക തയ്യാറാക്കിയത്. വിഷയത്തില് സുപ്രീംകോടതി ഇടപെടുകയും പുതിയ അപേക്ഷ സമര്‍പ്പിക്കാന് അവസരം നല്‍കുകയും ചെയ്തിട്ടുണ്ട്.\nപൗരത്വ രജിസ്റ്റര് നടപ്പാക്കുമെന്ന് ബിജെപി\nതിങ്കളാഴ്ച ബിജെപി പുറത്തിറക്കിയ ലോക്‌സഭാ തിരഞ്ഞെടുപ്പ് പ്രകടന പത്രികയില് പൗരത്വ രജിസ്റ്റര് വളരെ വേഗം പൂര്‍ത്തിയാക്കുമെന്ന് വാഗ്ദാനം ചെയ്തിട്ടുണ്ട്. രാജ്യത്തുടനീളം പൗരത്വ രജിസ്റ്റര് നടപ്പാക്കുമെന്നും ബിജെപി വാഗ്ദാനം ചെയ്യുന്നു.\nmulsim beef assam video മുസ്ലിം ബീഫ് അസം വീഡിയോ\nAssam Muslim Man Abused, Forced To Eat Pork For Allegedly Selling Beef


Jul 6, 2020, 11:45 pm IST\nകൊച്ചി: മാമാങ്കം സിനിമയുടെ തിരക്കഥാകൃത്തിന്റെ സ്ഥാനത്ത് നിന്നും ശങ്കര് രാമകൃഷ്ണന്റെ പേര് ഒഴിവാക്കാന് നിര്‍ദ്ദേശവുമായി ഹൈക്കോടതി. തിരക്കഥയുടെ അവകാശം സജീവ് പിള്ളയ്ക്ക് തന്നെയാണെന്ന് കണ്ടെത്തിയാണ് ഹൈക്കോടതി ഉത്തരവ് പുറപ്പെടുവിച്ചത്. ചിത്രം നാളെ റിലീസ് ചെയ്യാനിരിക്കെയാണ് ഹൈക്കോടതിയുടെ നിര്‍ണായക ഇടപെടല്.\nമാമാങ്കത്തിന്റെ തിരക്കഥയില് നിന്നും തന്റെ പേര് ഒഴിവാക്കിയത് നിയമ വിരുദ്ധമാണെന്നും പ്രദര്‍ശനം തടയണമെന്നും ആവശ്യപ്പെട്ട് ചിത്രത്തിന്റെ ആദ്യ സംവിധായകന് സജീവ് പിള്ള സമര്‍പ്പിച്ച ഹര്‍ജിയിലാണ് ഹൈക്കോടതി ഇടക്കാല ഉത്തരവ് പുറപ്പെടുവിച്ചത്. സിനിമയുടെ കാതല് കഥാതന്തുവാണെന്ന് കോടതി വിലയിരുത്തി. സംവിധായകനും നിര്‍മ്മാതാവും അണിയറക്കാര് മാത്രമാണെന്നും കോടകി നിരീക്ഷിച്ചു.\nകഥയുടെ പകര്‍പ്പവകാശം താന് വാങ്ങിയതാണെന്ന നിര്‍മ്മാതാവിന്റെ അവകാശവാദം തള്ളിയ കോടതി ശങ്കര് രാമകൃഷ്ണന്റെ പേര് സിനിമയില് നിന്നും ഒഴിവാക്കുമെന്ന് സത്യവാങ്മൂലം നല്‍കാനും ആവശ്യപ്പെട്ടു.\nസജീവ് പിള്ളയുടെ സംവിധാനത്തിലാണ് മാമാങ്കം സിനിമയുടെ ഷൂട്ടിംഗ് ആരംഭിച്ചതെങ്കിലും ഇടയ്ക്ക് വെച്ച് ചിത്രത്തിന്റെ സംവിധായകനെ നിര്‍മ്മാതാവ് മാറ്റിയിരുന്നു. പിന്നീട് പ്രശസ്ത സംവിധായകന് പത്മകുമാറാണ് ചിത്രം പൂര്‍ത്തിയാക്കിയത്.


എന്നും ചെറുപ്പമാണ്, മൈക്കിൾ സാറിനും കഥയ്ക്കും | Entethaya kadhakal | Mahesh Vettiyar | Manoramaonline\nഎന്നും ചെറുപ്പമാണ്, മൈക്കിൾ സാറിനും കഥയ്ക്കും\nജി. പ്രമോദ് April 12, 2019 10:42 AM IST\nവായനക്കാരെ എഴുത്തുകാരനിലേക്കു വലിച്ചടുപ്പിക്കുന്നതാണ് മഹേഷിന്റെ ഓരോ കഥയും.\nഎഴുതിയ കഥകള് സ്വന്തമെന്നു നെഞ്ചില്‍ത്തട്ടി പറയാന് ആഗ്രഹിക്കാത്ത എഴുത്തുകാരില്ല. ആഗ്രഹിക്കുക മാത്രമല്ല, അവകാശപ്പെടുകയും ആ അവകാശവാദത്തെ വായനക്കാര് അംഗീകരിക്കുകയും ചെയ്യുമ്പോഴേ അവ എഴുത്തുകാരന്റെ സ്വന്തമാകുന്നുള്ളൂ. മഹേഷ് വെട്ടിയാര് എന്ന ചെറുപ്പക്കാരന് സ്വന്തമെന്ന് അവകാശപ്പെട്ട് അവതരിപ്പിക്കുന്ന കഥകള് മികച്ചതോ മോശമോ എന്നതിനപ്പുറം അദ്ദേഹത്തിന്റെയെന്ന് വാനയക്കാരും അംഗീകരിക്കും. യാതൊരു രസ-രാസ പ്രയോഗങ്ങളും വിപണനതന്ത്രങ്ങളും ക്രാഫ്റ്റുകളും മനഃപൂര്‍വം തിരുകാതെ ഒരോ കഥയേയും പരിശുദ്ധമായി നിലനിര്‍ത്തുന്ന എഴുത്തുകാരന്റെ കയ്യൊപ്പ് പതിഞ്ഞ കഥകള്.\nമൈക്കിള് സാര് എന്ന കഥയുടെ തുടക്കം നോക്കുക.\nമൈക്കിള് സാര് ഒരു സംഭവമായിരുന്നു. സംഭവമായി തുടരുകയും ചെയ്യും. ഏതാനും വാക്കുകളില് സങ്കീര്‍ണതകളോ ഒളിപ്പിച്ചുവച്ച അര്‍ഥങ്ങളോ ഇല്ലാതെ കഥ തുടങ്ങുകയാണ് മഹേഷ്. അതേസയമം വായനക്കാരന്റെ താല്‍പര്യം നിലനിര്‍ത്താനുള്ള താക്കോല് ആ വാക്കുകളിലുണ്ടുതാനും. അതുതന്നെയാണ് ഒരു മികച്ച എഴുത്തുകാരന്റെ പ്രതിഭയുടെ മുദ്ര.\nഅദ്ദേഹം എന്ന ഇദ്ദേഹം സദാസമയവും താനൊരു പയ്യനാണെന്ന് ധരിക്കുകയും പെരുമാറുകയും ചെയ്യുന്നു. ധരിക്കുന്നതുപോട്ടെ പെരുമാറ്റമാണ് പലരിലും മനംമാറ്റവും മനംഞെട്ടലും ഉണ്ടാക്കിയത്. ഭൂമി ഉരുണ്ടതാണെന്നും, അത് അതിന്റെ അച്ചുതണ്ടില് സ്വയം റൊട്ടേറ്റു ചെയ്യുന്നുണ്ടെന്നുള്ളത് മൈക്കിള് സാറിന്റെ സഭക്കാര് ചോദ്യം ചെയ്തെങ്കിലും മൈക്കിള് സാറിനറിയാം എന്താ യാഥാര്‍ഥ്യമെന്ന്. പക്ഷേ, അദ്ദേഹത്തിന് അറിയാത്തത്, അറിയാവുന്നതായി ഭാവിക്കാത്തത് ഒന്നുമാത്രം. തന്റെ പ്രായം.\nഭാഷ എഴുത്തുകാരന്റെ പരിമിതിയും ധീരതയുമാണ്. ഒന്നും പറായനില്ലെങ്കിലും സങ്കീര്‍ണമായ ഭാഷയെ കൂട്ടുപിടിച്ച് താന് ഒരു സംഭവമാണെന്നു ധരിപ്പിക്കാന് ശ്രമിക്കുന്ന എഴുത്തുകാരുണ്ട്. അവരുടെ ആയുധമാണ് ഭാഷ. സങ്കീര്‍ണതകളുടെ ആവരണം ഊരിമാറ്റുന്നതോടെ ആ കഥകള് ശുഷ്കമാകുന്നു. ആരിലും ഒന്നും അവശേഷിപ്പിക്കാതെ വിസ്മൃതമാകുകയും ചെയ്യുന്നു. തെളിഞ്ഞ ഭാഷയാകട്ടെ ധൈര്യമുള്ള എഴുത്തുകാരുടെ മാത്രം പ്രത്യേകതയാണ്. ഒന്നും ഒളിക്കാനില്ലെന്നുള്ള തുറന്നുപറച്ചില്. തെളിച്ചത്തിലും വെളിച്ചത്തിലും താനറിഞ്ഞ നിഴലും നിലാവും പകര്‍ത്തിവയ്ക്കുകയാണ് എഴുത്തുകാരന്. വെളിച്ചത്തില് തന്നെത്തന്നെ കാണുന്നതോടെ വായനക്കാര് സ്വന്തം കഥ വായിക്കുന്നു. പരിചിതരുടെ കഥകള്. കേട്ട കഥകള്. കേള്‍ക്കാനിരിക്കുന്നവ. അതൊരു ബന്ധത്തിന്റെ തുടക്കമാണ്: വായനക്കാരും എഴുത്തുകാരും തമ്മിലുള്ള അപൂര്‍വമായ ജൈവബന്ധത്തിന്റെ തുടക്കം.\nവായനക്കാരെ എഴുത്തുകാരനിലേക്കു വലിച്ചടുപ്പിക്കുന്നതാണ് മഹേഷിന്റെ ഓരോ കഥയും. അതിന് അദ്ദേഹത്തെ സഹായിക്കുന്നതാകട്ടെ തെളിച്ചമുള്ള മനസ്സും വെളിച്ചം നിറഞ്ഞ ഭാഷയും. നാട്ടിന്‍പുറത്തെ ശാന്തമായ രാത്രികളില് തെങ്ങോലകള്‍ക്കിടയിലൂടെ അരിച്ചിറങ്ങുന്ന നിലാവു പോലെ നേര്‍മയേറിയ, ദുര്‍മേദസ്സില്ലാത്ത ഭാഷ. പൊയ്പ്പോയ ഒരു കാലത്തിന്റെ ഭാഷയല്ല, ഇന്നിന്റെ ഭാഷ. എല്ലാ നാടുകളും നഗരങ്ങളായി രൂപം മാറവേ ഉപയോഗിക്കുന്ന ഭാഷ. സംസാരഭാഷയില് പതിവായ ഇംഗ്ളിഷ് വാക്കുകളും പ്രയോഗങ്ങളും പോലും സുലഭം. സംസാര ഭാഷയാകവേ തന്നെ ആത്മാവ് നഷ്ടപ്പെടാത്ത ഭാഷ. പിടിച്ചിരുത്തുന്ന ലളിതമായ ശൈലികള്. രസകരമായ പ്രയോഗങ്ങള്. കഥയാകട്ടെ അതിവേഗം മുന്നോട്ടു കുതിക്കുകയും ചെയ്യുന്നുണ്ട്.\nവീൽചെയറിലിരുന്ന് 'പോസിറ്റീവ് എനർജി’ വിതരണം ചെയ്യുന്ന സലീഷ്\nമടങ്ങിവരാം മൈക്കിള് സാറിലേക്ക്.\nട്രക്കിങ്, ബൈക്കിങ്, സൈക്ളിങ്, ഇക്ളിങ്, ബോക്സിങ്, കരാട്ടെ, കളരി, യോഗ. സര്‍വതിലും മൈക്കിള് സാര് കൈ കടത്തും. ഇടംകിട്ടിയാല് ശരീരം തന്നെ കടത്തും. അങ്കിളെന്നു വിളിക്കുന്നുവരെ കാലേകൂട്ടി കണ്ടെത്തി ഒഴിവാക്കും. ഫ്രീക്കന്‍മാരോട് ഇടപഴകുമ്പോള് സ്വയം മൊഴിയും:\nഅയാം മിക്കി... ഏതു ബോറനെയും ബ്രോ എന്നു വിളിക്കും.\nതനിക്കു വലിയ പ്രായമൊന്നുമായിട്ടില്ലെന്നു തെളിയിക്കാന് ശ്രമിക്കുന്ന മൈക്കിള് സാറും സാറിന്റെ പ്രായാധിക്യം സാറിനെത്തന്നെ ബോധ്യപ്പെടുത്താന് ശ്രമിക്കുന്ന സമൂഹവും തമ്മിലുള്ള സംഘര്‍ഷത്തിലൂടെ പുരോഗമിക്കുന്ന കഥ മഹേഷിന്റെ രചനാകൗശലത്തിന്റെയും അനന്യമായ ശൈലിയുടെയും ഉത്തമ ഉദാഹരണമാണ്. വാക്കുകളിലും വരികളിലും ഒളിപ്പിച്ചുവച്ച നര്‍മവും കറുത്ത ഹാസ്യവും വായനയെ രസകരമായ പ്രക്രിയയാക്കുന്നു.\n‘കുമ്പിളിമലയിലെ കെടാപ്പന്തങ്ങള്’ പോലെ ഗൗരവമേറിയ വിഷയങ്ങള് കൈകാര്യം ചെയ്യുമ്പോഴും എഴുത്തുകാരന് വാദിയുടെയോ പ്രതിയുടെയോ പക്ഷം ചേരുന്നില്ല. തനിക്കു പറയാനുള്ളതു പറഞ്ഞിട്ടു മാറിനില്‍ക്കുകയാണ്. നിഗമനങ്ങളിലെത്തേണ്ടതു വായനക്കാര്. അതിനുള്ള സ്വാതന്ത്ര്യം അവര്‍ക്കു പൂര്‍ണമായി വിട്ടുകൊടുക്കുന്നു.\nകുമ്പിളിമലയില് വെള്ളിയാഴ്ചകളില് തെളിയാന് ഒരു പന്തം കൂടി പിറന്നു എന്നെഴുതി എഴുത്തുകാരന് വിടവാങ്ങുമ്പോള് വായനക്കാര് നെഞ്ചിലേക്ക് ഒരു പന്തം ഏറ്റുവാങ്ങുകയാണ്. ഒരു നല്ല കഥ മനസ്സില് അവശേഷിപ്പിക്കുന്ന സംതൃപ്തിയുടെ, സന്തോഷത്തിന്റെ, ജാഗ്രതയുടെ പന്തം.\nഎന്റേതായ കഥകള് നമ്മുടേതുകൂടിയാകുകയാണ്. വായനക്കാരുടേതാകുകയാണ്. മലയാളത്തിന്റേതാകുകയാണ്. ആ രാസപരിണാമം അനുഭവിച്ചറിയാന് ക്ഷണിക്കുകയാണ് മഹേഷ് വെട്ടിയാര് ‘എന്റേതായ കഥകളിലൂടെ’.


കാനം രാജേന്ദ്രന് സിപിഐയുടെ സംസ്ഥാന സെക്രട്ടറി; കെ ഇ ഇസ്മയില് പിന്‍മാറിയത് അവസാന നിമിഷം\n2 March 2015 2:24 PM GMT\nസിപിഐയുടെ പുതിയ സംസ്ഥാന സെക്രട്ടറിയായി കാനം രാജേന്ദ്രന് തിരഞ്ഞെടുക്കപ്പെട്ടു. പന്ന്യന് രവീന്ദ്രന് സംസ്ഥാന സെക്രട്ടറി സ്ഥാനം ഒഴിയുന്നതിനെ തുടര്‍ന്ന് സെക്രട്ടറി സ്ഥാനത്തേക്ക് കടുത്ത മത്സരം ഉണ്ടാവുമെന്നായിരുന്ന പൊതു വിശ്വാസം. കാനവും മുതിര്‍ന്ന നേതാവ് കെ ഇ ഇസ്മയിലും സെക്രട്ടറി സ്ഥാനത്തിനായി നീക്കങ്ങള് നടത്തിയിരുന്നു. എന്നാല് പാര്‍ട്ടി കേന്ദ്രനേതൃത്വത്തിന്റെ ഇടപെടലാണ് കാനത്തെ സെക്രട്ടറി പദവിയില് എത്തിച്ചതെന്നാണ് ലഭിക്കുന്ന വിവരം.\nവോട്ടെടുപ്പിലേക്ക് നീങ്ങിയ ഘട്ടത്തില് ഇരു നേതാക്കളെയും കേന്ദ്ര നേതൃത്വം ചര്‍ച്ചയ്ക്ക് വിളിക്കുകയായിരുന്നു. 89 അംഗ സംസ്ഥാന കൗണ്‍സിലില് 50 ലേറെ പേരുടെ പിന്തുണ അവകാശപ്പെട്ടുകൊണ്ടാണ് ഇസ്മയില് പക്ഷം തിരഞ്ഞെടുപ്പിന് ഒരുക്കങ്ങള് നടത്തിയത്. എന്നാല് അഖിലേന്ത്യാ സെക്രട്ടറി സുധാകര് റെഡ്ഢി പിന്മാറാണമെന്ന് ഇസ്മയിലിനോട് നേരിട്ട് ആവശ്യപ്പെടുകയായിരുന്നു എന്നറിയുന്നു.\nസിപിഎമ്മിനെതിരെ ശക്തമായ നിലപാടുകളുടെ പേരിലാണ് കാനം രാജേന്ദ്രന് അറിയപ്പെടുന്നത്. അതുകൊണ്ട് തന്നെ ഇടത് മുന്നണിയില് കാനത്തിന്റെ നിലപാടുകള് നിര്‍മണായകമാകും. പ്ര്‌ത്യേകിച്ചും സംസ്ഥാന പ്രവര്‍ത്തന റിപ്പോര്‍ട്ടില് സിപിഎമ്മിനെതിരെ കനത്ത വിമര്‍ശനം സിപിഐ ഉന്നയിച്ചതായുള്ള വാര്‍ത്തകള് പുറത്തുവരുന്ന സാഹചര്യത്തില്.\nനിലവില് എഐടിയുസി സംസ്ഥാന പ്രസിഡന്റാണ് കാനം രാജേന്ദ്രന്. 1950 നവംബര് പത്തിന് ജനിച്ച കാനം രാജേന്ദ്രന് രണ്ട് തവണ വാഴൂര് മണ്ഡലത്തെ നിയമസഭയില് പ്രതിനിധീകരിച്ചിട്ടുണ്ട്. എഐവൈഎഫ് സംസ്ഥാന സെക്രട്ടറി, എഐടിയുസി വൈസ് പ്രസിഡന്റ്, എഐവൈഎഫ് ദേശീയ കൗണ്‍സില് മെമ്പര്, സിപിഐ സ്റ്റേറ്റ് കമ്മിറ്റി അംഗം എന്നീ സ്ഥാനങ്ങള് വഹിച്ചിട്ടുണ്ട്.


Arts,Culture and Literature\nby Ravanan on Fri Sep 11, 2015 4:22 pm\nപ്രമുഖ എഴുത്തുകാരനായ ബാബു ഭരദ്വാജിന്റെ ഒരു കുറിപ്പ്\nഒരിക്കല് വായിക്കുകയുണ്ടായി. ഗള്‍ഫില് വിസിറ്റിങ്ങിനൊ\nമറ്റോ പോയ അശോകന് എന്ന യുവാവ് ഒരിക്കല് മലപ്പുറത്തെ\nകാദര് എന്ന ഒരാളുടെ ഒരു ചായക്കടയില് കയറി.. അശോകന്\nനാട്ടിലേയ്ക്ക് പോവുകയാണെന്ന് മനസ്സിലായപ്പോള് കാദര് പറഞ്ഞു:\n'' മോനേ, എന്റെ മോള് പത്തില് പഠിക്കുകയാണ്, അവള്‍ക്കൊരു കമ്പ്യൂട്ടര് വേണമെന്ന് കുറെ നാളായിട്ട് പറയുന്നു. അത് കൊണ്ട് നാട്ടില് ചെന്നിട്ടു ഒന്നത് വാങ്ങിച്ചു കൊടുത്താല് വലിയ ഉപകാരമായിരുന്നു''\nഅന്നത്തെ കാലത്തെ വില അനുസരിച്ച് നല്ലൊരു തുക അയാള്\nഅശോകന് നല്കി. അന്നു വിമാനത്തില് ഇരിക്കവേ അശോകന് ചിന്തിച്ചത് എന്ത് ബലത്തിലാണ് തന്നെ വലിയ പരിചയം പോലും ഇല്ലാതെ ആ മധ്യ വയസ്കന് വലിയൊരു തുക ഏല്‍പ്പിച്ചത് എന്നാണ്.\nനാട്ടിലെത്തി നല്ലൊരു കമ്പ്യൂട്ടറും ഒപ്പം സമ്മാനമായി കുറച്ചു പുസ്തകങ്ങളും നല്കിയിട്ടാണ് അശോകന് അന്ന് പോയത്.\nഈ വിവരം അശോകന് തന്നെയാണ് ശ്രീ ബാബുവോട് പറഞ്ഞെതെന്നാണ് ഓര്‍മ്മ, മനുഷ്യന് മനുഷ്യനെ വിശ്വസിക്കുന്ന ആ സ്നേഹം ബാബു ഭരദ്വാജിനെ വല്ലാതെ സന്തോഷിപ്പിച്ചു. അദ്ദേഹം ഈ സംഭവം ഒരു കുറിപ്പായി വാരാദ്യ മാധ്യമത്തിൽ എഴുതി. ആ കുറിപ്പ് അദ്ദേഹം അവസാനിപ്പിച്ചത്ഇങ്ങനെയായിരുന്നു.\n'' അന്ന് രാത്രി ഞാന് എന്തിനെന്നറിയാതെ കരഞ്ഞു ''\nമനുഷ്യ സ്നേഹം എക്കാലത്തും കരയിപ്പിക്കുന്ന ഒന്നാണെന്ന് പല സംഭവങ്ങളും തെളിയിക്കുന്നു.\nഖലീഫ ഉമറിന്റെ കാലത്ത് ഒരിക്കല് ഒരു വിദേശ യുവാവ് മദീനയിലെത്തി. അവിടെ വെച്ച് ഒരാളുമായി തര്‍ക്കം ഉണ്ടാവുകയും അത് അബദ്ധവശാല് സ്വദേശിയുടെ മരണത്തിൽ കലാശിക്കുകയും ചെയ്തു. ഇസ്ലാമിക ശരീഅത്ത് നിയമം അനുസരിച്ച് കൊലയ്ക്കു വധശിക്ഷയാണ് ലഭിക്കുക . അല്ലെങ്കില് കൊല്ലപ്പെട്ട ആളുടെ ബന്ധുക്കള് മാപ്പ് നല്കുകയോ, വേണമെങ്കില് പ്രതിയിൽ നിന്നും വലിയൊരു തുക ബ്ലഡ് മണി സ്വീകരിക്കുകയോ ചെയ്യാം .\nഇവിടെ കൊല്ലപ്പെട്ട വ്യക്തിയുടെ രണ്ടു മക്കളും ഒരു നിലയ്ക്കും\nപ്രതിക്ക് മാപ്പ് നല്കാന് ഒരുക്കമായില്ല. അതോടെ വധ ശിക്ഷ നടപ്പാക്കാന് ജഡ്ജി ഉത്തരവിട്ടു. അവസാനമായി വല്ല ആഗ്രഹവുമുണ്ടോ\nഎന്ന് പ്രതിയോട് ചോദിച്ചപ്പോള് തന്റെ ഭാര്യയെയും, കുഞ്ഞിനേയും\nഒന്ന് കണ്ട് യാത്ര പറഞ്ഞിട്ട് വരാന് ഒരാഴ്ച സമയം നല്കണം\nഎന്നയാള് പറഞ്ഞു. മദീനയിലെ ആരെങ്കിലും ജാമ്യം നിന്നാല്\nഅതനുവദിക്കാമെന്നു ജഡ്ജി പറഞ്ഞു. ആരും മുന്നോട്ടു വരാഞ്ഞത്\nകണ്ടു നബി ശിഷ്യന് അബൂദര്‍റ് മുന്നോട്ടു വന്നു. അദ്ദേഹം വൃദ്ധനായിരുന്നു.\nഅത് കണ്ടു ജഡ്ജി പറഞ്ഞു:\n''അബൂദര്‍റ്, താങ്കള് ഇന്ന് അവശേഷിക്കുന്ന നബി ശിഷ്യരില് പ്രമുഖനാണ്. നബിയെ കാണാത്ത പുതുതലമുറയ്ക്ക് താങ്കളുടെ സേവനം ആവശ്യമാണ്. അതിനാല് ഒന്ന് കൂടി ആലോചിക്കുക. ''\n''ആലോചിക്കാന് ഒന്നുമില്ല, ഞാന് പ്രതിയെ വിശ്വസിക്കുന്നു.''\n'' പ്രതി വന്നില്ലെങ്കില് താങ്കളെ തൂക്കിലേറ്റേണ്ടി വരും എന്നറിയാമല്ലോ?''\n''അറിയാം.. ഞാന് അല്ലാഹുവില് ഭാരമേല്‍പ്പിക്കുന്നു''\nഅബൂദര്‍റ് ശാന്തനായി മറുപടി പറഞ്ഞു: യുവാവ് തന്റെ\nനാട്ടിലേയ്ക്ക് പോയി. ഒരാഴ്ചയായിട്ടും പ്രതിയെ കാണുന്നില്ല.\nസമയം തീര്‍ന്നതും ഖലീഫ ഉമറിന്റെ സാന്നിധ്യത്തില് വധശിക്ഷയ്ക്കായിഅബൂദര്‍റിനെ തൂക്കുമരത്തില്‍കയറ്റി നിര്‍ത്തി.\nതന്റെ സഹ പ്രവര്‍ത്തകനെ രക്ഷിക്കാന് ഖലീഫ ഉമര്\nഅശക്തനായിരുന്നു. തൂക്കുകയര് അബൂദര്‍റിന്റെ കഴുത്തിലേയ്ക്കിട്ടതും\nആ വിദേശ യുവാവ് ഓടിക്കിതച്ചുവന്നു !\n''അരുത്, അദ്ദേഹത്തെ കൊല്ലരുത്. ഞാന് വന്നു''\nഎല്ലാവരും സ്തബ്ധരായി. യുവാവ് കാര്യങ്ങൾ വിശദീകരിച്ചു:\n''കുഞ്ഞിനു സുഖമില്ലായിരുന്നു. അതാണ് വൈകിയത്.''\nഖലീഫ ഉമര് അബൂദര്‍റിനോട് ചോദിച്ചു:\n''എന്ത് ധൈര്യത്തിലാണ് താങ്കള് ജാമ്യം നിന്നത് ? ഈ യുവാവ് വരുമെന്ന് ഉറപ്പുണ്ടായിരുന്നോ? ''\n''അതെനിക്ക് പ്രശ്നമല്ല , ഞാന് ജീവിച്ചിരിക്കെ ഒരു മനുഷ്യന്\nവേറൊരു മനുഷ്യനെ വിശ്വസിക്കാത്ത അവസ്ഥ ഉണ്ടാകരുതെന്ന്\nയുവാവിനോട് ഖലീഫ ചോദിച്ചു:\n''താങ്കള് ആരെന്നു പോലും ഇവിടെയാര്‍ക്കും അറിയില്ല, പിന്നെന്തിനു മരണം സ്വീകരിക്കാന് തിരിച്ചു വന്നു?''\n'' ഞാൻ ജീവിച്ചിരിക്കെ വിശ്വസിച്ച ആളെ വഞ്ചിക്കുന്ന അവസ്ഥ ഉണ്ടാകരുതെന്ന് ഞാനും ആഗ്രഹിച്ചു''.\nഇതെല്ലാം കണ്ടു പ്രതിയുടെ മക്കള് പറഞ്ഞു:\n'' ഞങ്ങള് പ്രതിക്ക് മാപ്പ് നല്കുന്നു, ഞങ്ങള് ജീവിച്ചിരിക്കെ പരസ്പരം വിട്ടു\nവീഴ്ച ചെയ്യുന്നവര് ഇല്ല എന്ന അവസ്ഥ വരരുത് എന്ന് ഞങ്ങളും ആഗ്രഹിക്കുന്നു..''\nമനുഷ്യ സ്നേഹത്തിന്റെ അണപൊട്ടള് കണ്ടു ജനങ്ങള് ഒന്നടങ്കം കരയുകയുണ്ടായിരുന്നു.\nഒന്നും സംഭവിക്കാത്ത പോലെ നടന്നു പോയ അബൂദര്‍റിന്റെ\nമനസ്സില് അപ്പോൾ പണ്ട് നടന്ന ഒരു സംഭവമായിരുന്നു...\nഅബൂദര്‍റ് ഉള്‍പ്പെടെയുള്ള ഒരു സദസ്സില് വെച്ചു അങ്ങകലെ\nഒരു ജൂതന്റെ ശവ ശരീരം കൊണ്ട് പോകുന്നത് കണ്ടു ആദരവോടെ\nഎഴുന്നേല്‍ക്കുന്നു മുഹമ്മദ് നബി. അത് കണ്ടു ചില ശിഷ്യര് ചോദിച്ചു:\n'' നബിയേ അതൊരു ജൂതന്റെ ശവമല്ലെ ?'' നബി തിരുമേനി മറുപടി നല്കുി: ''അതൊരു മനുഷ്യനാണ് ''\n(സുമനസ്സുകള്‍ക്കായി ഷെയര് ചെയ്യുന്നു. മനുഷ്യത്വം ഇല്ലാതാകുമ്പോള് ചില ഓര്‍മപ്പെടുത്തലുകള് അതിനെ വീണ്ടും പുനരുജ്ജീവിപ്പിക്കും.)\nCurrent date/time is Tue Apr 24, 2018 4:32 am


Emalayalee.com - മഴക്കെടുതി: ബിഹാറിലും അസമിലും മരിച്ചവരുടെ എണ്ണം നൂറ് കവിഞ്ഞു\nഉത്തരേന്ത്യയിലും വടക്ക്, കിഴക്കന് സംസ്ഥാനങ്ങളിലും കനത്ത മഴയും പ്രളയവും വില്ലനായപ്പോള് മരണം 111 കടന്നു. ബിഹാറിലാണ് മരണ നിരക്ക് കൂടുതല്. ലഭ്യമായ കണക്കുകളനുസരിച്ച് 67 പേര് ബിഹാറില് മരിച്ചു\nഅസമില് 27 പേരും ഉത്തര്‍പ്രദേശില് 17 പേരുമാണ് മരിച്ചത്. 48 ലക്ഷം പേര് ബിഹാറില് പ്രളയബാധിതരായെന്നാണ് കണക്കുകള് സൂചിപ്പിക്കുന്നത്. ഒന്നര ലക്ഷത്തിലധികം പേരാണ് ദുരിതബാധിത ക്യാമ്പുകളില് കഴിയുന്നത്.\nആയിരങ്ങള്‍ക്കാണ് വീട് നഷ്ടമായത്. 831 ഗ്രാമങ്ങളെ പ്രളയം ബാധിച്ചു.\nഅസമില്2ആഴ്‌ചയോളമായി പ്രളയക്കെടുതികള് തുടരുകയാണ്


പിണങ്ങിപ്പോയ ഭാര്യയെ തിരികെ കൊണ്ടുവരാൻ മൂന്ന് വയസ്സുള്ള മകനെ യുവാവ് തട്ടിക്കൊണ്ടുപോയി| Bring back his estranged wife Young man kidnaps three-year-old son – News18 Malayalam\nപിണങ്ങിപ്പോയ ഭാര്യയെ തിരികെ കൊണ്ടുവരാൻ മൂന്ന് വയസ്സുള്ള മകനെ യുവാവ് തട്ടിക്കൊണ്ടുപോയി\nമകനെ തട്ടിക്കൊണ്ടുപോയി ഭാര്യയെ തനിക്കൊപ്പം വരാൻ സമ്മർദ്ദം ചെലുത്തുകയായിരുന്നു ലക്ഷ്യം.\nLast Updated : October 08, 2020, 13:42 IST\nപിണങ്ങിപ്പോയ ഭാര്യയെ തിരികെ കൊണ്ടുവരാൻ ഭർത്താവിന്റെ അറ്റകൈ പ്രയോഗം. മൂന്ന് വയസ്സുള്ള മകനെ തട്ടിക്കൊണ്ടുപോയാണ് യുവാവ് ഭാര്യയെ തിരികെ കൊണ്ടുവരാൻ ശ്രമിച്ചത്. മഹാരാഷ്ട്രയിലെ സോളാപൂരിലാണ് സംഭവം.\nമുപ്പത് വയസ്സുള്ള യുവാവിനെ പൊലീസ് മകനൊപ്പം പിന്നീട് കണ്ടെത്തുകയായിരുന്നു. ഇയാളുമായി പിണങ്ങിപ്പോയ ഭാര്യ മാതാപിതാക്കൾക്കൊപ്പമാണ് കഴിഞ്ഞിരുന്നത്. ഭാര്യയ്ക്കൊപ്പമാണ് ഇവരുടെ മൂന്ന് വയസ്സുള്ള മകനും കഴിയുന്നത്.\nസുഹൃത്തിന്റെ സഹായത്തോടെയാണ് യുവാവ് സ്വന്തം മകനെ തട്ടിക്കൊണ്ടുപോയത്. മകനെ തട്ടിക്കൊണ്ടുപോയി ഭാര്യയെ തനിക്കൊപ്പം വരാൻ സമ്മർദ്ദം ചെലുത്തുകയായിരുന്നു ലക്ഷ്യം.\nഭാര്യയുടെ മാതാവ് നൽകിയ പരാതിയിലാണ് കുട്ടിയുടെ പിതാവ് തന്നെ അറസ്റ്റിലായത്. കുട്ടിയെ കാണാനില്ലെന്ന് കാട്ടിയാണ് ഇവർ പൊലീസിൽ പരാതി നൽകിയത്. കുട്ടിയെ കാണാതാകുന്നതിന് മുമ്പ് അപരിചതനായ ഒരാളെ വീടിന് സമീപത്ത് കണ്ടതായും പരാതിയിൽ പറഞ്ഞിരുന്നു.\nYou may also like:പ്രണയം നടിച്ച് പാലക്കാട് സ്വദേശിനിയെ കൊച്ചിയിലെത്തിച്ചു; പെൺകുട്ടിയെ വഴിയിൽ ഉപേക്ഷിച്ച് യുവാവ് പണവുമായി മുങ്ങി\nപൊലീസ് നടത്തിയ അന്വേഷണത്തിൽ അപരിചതനായ വ്യക്തി കുട്ടിയുടെ പിതാവിന്റെ സുഹൃത്താണെന്ന് കണ്ടെത്തി. സുഹൃത്തിനെ സഹായിക്കാനാണ് കുട്ടിയെ തട്ടിക്കൊണ്ടുപോയതെന്ന് ഇയാൾ പൊലീസിനോട് സമ്മതിക്കുകയായിരുന്നു.\nസുഹൃത്ത് നൽകിയ വിവരത്തിന്റെ അടിസ്ഥാനത്തിലാണ് കുട്ടിയേയും പിതാവിനെയും പൊലീസ് കണ്ടെത്തിയത്. കുഞ്ഞിനെ മാതാവിന് തിരികെ നൽകിയ പൊലീസ് യുവാവിനേയും സുഹൃത്തിനേയും കസ്റ്റഡിയിലെടുത്തു.\nFirst published: October 08, 2020, 13:41 IST


മംഗളുരു സര്‍വകലാശാല കാമ്പസില് ആറ് പേര്‍ക്ക് കോവിഡ്; കാമ്പസ് അടച്ചിട്ടു – News Bengaluru\nമംഗളുരു സര്‍വകലാശാല കാമ്പസില് ആറ് പേര്‍ക്ക് കോവിഡ്; കാമ്പസ് അടച്ചിട്ടു\nബെംഗളൂരു: മംഗളൂരു സര്‍വകലാശാലയുടെ മംഗളഗംഗോത്രി കാമ്പസില് ആറ് പേര്‍ക്ക് കോവിഡ് സ്ഥിരീകരിച്ചതിനെ തുടര്‍ന്ന് കാമ്പസ് താത്കാലികമായി അടച്ചിട്ടു. പിജി – റിസർച്ച് വിദ്യാർഥികളുടെ കാമ്പസാണ് അടച്ചത്. മുന്‍കരുതല് നടപടികളുടെ ഭാഗമായാണ് കാമ്പസുകള് അടച്ചിട്ടതെന്ന് സര്‍വകലാശാല രജിസ്ട്രാര് പി എല് ധര്‍മ്മ പറഞ്ഞു. കാമ്പസ് അണുവിമുക്തമാക്കിയ ശേഷം തിങ്കളാഴ്ച മുതല് കാമ്പസ് പ്രവര്‍ത്തിക്കും.\nഉഡുപ്പി മണിപ്പാള് കാമ്പസില് 704 പേര്‍ക്ക് കോവിഡ് സ്ഥിരീകരിച്ചതിന്റെ പശ്ചാത്തലത്തിലാണ് കര്‍ശനമായ മുന്‍കരുതലുകള് എടുക്കുന്നതെന്ന് രജിസ്ട്രാര് പറഞ്ഞു. മാസ്ക്ക് ധരിക്കൻ, സാമൂഹിക അകലം പാലിക്കൽ, തെർമ്മൽ സ്ക്രീനിംഗ്, സാനിറ്റൈസർ, എന്നിവ നിർബന്ധമാക്കിയതായും അദ്ദേഹം പറഞ്ഞു.\nനാഗവാര മേല്‍പ്പാലത്തിലെ വൈറ്റ് ടോപ്പിങ് പ്രവൃത്തികള്: ഗതാഗതം തിരിച്ചുവിടും\nമലയാളി വീട്ടമ്മ ഹൃദയാഘാതത്തെ തുടര്‍ന്ന് അന്തരിച്ചു


ബുധന്, 22 ജനുവരി 2020 (14:45 IST)\nപൗരത്വനിയമ ഭേദഗതിയുമായി ബന്ധപ്പെട്ട ഹർജികൾ സുപ്രീംകോടതി അഞ്ചംഗ ഭരണഘടനാ ബെഞ്ചിന് വിട്ടേക്കുമെന്ന് സൂചന. പൗരത്വനിയമ ഭേദഗതിയുമായി ബന്ധപ്പെട്ട ഹർജികൾ ഇന്ന് പരിഗണിക്കവെ ചീഫ് ജസ്റ്റിസ് എസ്.എ.ബോബ്‌ഡെയാണ് ഇക്കാര്യത്തിൽ സൂചന നൽകിയത്.\nഹർജികളിൽ കേന്ദ്രസർക്കാറിന് മറുപടി നൽകാനായി നാലാഴ്ച്ചത്തെ സമയമാണ് സുപ്രീം കോടതി അനുവദിച്ചിട്ടുള്ളത്. ഇത് കൂടി ലഭിച്ച ശേഷമായിരിക്കും ഭരണഘടനാ ബെഞ്ചിന് കൈമാറുന്നത്. ഭരണഘടനാ ബെഞ്ചിൽ ആരെല്ലാം അംഗങ്ങളാകുമെന്ന വിവരം ചീഫ് ജസ്റ്റിസ് ഉത്തരവിടും.\nനിലവിൽ ശബരിമല,ജമ്മു കാശ്മീർ വിഷയങ്ങൾ ഭരണഘടനാ ബെഞ്ചിന്റെ പരിഗണനയിൽ ഉള്ളത്‌ക്കൊണ്ട് പൗരത്വനിയമ ഭേദഗതി കേസ് നീണ്ട് പോകുമെന്ന് അഭിഭാഷകര് ഇന്ന് ചൂണ്ടിക്കാട്ടി. എന്നാൽ വിഷയം അതീവപ്രാധാന്യമുള്ളതും ഗൗരവകരാമാണെന്നും ചൂണ്ടികാട്ടി മുൻഗണനാക്രമം നിശ്ചയിക്കണമെന്ന് മുതിർന്ന അഭിഭാഷക ഇന്ദിരാ ജെയ്‌സിങ് ആവശ്യപ്പെട്ടു. ഇക്കാര്യവും ചീഫ് ജസ്റ്റിസ് പരിഗണനയിലെടുക്കും.\nപൗരത്വനിയമഭേദഗതിയിൽ സ്റ്റേ ഇല്ലെന്നും അസം,മണിപ്പൂർ വിഷയങ്ങൾ രാജ്യത്തെ മറ്റ് പരാതികളിൽ നിന്നും വ്യത്യസ്തമാണെന്നും അവ പ്രത്യേകമായി പരിഗണിക്കുമെന്നും കോടതി അറിയിച്ചിട്ടുണ്ട്.\nനിർഭയ കേസ് പ്രതികളുടെ പുതിയ മരണ വാറണ്ട് പുറപ്പെടുവിച്ചു, ഫെബ്രുവരി ഒന്നിന് പുലർച്ചെ6മണിക്ക് തൂക്കിലേറ്റും\nപൗരത്വ ഭേതഗതി നിയമം: സുപ്രീം കോടതിയിൽ ഹർജി സമർപ്പിച്ച് സംസ്ഥാന സർക്കാർ !\nശബരിമല യുവതീ‌പ്രവേശനം: പുനഃ‌പരിശോധന ഹർജികൾ കേൾക്കില്ലെന്ന് ഒമ്പതംഗ ബെഞ്ച്\nനിർഭയക്കേസിലെ പ്രതികൾക്ക് മരണവാറന്റ്, 22ന് തൂക്കിലേറ്റും\nഅടുത്ത ലേഖനം കശ്മീർ വിഷയത്തിൽ വീണ്ടും ട്രംപ് ഇടപെടുന്നു; പാകിസ്താന് സഹായം വാഗ്ദാനം ചെയ്ത് അമേരിക്ക; ഇത് നാലാം തവണ


Bollywood actor among world's top6martial artists; ലോകത്തെ6ആയോധനകലാ പ്രതിഭകളില് ഒരാളായി വിദ്യുത് ജാംവാലിനെ തിരഞ്ഞെടുത്തു\nBollywood Actor Among Worlds Top6Martial Artists\nഅമേരിക്കയിലെ പ്രശതരായ 'ലൂപ്പര്' സംഘടനയാണ് വിദ്യുതിനെ തിരഞ്ഞെടുത്തത്\nകളരിപ്പയറ്റില് അത്ഭുത പ്രകടനം നടത്തുന്ന ബോളിവുഡ് താരം വിദ്യുത് ജാംവാല് ലോകത്തെ മികച്ച ആറ് ആയോധന കലാപ്രതിഭകളില് ഒരാളായി തിരഞ്ഞെടുക്കപ്പെട്ടു. അമേരിക്കയിലെ പ്രശതരായ ‘ലൂപ്പര്’ സംഘടനയാണ് വിദ്യുതിനെ തിരഞ്ഞെടുത്തത്. ഇനിയും ഏറെ പരിശ്രമിക്കാനുളള പ്രചോദനമാണ് ഈ അംഗീകാരമെന്ന് വിദ്യുത് പ്രതികരിച്ചു.\nഫോഴ്സ്, തുപ്പാക്കി, ബില്ല 2, കമാന്‍ഡോ തുടങ്ങിയ സിനിമകളിലൂടെ പ്രേക്ഷകര്‍ക്ക് പ്രിയങ്കരനായ നടനാണ് വിദ്യുത് ജാം‌വാല്. അദ്ദേഹത്തിന്‍റെ ശാരീരിക സൗന്ദര്യം യുവപ്രേക്ഷകരുടെ ആരാധന പിടിച്ചുപറ്റി. നല്ല ഫിറ്റ്നസ് മോഹിക്കുന്ന യുവാക്കള് വിദ്യുത്തിന്‍റെ ശരീരത്തെ മാതൃകയാക്കി വർക്കൗട്ട് ചെയ്തുതുടങ്ങി.\nനല്ല ശരീര സൗന്ദര്യം വേണമെങ്കില് നോണ്‍വെജ് ആഹാരം കഴിക്കണമെന്ന സങ്കല്‍പ്പത്തെ തകര്‍ക്കുകയാണ് വിദ്യുത് ജാംവാ. പക്കാ വെജിറ്റേറിയനാണ് വിദ്യുത്. 1978 ഡിസംബര് 10ന് ജനിച്ച വിദ്യുത് ജാംവാ അഞ്ചടി 11 ഇഞ്ച് ഉയരമുള്ള വ്യക്തിയാണ്.\nശരീരത്തിന്‍റെ തൂക്കം 72 കിലോ. ചെറുപ്പകാലം മുതല് കളരിപ്പയറ്റുപോലെയുള്ള ആയോധനമുറകള് പരിശീലിക്കുന്നതും അദ്ദേഹത്തിന്‍റെ ഫിറ്റ്നസ് രഹസ്യമാണ്. ദിവസം നാല് ബിഗ് മീല്‍സാണ് വിദ്യുത്തിന്‍റെ ഡയറ്റ്. 14 വയസുമുതല് വെജിറ്റേറിയനാണ്. ലഹരി പദാര്‍ത്ഥങ്ങളും ഓയിലി ഫുഡും പൂര്‍ണമായും ഒഴിവാക്കുന്നു. മധുരത്തിന്‍റെയും ഉപ്പിന്‍റെയും എരിവിന്‍റെയും കൃത്യമായ അനുപാതമുള്ള ആഹാരം കഴിക്കാനാണ് വിദ്യുത് എപ്പോഴും ശ്രമിക്കുന്നത്.\nബ്രേക്ക് ഫാസ്റ്റിന് ഇഡ്ഡലി, ലഞ്ചിന് റൊട്ടിയും ദാലും, ഈവനിങ് ടൈമില് ഉപ്പുമാവ്, രാത്രിയില് റൊട്ടി – ഇതാണ് സാധാരണയായുള്ള വിദ്യുതിന്‍റെ ആഹാരക്രമം. വർക്കൗട്ട് സെഷന് കഴിഞ്ഞാലുടന് പ്രോട്ടീന് ഷെയ്ക്ക് വിദ്യുതിന് നിര്‍ബന്ധമാണ്.\nTags: America, Bollywood\nക്യാഷ് കൗണ്ടറിലെത്തിയ അജ്ഞാതൻ റസ്റ്ററന്റ് ഉടമയെ വെടിവച്ചു


ആരാധകര് ഉയര്‍ത്തിയ ചോദ്യം, എന്താണ് എമ്ബുരാന്? തുറന്ന് പറ‍ഞ്ഞ് പൃഥ്വിരാജ് | Azchavattom Online USA\nആരാധകര് ഉയര്‍ത്തിയ ചോദ്യം, എന്താണ് എമ്ബുരാന്? തുറന്ന് പറ‍ഞ്ഞ് പൃഥ്വിരാജ്\nPosted by George Kakkanatt | Jun 18, 2019 | Cinema, Trending News\nകൊച്ചി: മോഹന്‍ലാലിനെ നായകനാക്കി പൃഥ്വിരാജിന്റെ സംവിധാനത്തില് പിറന്ന സൂപ്പര്‍ഹിറ്റ് ചിത്രമാണ് ലൂസിഫര്. 50 ദിവസം കൊണ്ട് 200 കോടി രൂപമാണ് ചിത്രം തിയേറ്ററില് നിന്നും വാരിയത്. അവസാനം ആരാധകര് കാത്തിരുന്ന ആ വാര്‍ത്തയും പുറത്തുവിട്ടു. ലൂസിഫറിന്റെ രണ്ടാം ഭാഗം വരുന്നു. കൊച്ചിയിലെ മോഹന്‍ലാലിന്റെ വീട്ടില്‍വച്ച് നടത്തിയ വാര്‍ത്താസമ്മേളനത്തിലാണ് ഇക്കാര്യം അണിയറപ്രവര്‍ത്തകര് പ്രഖ്യാപിച്ചത്.\nമോഹന്‍ലാല്, തിരക്കഥാകൃത്ത് മുരളി ഗോപി, നിര്‍മ്മാതാവ് ആന്റണി പെരുമ്ബാവൂര് എന്നിവരുടെ സാന്നിദ്ധ്യത്തില് പൃഥ്വിരാജാണ് ചിത്രത്തിന്റെ പേര് പ്രഖ്യാപിച്ചത്.ലൂസിഫറില് കണ്ടതിന്റെ തുടര്‍ക്കഥ മാത്രമാകില്ല രണ്ടാം ഭാഗത്തില് കാണുകയെന്നു സംവിധായകന് പൃഥ്വിരാജ് അറിയിച്ചു.\nആദ്യ ഭാഗത്തില് ഒരു മഞ്ഞ് കട്ടയുടെ മുകള്‍ഭാഗം മാത്രമേ ഉണ്ടായിരുന്നുള്ളൂ എന്നും അതിലേറെ കാണാന് കിടക്കുന്നുണ്ടെന്നും തിരക്കഥാകൃത്ത് മുരളി ഗോപി വ്യക്തമാക്കി.\nഎന്നാല് എന്താണ് എമ്ബുരാന് എന്ന വാക്കിന്റെ അര്‍ത്ഥം എന്ന് പൃഥ്വിരാജ് തന്നെ തുറന്ന് പറയുകയാണ്. ‘കുറച്ചുമാത്രം ഉപയോഗിക്കുന്നതുകൊണ്ട് ആരും തിരിച്ചറിയാത്ത ഒരു വാക്കാണ് അത്. തമ്ബുരാന് അല്ല എമ്ബുരാന്. അത് തമ്ബുരാന്റെയും ദൈവത്തിന്റെയും ഇടയിലുള്ള ഒരു അസ്തിത്വമാണ് (entity). മോര് ദാന് എ കിംഗ്, ലെസ് ദാന് എ ഗോഡ്. the overlord എന്നതാണ് അതിന്റെ ശരിയായ അര്‍ഥം. പൃഥ്വി വ്യക്തമാക്കി.\nലൂസിഫറിലെ എമ്ബുരാനേ എന്ന ഗാനം വളരെയധികം ശ്രദ്ധിക്കപ്പെട്ടിരുന്നു. മുരളി ഗോപി എഴുതി ദീപക് ദേവ് സംഗീതം നല്‍കിയ ഗാനം ഉഷ ഉതുപ്പാണ് ആലപിച്ചത്.\nPreviousഔട്ടാവാതെ ‘ഔട്ടായ’ കോലി, എന്തു കൊണ്ട് അങ്ങനെ ചെയ്തു? ഗാംഗുലി പറയുന്നു\nNextമോർഗൻ പുലിയായി, അഫ്ഗാനിസ്ഥാനെ ഇംഗ്ലണ്ട് കടിച്ചുകീറി


കേരള സംസ്ഥാന സഹകരണ ബാങ്കിന്റെ നവീകരണത്തിന്റെയും നൂതന ബാങ്കിംഗ് സേവനങ്ങളുടെയും ഉദ്ഘാടനം സഹകരണ-ടൂറിസം മന്ത്രി കടകംപള്ളി സുരേന്ദ്രൻ ഡിസംബർ 17ന് നിർവഹിക്കും. രാവിലെ 11ന് മാസ്‌കറ്റ് ഹോട്ടലിലെ സിംഫണി ഹാളിൽ നടക്കുന്ന ചടങ്ങിൽ സംസ്ഥാന സഹകരണ ബാങ്ക് പാർട്ട് ടൈം അഡ്മിനിസ്‌ട്രേറ്റർ വി. സനൽകുമാർ അധ്യക്ഷത വഹിക്കും. സഹകരണവകുപ്പ് സെക്രട്ടറി മിനി ആൻറണി മുഖ്യാതിഥിയായിരിക്കും. സഹകരണ രജിസ്ട്രാർ എസ്. ഷാനവാസ്, സംസ്ഥാന സഹകരണ ബാങ്ക് എം.ഡി ഇ. ദേവദാസൻ, സി.ജി.എം കെ.സി. വാമദേവൻ തുടങ്ങിയവർ സംബന്ധിക്കും.\nTags: KSCBank Kerala


ACCIDENT Archives - Kothamangalam News\nകോതമംഗലം : നിർത്തിയിട്ടിരുന്ന തടി ലോറിയുടെ പിന്നിൽ ഓമ്നി വാനിടിച്ച് ഒരാൾക്ക് ഗുരുതര പരിക്ക്; ഇന്ന് പുലർച്ചെ തങ്കളത്താണ് സംഭവം. ഓമ്നി വാൻ ഓടിച്ചിരുന്ന തൃക്കരിയൂർ സ്വദേശി ബേസിലിനാണ് ഗുരുതരമായി പരിക്കേറ്റത്. ബേസിലിനെ കോലഞ്ചേരിയിലെ ആശുപത്രിയിൽ...\nകവളങ്ങാട്: നിയന്ത്രണം വിട്ട കാർ കടയിലേക്ക് ഇടിച്ചു കയറാതിരുന്നത് മുൻ ചക്രം കടക്കു മുന്നിലെ സ്ലാബിൽ കുടുങ്ങിയത് മൂലം. നിരവധി പേരുടെ ജീവൻ രക്ഷപെട്ടത് തലനാരിഴക്ക്. ഇന്ന് രാവിലെ എട്ട് മണിയോടെ കവളങ്ങാട് കവലക്ക് സമീപം...\nകോതമംഗലം: കോതമംഗലത്ത് ഓട്ടോറിക്ഷയും ബെൻസ് കാറും കൂട്ടിയിടിച്ച് രണ്ട് പേർക്ക് പരിക്ക്. ശനിയാഴ്ച്ച പുലർച്ചെ ഹൈറേഞ്ച് ജംഗ്ഷനിലാണ് അപകടമുണ്ടായത്. പിണ്ടിമന സ്വദേശി സന്തോഷം ഭാര്യ ജിഷയും സഞ്ചരിച്ചിരുന്ന ഓട്ടോറിക്ഷയാണ് ബെൻസ് കാറുമായി കൂട്ടിയിടിച്ചത്.ഗുരുതരമായി പരിക്കേറ്റ ഇവരെ...


കുടില ബുദ്ധിക്കാരനെന്ന് ആദ്യകാഴ്ചയിൽത്തന്നെ തോന്നിപ്പിക്കും - Boolokam\nHome Entertainment കുടില ബുദ്ധിക്കാരനെന്ന് ആദ്യകാഴ്ചയിൽത്തന്നെ തോന്നിപ്പിക്കും\nകുടില ബുദ്ധിക്കാരനെന്ന് ആദ്യകാഴ്ചയിൽത്തന്നെ തോന്നിപ്പിക്കും\nകുടിലബുദ്ധിക്കാരനെന്ന് ആദ്യകാഴ്ചയിൽത്തന്നെ പ്രേക്ഷകനെ തോന്നിപ്പിക്കുന്ന രൂപഭാവങ്ങളായിരുന്നു ഈ നടന്റെ പ്രത്യേകത എൻ.ഗോവിന്ദൻകുട്ടി .ബഹുമുഖപ്രതിഭയായിരുന്നു ഇദ്ദേഹം. നാടകകൃത്ത്, നടൻ, പത്രാധിപർ, തിരക്കഥാകൃത്ത്, ചെറുകഥാകൃത്ത്, നോവലിസ്റ്റ് ഇങ്ങനെ നീണ്ടുപോകുന്നു ഗോവിന്ദൻകുട്ടി വിഹരിച്ച മേഖലകളിൽ. ചെറുപ്പകാലത്ത് പട്ടാളക്കാരനായിരുന്ന അദേഹത്തിന് ആ അനുഭവങ്ങൾ പിൽക്കാലസാഹിത്യജീവിതത്തിൽ വലിയ മൂലധനമായി.\nഅലക്സാണ്ടർ ദ്യുമയുടെ ‘കൗണ്ട് ഓഫ് മോണ്ടിക്രിസ്റ്റോ’ എന്ന ഐതിഹാസികനോവലിനെ തികച്ചുംകേരളീയവത്കരിച്ച് ഗോവിന്ദൻകുട്ടി ‘പടയോട്ട’ത്തിന് തിരക്കഥയൊരുക്കി. ചിത്രത്തിലൊരു സുപ്രധാനവേഷം കയ്യാളുകയും ചെയ്തു അദ്ദേഹം. 70എംഎമ്മിൽ ജിജോ ഒരുക്കിയ ഈ ചിത്രം മലയാളത്തിലെ കൾട്ട് ക്‌ളാസിക്കുകളിൽ ഒന്നായി. തിരക്കഥയെഴുതിയ മിക്കവാറും ചിത്രങ്ങൾ ബോക്സ്‌ഓഫീസിൽ വൻവിജയം നേടി.\nഇരുന്നൂറോളം ചിത്രങ്ങളിൽ വേഷമിട്ടതിൽ മിക്കതും കണ്ണിൽച്ചോരയില്ലാത്ത വില്ലനായിരുന്നു.തിരക്ക്പിടിച്ച ചലച്ചിത്രജീവിതത്തിനിടയിലും അദ്ദേഹം നാടകത്തെ ചേർത്തുപിടിച്ചു. നാടകങ്ങൾ എഴുതി, അഭിനയിച്ചു.\nഅൻപതോളം കഥകൾ പത്തോളം നാടകങ്ങൾ ഇരുപതോളം തിരക്കഥകൾ ഗൂർഖ, തിടമ്പ് തുടങ്ങിയ മികച്ച നോവലുകൾ എന്നിവ അദ്ദേഹം സാഹിത്യലോകത്തിന് നൽകി.\n‘ഓർമ്മകളുടെ കഥ’ എന്ന ആത്മകഥ മലയാളത്തിലെ ഏറ്റവും മികവുറ്റ ആത്മകഥനങ്ങളിൽ ഒന്നാണ്.\nശാരീരികഅസ്വസ്ഥതകൾ എൺപതുകളോടെ ഇദ്ദേഹത്തെ സിനിമയിൽ നിന്ന് അകറ്റി. 1994ൽ എഴുപതാം വയസ്സിലായിരുന്നു ഗോവിന്ദൻകുട്ടിയുടെ അന്ത്യം.\nPrevious articleഇരുണ്ട ഒരു ജീവിതകാലം കൂടി ലക്ഷ്മിക്ക് ഉണ്ട്\nNext articleമലയാള സിനിമയിലെ പുതിയ സബ്ജക്ടുകളും അത് ഉണ്ടക്കുന്ന മാറ്റങ്ങളും വിവാദങ്ങളും


ഇന്ത്യയെ ഒന്നിച്ച് നിർത്താൻ ഹിന്ദിക്ക് സാധിക്കും; ഹിന്ദി പ്രാഥമിക ഭാഷയാക്കി മാറ്റണമെന്നും അമിത് ഷാ |\nഇന്ത്യയെ ലോകത്തിന് മുന്നിൽ അടയാളപ്പെടുത്താൻ പൊതുവായ ഒരു ഭാഷയുണ്ടാകണമെന്ന് ആഭ്യന്തര മന്ത്രി അമിത് ഷാ. ഹിന്ദി ഭാഷക്കാണ് ഇന്ത്യയെ ഒരുമിത്ത് നിർത്താനാകുക. ഹിന്ദിയെ പ്രാഥമിക ഭാഷയാക്കി മാറ്റണമെന്നും അമിത് ഷാ ട്വീറ്റ് ചെയ്തു. ഒരു രാജ്യം ഒരു ഭാഷ എന്ന ക്യാപ്ഷനിലൂന്നിയാണ് അമിത് ഷായുടെ ട്വീറ്റ്\nഎല്ലാ ഭാഷക്കും അതിന്റേതായ പ്രാധാന്യമുണ്ട്. എന്നാലും ലോകത്ത് ഇന്ത്യയെ അടയാളപ്പെടുത്താൻ ഒരു ഭാഷയുണ്ടായിരിക്കേണ്ടത് പ്രധാനമാണ്. ഒരു ഭാഷക്ക് ഇന്ത്യയെ ഒരുമിപ്പിക്കാൻ സാധിക്കുമെങ്കിൽ അത് ഹിന്ദിയാണ്. ഹിന്ദി വ്യാപകമായി ഉപയോഗിക്കണമെന്ന് രാജ്യത്തെ എല്ലാ പൗരൻമാരോടും അഭ്യർഥിക്കുകയാണെന്നും അമിത് ഷാ പറഞ്ഞു\n← മരട് ഫ്‌ളാറ്റ് ഉടമകൾക്ക് വേണ്ടി സാധ്യമായതെല്ലാം ചെയ്യും; ആർക്കും ഇറങ്ങിപ്പോകേണ്ടി വരില്ലെന്നും കോടിയേരി\nകോഴിക്കോട് ചെലവൂരിൽ ഭർത്താവ് ഭാര്യയെ വെട്ടിക്കൊന്നു ആത്മഹത്യക്ക് ശ്രമിച്ചു →


മോണിറ്ററിംഗ് സംവിധാനത്തിലൂടെ റവന്യൂ തല പ്രവര്‍ത്തനങ്ങള് മെച്ചപ്പെടുത്തും: റവന്യൂ മന്ത്രി കെ.രാജന്\n100 ദിന കര്‍മ പരിപാടിയുടെ ഭാഗമായി കുറഞ്ഞത് 12000 പട്ടയങ്ങള് വിതരണം ചെയ്യും\nപാലക്കാട്: തുടര്‍ച്ചയായ മോണിറ്ററിംഗ് സംവിധാനത്തിലൂടെ റവന്യൂ തല പ്രവര്‍ത്തനങ്ങള് മെച്ചപ്പെടുത്തുമെന്ന് റവന്യൂവകുപ്പ് മന്ത്രി കെ.രാജന് പറഞ്ഞു. റവന്യൂ വകുപ്പ് മന്ത്രിയുടെ പാലക്കാട് സന്ദര്‍ശനവുമായി ബന്ധപ്പെട്ട് ജില്ലാ കലക്ടറുടെ ചേംബറില് ചേര്‍ന്ന റവന്യൂ വകുപ്പുമായി ബന്ധപ്പെട്ട അവലോകന യോഗത്തില് സംസാരിക്കുകയായിരുന്നു അദ്ദേഹം.\nമോണിറ്ററിംഗ് സംവിധാനങ്ങള് മെച്ചപ്പെടുത്തുന്നതിന്റെ ഭാഗമായി റവന്യൂ സെക്രട്ടറിയേറ്റ് പ്രവര്‍ത്തനമാരംഭിച്ചിട്ടുണ്ട്. റവന്യൂ വകുപ്പ് മന്ത്രി അധ്യക്ഷനായി റവന്യൂ പ്രിന്‍സിപ്പല് സെക്രട്ടറി, സര്‍വ്വേ ഡെപ്യൂട്ടി ഡയറക്ടര്, ലാന്റ് റവന്യൂ കമ്മീഷണര്, ഹൗസിംഗ് കമ്മീഷണര് തുടങ്ങി എട്ട് പേരടങ്ങുന്ന സമിതിയാണ് റവന്യൂ സെക്രട്ടറിയേറ്റില് ഉള്‍പ്പെടുന്നത്. സമിതിയില് എല്ലാ ബുധനാഴ്ചയും രാവിലെ പതിനൊന്നിന് റവന്യൂ സെക്രട്ടറി റവന്യൂവകുപ്പിന്റെ പ്രവര്‍ത്തനങ്ങള് വിലയിരുത്തും. കൂടാതെ മോണിറ്ററിംഗിന്റെ ഭാഗമായി മാസത്തില് ഒരു തവണ ജില്ലാ കളക്ടര്‍മാരുമായും രണ്ടുമാസത്തിലൊരിക്കല് മറ്റ് റവന്യൂ വകുപ്പ് ഉദ്യോഗസ്ഥരുമായും ചര്‍ച്ച നടത്തും.\nസര്‍ക്കാരിന്റെ നൂറുദിന കര്‍മ്മ പരിപാടിയുടെ ഭാഗമായി കുറഞ്ഞത് 12,000 പട്ടയങ്ങള് പ്രാഥമികമായി വിതരണം ചെയ്യും. കൂടാതെ നിലവിലുള്ള ഭൂരഹിതരുടെ പ്രശ്‌നങ്ങള് കൃത്യമായി പരിഗണിക്കണമെന്നും മന്ത്രി റവന്യൂ ഉദ്യോഗസ്ഥരോട് പറഞ്ഞു. സമ്പൂര്‍ണ്ണ ഡിജിറ്റലൈസ് സര്‍വേ നടത്തി ഭൂമിയുടെ ക്രയവിക്രയവുമായി ബന്ധപ്പെട്ട എല്ലാ പ്രശ്‌നങ്ങളും പരിഹരിക്കും. കേരള ലാന്റ് ബോര്‍ഡില് രജിസ്റ്റര് ചെയ്തിട്ടുള്ള 1295 കേസുകള് രണ്ടു വര്‍ഷത്തിനകം പൂര്‍ത്തീകരിക്കും. ഭൂമിയില്ലാത്തവര്‍ക്ക് പട്ടയം നല്‍കുകയും അന്യാധീനപ്പെട്ട സര്‍ക്കാര് ഭൂമി തിരിച്ചു പിടിക്കുകയും ചെയ്യും. മിച്ചഭൂമി അനധികൃതമായി കൈവശം വെച്ചതുമായി ബന്ധപ്പെട്ട് കേസ് രജിസ്റ്റര് ചെയ്യും. ഒപ്പം തന്നെ ഭൂവിതരണ നയം രൂപീകരിക്കുമെന്നും മന്ത്രി പറഞ്ഞു.\nഭൂമി തരം മാറ്റുന്നതുമായി ബന്ധപ്പെട്ട ഉത്തരവ് ഭേദഗതി ചെയ്യുന്നത് പരിഗണിക്കണമെന്ന് ഒറ്റപ്പാലം സബ് കലക്ടര് പറഞ്ഞു. തുടര്‍ന്ന് ഭൂമി തരംമാറ്റവുമായി ബന്ധപ്പെട്ട് വ്യക്തതയോടെയും കൃത്യതയോടെയുമുള്ള ഉത്തരവ് ഉടന് പുറത്തിറക്കുമെന്ന് മന്ത്രി പറഞ്ഞു. കൂടാതെ അട്ടപ്പാടിയില് 429 കുടുംബങ്ങള്‍ക്ക് വിതരണം ചെയ്യാനുള്ള ഭൂമിയുടെ വനം വകുപ്പുമായുള്ള പ്രശ്‌നം പരിഹരിക്കാന് ആവശ്യമായ നടപടിയെടുക്കുമെന്നും മന്ത്രി പറഞ്ഞു.\nഎല്ലാ റവന്യുവകുപ്പ് ഉദ്യോഗസ്ഥര്‍ക്കും റവന്യൂ വിദ്യാഭ്യാസം ഉറപ്പുവരുത്തും. സാധാരണജനങ്ങള്‍ക്ക് റവന്യൂ വകുപ്പുമായി ബന്ധപ്പെട്ട സംശയങ്ങള് ദൂരീകരിക്കുന്നതിനും റവന്യൂ സംവിധാനങ്ങള് ലഭ്യമാക്കുന്നതിനും കോള് സെന്ററുകള് സജീവമാക്കുമെന്നും അദ്ദേഹം പറഞ്ഞു. റവന്യൂ വകുപ്പ്്, സര്‍വ്വേ, രജിസ്‌ട്രേഷന് വകുപ്പുകള് സംയുക്തമായി ഇ-സംവിധാനം രൂപീകരിക്കുമെന്നും മന്ത്രി പറഞ്ഞു.\nകെഎസ്ആര്‍ടിസിയിലെ മില്‍മ ഫുഡ് ട്രക്ക് രണ്ടുമാസം പിന്നിടുന്നു\nഉന്നത വിദ്യാഭ്യാസ മേഖലയില് സമഗ്രവും സമൂലവുമായ മാറ്റങ്ങള് കൊണ്ടുവരും: മന്ത്രി ഡോ....\nസ്ത്രീപക്ഷ നവകേരളം പ്രചരണത്തിന് ജില്ലയില് തുടക്കമായി\nസര്‍ക്കാര് പദ്ധതികള് താഴെത്തട്ടില് എത്തിക്കുന്നതില് സാക്ഷരതാ...\nപാലക്കാട് 115 പേർ‍ക്ക് കോവിഡ്\nഅട്ടപ്പാടിയില് സമഗ്ര ആരോഗ്യ - സാമൂഹിക സര്‍വ്വെ ക്കായി സംസ്ഥാന സര്‍ക്കാരിനോട്...\n11th of December 2021\nകോട്ടത്തറ ട്രൈബല് ആശുപത്രിയില് കൂടുതല് അത്യാധുനിക സൗകര്യങ്ങള്...\nപുഴ പരിപാലന രേഖ അവതരിപ്പിച്ച് ഭാരതപ്പുഴ പുനരുജ്ജീവനപദ്ധതി ശില്‍പശാല\nകോങ്ങാട് സമ്പൂര്‍ണ്ണ രണ്ടാം ഡോസ് കോവിഡ് വാക്‌സിനേറ്റഡ് ഗ്രാമപഞ്ചായത്ത്; ഔദ്യോഗിക...


വലിയ നാല് മേളരാഗങ്ങളായ തോഡി, ഖരഹരപ്രിയ, ശങ്കരാഭരണം, കല്യാണി എന്നിവയ്ക്കൊപ്പം സ്ഥാനമുള്ള ഒരു രാഗമാണ് കാംബോജി. വിശദമായ ആലാപനത്തിന് സാധ്യതയുള്ള കാംബോജി കച്ചേരികളിലെ പ്രധാനകൃതികൾ അവതരിക്കാൻ തെരഞ്ഞെടുക്കാറുണ്ട്. താനം പാടാനും പല്ലവി പാടാനും നല്ല രാഗമാണിത്. ഏതുലയത്തിലും കാംബോജി പാടാം. ജനകീയരാഗമായതിനാൽ എല്ലാത്തരം കോമ്പോസിഷനുകളും കാംബോജിയിൽ ഉണ്ട്. എല്ലാ വാഗ്ഗേയകാരന്മാരും മികച്ച കൃതികൾ കാംബോജിയിൽ രചിച്ചിട്ടുണ്ട്. മംഗളകരമായരാഗമായികരുതുന്നതിനാൽ കച്ചേരിയുടെ തുടക്കത്തിലും കാംബോജി ആലപിക്കാറുണ്ട്. ക്ഷേത്രഉൽസവങ്ങളിൽ നാഗസ്വരത്തിൽ കാംബോജി ദീർഘമായി ആലപിക്കാറുണ്ട്.കൂടാതെ ക്ഷേത്രത്തിൽ കുറുങ്കുഴൽ കലാകാരന്മാരുടെ കഴിവ് തെളിയിക്കുന്ന അവസരമായ കുഴൽപറ്റ് കാംബോജി രാഗത്തിലാണ് അധികവും വായിക്കുക.\n"https://ml.wikipedia.org/w/index.php?title=കാംബോജി&oldid=3606373" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 14 ജൂലൈ 2021, സമയം: 02:44\nഈ താൾ അവസാനം തിരുത്തപ്പെട്ടത്: 02:44, 14 ജൂലൈ 2021.


മരട് ഫ്ലാറ്റ് വിഷയം; സമരത്തിന് ഐക്യദാര്‍ഢ്യം പ്രഖ്യാപിച്ച് കോണ്‍ഗ്രസിന്‍റെ നേതൃത്വത്തില് ഇന്ന് ബഹുജന മാര്‍ച്ച് – Jaihind TV\nമരട് ഫ്ലാറ്റ് വിഷയം; സമരത്തിന് ഐക്യദാര്‍ഢ്യം പ്രഖ്യാപിച്ച് കോണ്‍ഗ്രസിന്‍റെ നേതൃത്വത്തില് ഇന്ന് ബഹുജന മാര്‍ച്ച്\nസുപ്രീം കോടതി പൊളിച്ച് മാറ്റാൻ നിർദേശിച്ച മരടിലെ ഫ്ലാറ്റുകളിലെ താമസക്കാർക്ക് ഒഴിയാനായി നൽകിയ സമയ പരിധി ഇന്നലെ അവസാനിച്ചു. ഫ്ലാറ്റ് പൊളിച്ച് മാറ്റാനുള്ള നടപടിക്കെതിരെ ഫ്ലാറ്റുടമകൾ നടത്തുന റിലേ നിരാഹാര സമരം മൂന്നാം ദിവസത്തിലേക്ക് കടന്നു. അതേ സമയം സമരത്തിന് ഐക്യദാർഢ്യം പ്രഖ്യാപിച്ചുകൊണ്ട് എറണാകുളം ജില്ലാ കോൺഗ്രസ് കമ്മിറ്റി ഇന്ന് ബഹുജനമാർച്ച് സംഘടിപ്പിക്കും. കോൺഗ്രസ് പ്രവർത്തക സമിതി അംഗം ഉമ്മൻ ചാണ്ടി മാർച്ച് ഉദ്ഘാടനം ചെയ്യും.\nഒഴിഞ്ഞുപോകാനുള്ള സമയ പരിധി അവസാനിച്ചെങ്കിലും സർക്കാർ നിർദേശ പ്രകാരം തുടർ നടപടികൾ സ്വീകരിച്ചാൽ മതിയെന്ന നിലപാടിലാണ് മരട് നഗരസഭ. നഗരസഭ നൽകിയ ഒഴിപ്പിക്കൽ നോട്ടീസിനെതിരെ ഇന്ന് ഹൈക്കോടതിയിൽ ഹർജി സമർപ്പിക്കാനാണ് താമസക്കാരുടെ തീരുമാനം. ഒഴിപ്പിക്കൽ നോട്ടീസ് നിയമാനുസൃതമല്ലെന്ന് ചൂണ്ടിക്കാട്ടിയാണ് ഹർജി നൽകുക.\nഇന്നുമുതൽ പ്രവൃത്തി സമയത്ത് നഗരസഭയ്ക്ക് മുന്നിലും ബാക്കി സമയങ്ങളിൽ എച്ച് ടു ഒ ഹോളി ഫെയ്ത്ത് ഫ്ലാറ്റിന് മുന്നിലും സത്യാഗ്രഹം തുടരാനാണ് സമര സമിതിയുടെ തീരുമാനം. സമരത്തിന് പിന്തുണ പ്രഖ്യാപിച്ച് ഇന്ന് എറണാകുളം ജില്ലാ കോൺഗ്രസ് കമ്മിറ്റിയുടെ നേതൃത്വത്തിൽ സമരപ്പന്തലിലേക്ക് ബഹുജന മാർച്ച് നടത്തുന്നുണ്ട്. കോൺഗ്രസ് പ്രവർത്തക സമിതി അംഗം ഉമ്മൻ ചാണ്ടി മാർച്ച് ഉദ്ഘാടനം ചെയ്യും.\nഫ്ലാറ്റുകളിലുള്ള 375 കുടുംബങ്ങളെ ഒഴിപ്പിക്കുകയാണെങ്കിൽ ഇവരെ താമസിപ്പിക്കുന്നതിനായി സമീപങ്ങളിലുള്ള ഒഴിഞ്ഞ ഫ്ലാറ്റുകൾ, കെട്ടിടങ്ങൾ തുടങ്ങിയവയെ കുറിച്ചുള്ള വിവരങ്ങൾ വില്ലേജ് ഓഫീസർമാർ കണയന്നൂർ തഹസിൽദാർക്ക് സമർപ്പിച്ചിട്ടുണ്ട്. ഈ മാസം 20 നകം ഫ്ലാറ്റുകൾ പൊളിച്ച് മാറ്റണമെന്നാണ് സുപ്രീം കോടതി നിർദേശം. എന്നാൽ നിലവിലെ സാഹചര്യത്തിൽ അത് പ്രായോഗികമല്ല . വിഷയത്തിൽ സർക്കാർ സർവകക്ഷി യോഗം വിളിച്ച സാഹചര്യത്തിൽ ഫ്ലാറ്റുകൾ സംരക്ഷിക്കാൻ ഇനി സർക്കാർ എന്ത് നടപടി സ്വീകരിക്കും എന്ന ആകാംക്ഷയിലാണ് ഫ്ലാറ്റിലെ താമസക്കാർ.


പ്രത്യേക പരിഗണന അർഹിക്കുന്നവരെ കണ്ടറിഞ്ഞ് തോമസ് ഐസക്; ബജറ്റിൽ ഭിന്ന ലിംഗക്കാർക്കും ഇടം\nWed Jan 23 2019 22:29:00 GMT+0530 (IST)\nNarada Desk| Updated On: 2016-07-08T13:30:22+05:30 | Location :\n2008-09 ബജറ്റില് പ്രത്യേക പരിഗണന അര്‍ഹിക്കുന്നവര്‍ക്ക് നീക്കിവച്ച തുകയെ അപേക്ഷിച്ച് വലിയ വർദ്ധനവാണ് 2015-16 ബജറ്റിൽ ഉണ്ടായിരിക്കുന്നത്. നടപ്പു വര്‍ഷത്തെ പദ്ധതിയില് 68 കോടി രൂപയാണ് ഭിന്ന ശേഷിയുള്ളവര്‍ക്ക് വകയിരുത്തിയ ധനമന്ത്രി സ്ത്രീക്ഷേമപദ്ധതികൾക്കായി 91 കോടി രൂപ നീക്കിവെച്ചു.\n2008-09 കാലത്ത് തോമസ് ഐസക് ധനമന്ത്രിയായിരിക്കെ അവതരിപ്പിച്ച ബജറ്റിലാണ് ആദ്യമായി പ്രത്യേക പരിഗണന അര്‍ഹിക്കുന്നവര്‍ക്കായി പദ്ധതികള് ആവിഷ്‌കരിച്ചത്. ബജറ്റിന്റെ 14,15 പേജുകളിലാണ് ഇക്കാര്യങ്ങള് സൂചിപ്പിച്ചിട്ടുള്ളത്. അത് കഴിഞ്ഞ് വര്‍ഷങ്ങള്‍ക്ക് ഇപ്പുറം 2016 ല് ഐസക് വീണ്ടും ബജറ്റ് അവതരിപ്പിച്ചപ്പോള് ഭിന്ന ലിംഗക്കാര് ഉള്‍പ്പെടെ ഉള്ളവര്‍ക്കു കൂടി പരിഗണന നല്‍കിയാണ് ബജറ്റ് തയ്യാറാക്കിയത്. മാത്രമല്ല പ്രത്യേക പരിഗണന നല്‍കേണ്ടവര്‍ക്കുള്ള പദ്ധതികള്‍ക്കായി വകയിരുത്തിയ തുകയിലും ഗണ്യമായ വര്‍ദ്ധനയും വരുത്തിയിട്ടുണ്ട്.\nകായികവും മാനസികവുമായ വെല്ലുവിളി നേരിടുന്നവര് പഠിക്കുന്ന അംഗീകാരം ലഭിച്ച വിദ്യാലയങ്ങള്‍ക്ക് 10 കോടി രൂപയാണ് അധികമായി 2008-09 ബജറ്റില് തോമസ് ഐസക് വകയിരുത്തിയത്. മാത്രമല്ല സര്‍ക്കാര്-എയ്ഡഡ് സ്‌പെഷ്യല് സ്‌കൂളിലെ വിദ്യാര്‍ത്ഥികള്‍ക്ക് പ്രതിമാസ അലവന്‍സ് 500 രൂപയില് നിന്ന് 750 രൂപയായി വര്‍ദ്ധിപ്പിച്ചിരുന്നു. ഭിന്നശേഷിയുള്ളവരുടെ പെന്‍ഷന് 160 രൂപയില് നിന്ന് 200 രൂപയായി വര്‍ദ്ധിപ്പിക്കുയും ചെയ്തു. ഇതിനായി 10 കോടി രൂപ ബജറ്റില് അധികമായി വകയിരുത്തുകയും ചെയ്തു. വിഭിന്ന കഴിവുകളുള്ളവര്‍ക്കുവേണ്ടി നിഷില് ആരംഭിക്കുന്ന പ്രൊഫഷണല് കോഴ്‌സുകള്‍ക്ക് ഒറ്റത്തവണ സഹായധനമായി 25 ലക്ഷം രൂപ അനുവദിച്ചു. ഐക്കോണിന് 50 ലക്ഷം രൂപ അധികമായും അനുവദിച്ചു.\nമാനസികവും കായികവുമായി വെല്ലുവിളികള് നേരിടുന്ന കുട്ടികളെ സംരക്ഷിക്കുന്ന സ്ഥാപനങ്ങള്‍ക്ക് ധനസഹായം നല്‍കാന് കഴിഞ്ഞ ബഡ്ജറ്റില് പ്രഖ്യാപിച്ച കാരുണ്യ ഡെപോസിറ്റ് സ്‌കീമിനും അര്‍ഹിക്കുന്ന പരിഗണന നല്‍കിയിരുന്നു . ഇതുപ്രകാരം ട്രഷറിയില് ഡെപ്പോസിറ്റ് ചെയ്യുന്ന ഓരോ ലക്ഷം രൂപയ്ക്കും പതിനയ്യായിരം രൂപവെച്ച് നിക്ഷേപകന് പറയുന്ന സ്ഥാപനത്തിന് ധനസഹായം സര്‍ക്കാര് നല്‍കും. സ്‌കീമിന്റെ പരിധിയില് അനാഥാലയങ്ങളെയും ഉള്‍പ്പെടുത്താന് ഉദ്ദേശിക്കുന്നു. ഏതെങ്കിലും സ്ഥാപനത്തിന് ഒരു കോടി രൂപ ട്രഷറിയില് സമാഹരിച്ചിടാന് കഴിഞ്ഞാല് 15 ലക്ഷം രൂപ സംസ്ഥാന സര്‍ക്കാര് സഹായമായി നല്‍കും. ഇതോടൊപ്പം അനാഥാലയങ്ങളിലെ കുട്ടികള്‍ക്ക് സര്‍ക്കാര് നല്‍കിവരുന്ന ധനസഹായത്തില് പ്രതിമാസം 50 രൂപ വര്‍ധിപ്പിച്ചു. ഇതിലേക്കുള്ള അധികച്ചെലവായി3കോടി രൂപയാണ് അന്ന് വകയിരുത്തിയത്.\n2016-17 ബജറ്റില് പ്രത്യേക പരിഗണന അര്‍ഹിക്കുന്നവര്‍ക്ക് നീക്കിവച്ച തുക പരിശോധിക്കുകയാണെങ്കില് 2008-09 ബജറ്റിനെ അപേക്ഷിച്ച് തുക മാറ്റി വെക്കുന്നതില് വന് വര്‍ധയാണ് ഇത്തവണ ധനമന്ത്രി വരുത്തിയിരിക്കുന്നത്. നടപ്പു വര്‍ഷത്തെ പദ്ധതിയില് 68 കോടി രൂപയാണ് ഭിന്ന ശേഷിയുള്ളവര്‍ക്ക് വകയിരുത്തിയത്. സെറിബ്രല് പാള്‍സി, ഓട്ടിസം,ബുദ്ധി മാന്ദ്യം എന്നിവ അനുഭവിക്കുന്ന കുട്ടികള്‍ക്ക് വിദ്യാഭ്യാസം നല്‍കുന്ന സ്ഥാപനങ്ങള്‍ക്ക് 20 കോടി രൂപയാണ് വകയിരുത്തിയത്. അതായത് മുന് കാലത്തില് അനുവദിച്ച തുകയുടെ ഇരട്ടി ഇത്തവണ അനുവദിച്ചു. മാത്രമല്ല വയോജനങ്ങള്‍ക്ക് വേണ്ടിയും ഭിന്നശേഷിയുള്ളവര്‍ക്ക് വേണ്ടിയും നടത്തുന്ന സ്ഥാപനങ്ങളെ സഹായിക്കാന് 10 കോടി രൂപ അനുവദിച്ചിട്ടുണ്ട്.\nചെറു പ്രായത്തില് തന്നെ കുട്ടികളിലെ ശേഷി കുറവുകള് കണ്ടെത്തി ചികിത്സിക്കുന്നതിന് 37 കോടി രൂപ വകയിരുത്തി. ഭിന്നശേഷിയുള്ളവരെ കണ്ടെത്തി സര്‍ട്ടിഫിക്കറ്റും ഐഡി കാര്‍ഡും നല്‍കുന്നതിന് നാല് കോടി രൂപയാണ് നീക്കി വച്ചത്. വയോമിത്രം പരിപാടിക്ക് ഒന്‍പത് കോടി രൂപയാണ് ചെലവഴിച്ചത്.\nഇതിന് പുറമെ ട്രാന്‍സ്ജന്‍ഡര് വിഭാഗത്തില് പെട്ടവര്‍ക്ക് അര്‍ഹമായ പരിഗണന നല്‍കിയതാണ് ബജറ്റിലെ മറ്റൊരു പ്രധാന ആകര്‍ഷണം. 60 വയസ് കഴിഞ്ഞ ട്രാന്‍സ്ജൻഡേഴ്‌സിന് പെന്‍ഷനും ട്രാന്‍സ്‌ജെന്‍ഡര് വിദ്യാര്‍ത്ഥികള്‍ക്ക് പ്രത്യേക ആനുകൂല്യങ്ങളും പ്രഖ്യാപിച്ചു. ട്രാന്‍സ്ജന്‍ഡറുകള്‍ക്കിടയില് പ്രവര്‍ത്തിക്കുന്ന സന്നദ്ധ സംഘടനകള്‍ക്കും സര്‍ക്കാര് ധന സഹായം നല്‍കും.\nഎല്ലാ സാമൂഹ്യ ക്ഷേമ പെന്‍ഷനുകളും 1000 രൂപയായി ഈ ബജറ്റില് ഉയര്‍ത്തിയിട്ടുണ്ട്. ഇതിനായി 1000 കോടി രൂപയാണ് അധികമായി വകയിരുത്തിയത്. ആയിരത്തിലേറെ കോടി രൂപ വരുന്ന മുഴുവന് പെന്‍ഷന് കുടിശികകളും ഓണത്തിന് മുന്‍പ് കൊടുത്തു തീര്‍ക്കുമെന്നും ജൂണ് മുതലുള്ള 1000 രൂപ നിരക്കിലുള്ള പെന്‍ഷന് കൊടുത്തു തീര്‍ക്കുമെന്നും ബജറ്റ് പ്രഖ്യാപിക്കുന്നു. സംസ്ഥാനത്തെ 60 വയസ് കഴിഞ്ഞ എല്ലാ സാധാരണക്കാരേയും പെന്‍ഷന് കുടയ്ക്ക് കീഴില് കൊണ്ടു വരുമെന്നും തൊഴിലുറപ്പ് പദ്ധതിയുടെ ഭാഗമായ 60 വയസ് കഴിഞ്ഞവര്‍ക്കും പെന്‍ഷന് നല്‍കുമെന്നും ബജറ്റ് പ്രഖ്യാപിക്കുന്നു.


Jan 13, 2022, 11:36 pm IST\nലോകം വീണ്ടും കൊറോണയുടെ പിടിയിലായി കഴിഞ്ഞു. നിരവധി രാജ്യങ്ങളിൽ പ്രതിദിനം മൂന്ന് ലക്ഷത്തോളം കൊറോണ കേസുകളാണ് സ്ഥിരീകരിക്കുന്നത് . ഒമിക്രോണിന്റെ ആവിർഭാവം ഇന്ത്യയുൾപ്പെടെയുള്ള രാജ്യങ്ങളെ വലിയ തോതിൽ ബാധിച്ച് വരികയാണ്. ഈ സാഹചര്യത്തിലാണ് വളരെ വിചിത്രമായ പഠന വിവരങ്ങൾ പുറത്തുവരുന്നത്.\nമനുഷ്യ കോശങ്ങളിലേക്ക് വൈറസ് കടന്നുകയറുന്നതിനെ പ്രതിരോധിക്കാൻ കഴിവുള്ള ചില രാസ സാന്നിധ്യങ്ങൾ കഞ്ചാവ് ചെടിയിലുണ്ടെന്നാണ് ഗവേഷണ റിപ്പോർട്ട്. കഞ്ചാവിൽ കണ്ടെത്തിയ രണ്ട് ഘടകങ്ങളാണ് ഇത്തരത്തിൽ വൈറസിൽ നിന്നും പ്രതിരോധിക്കാൻ സഹായിക്കുക എന്നാണ് കണ്ടെത്തൽ. അതേസമയം ഈ ഘടകങ്ങൾ കഞ്ചാവിലുണ്ടെന്ന് കരുതി കഞ്ചാവ് ചുരുട്ടി പുകച്ചാൽ പ്രതിരോധ ശക്തി കൈവരിക്കാൻ സാധിക്കില്ലെന്ന് പഠന റിപ്പോർട്ടിൽ വ്യക്തമാക്കുന്നു.\nഅമേരിക്കയിലെ ഒറിഗോൺ സ്‌റ്റേറ്റ് സർവകലാശാലയിലെ ഫാർമസി കോളേജിൽ നടത്തിയ ഗവേഷണത്തിലാണ് കണ്ടെത്തൽ. പ്രകൃതി ദത്തമായ ഉൽപ്പന്നങ്ങളെക്കുറിച്ച് പ്രതിപാദിക്കുന്ന സർവകലാശാലയുടെ പുതിയ ജേണലിലാണ് പഠന റിപ്പോർട്ട് പ്രസിദ്ധീകരിച്ചിരിക്കുന്നത്.\nകഞ്ചാവിലെ സിബിജിഎ, സിബിഡിഎ എന്നീ രണ്ട് ഘടകങ്ങളാണ് കൊറോണ വൈറസിൽ നിന്നും പ്രതിരോധിക്കാൻ സഹായിക്കുന്നതായി കണ്ടെത്തിയിട്ടുള്ളത്. കാന്നബിഗറോളിക് ആസിഡും കാന്നബിഡിയോളിക് ആസിഡുമാണിത്. വൈറസ് മനുഷ്യകോശത്തിലേക്ക് പ്രവേശിക്കുന്നതിനെ ഒരു പരിധി വരെ തടയാൻ ഈ രണ്ട് ഘടകങ്ങൾക്കും സാധിക്കുമെന്ന് പഠനം നടത്തിയ ഗവേഷകരായ റിച്ചാർഡ് വാൻ ബ്രീമെനും സംഘവും വ്യക്തമാക്കുന്നു.


കൊല്ലത്ത് വിദ്യാർത്ഥിയെ അടിച്ച് കൊന്ന സംഭവം; ജയിൽ വാർഡൻ അറസ്റ്റിൽ – Truevision News\nകൊല്ലത്ത് വിദ്യാർത്ഥിയെ അടിച്ച് കൊന്ന സംഭവം; ജയിൽ വാർഡൻ അറസ്റ്റിൽ\nകൊല്ലം: കൊല്ലത്ത് വിദ്യാർത്ഥിയെ വീട്ടിൽ നിന്ന് വിളിച്ചിറക്കി മർദ്ദിച്ച് കൊന്ന സംഭവത്തിൽ ജയിൽ വാർഡൻ അറസ്റ്റിൽ. കൊല്ലം ജില്ലാ ജയിൽ വാർഡനായ വിനീതിനെയാണ് പൊലീസ് അറസ്റ്റ് ചെയ്തത്. കൊലപാതക കുറ്റത്തിനാണ് കേസെടുത്തിട്ടുള്ളത്. വീട്ടിലെത്തി രഞ്ജിത്തിനെ അടിച്ച് വീഴ്ത്തിയത് വിനീതാണെന്നാണ് പൊലീസ് പറയുന്നത്. രഞ്ജിത്തിനെ മര്‍ദ്ദിച്ച സംഘത്തിലുണ്ടായിരുന്ന ജയിൽ വാർഡൻ വിനീതിനെ നേരത്തെ ജയിൽ ഡിജിപി സസ്പെൻറ് ചെയ്തിരുന്നു.\nബന്ധുവായ പെൺകുട്ടിയെ കളിയാക്കി എന്ന് ആരോപിച്ചാണ് വിദ്യാർത്ഥിയായ രഞ്ജിത്തിനെ വീട്ടിൽ നിന്ന് വിളിച്ചിറക്കി മർദ്ദിച്ചത്. അടിയേറ്റ രഞ്ജിത്ത് ബോധം കെട്ട് വീണിരുന്നു. തുടർന്ന് വിവിധ ആശുപത്രിയിൽ ചികിത്സയിൽ കഴിഞ്ഞ ശേഷമാണ് കഴിഞ്ഞ ദിവസം മരിച്ചത്. തലയ്ക്ക് അടിയേറ്റ് ആന്തരിക രക്തസ്രാവമാണ് മരണ കാരണമെന്നാണ് പോസ്റ്റ് മോർട്ടം റിപ്പോർട്ട്.\nഅതേസമയം ആറംഗ സംഘത്തിലുണ്ടായിരുന്ന സിപിഎം ബ്രാഞ്ച് സെക്രട്ടറി സരസൻ പിള്ളയടക്കം മറ്റുള്ളവർക്കെതിരെ ഒരു നടപടിയും ഇതുവരെ പൊലീസിന്‍റെ ഭാഗത്ത് നിന്ന് ഉണ്ടായിട്ടില്ല. വിനീതിനെ അറസ്ററ് ചെയ്ത് കേസൊതുക്കാനാണ് പൊലീസ് ശ്രമമെന്നും ആരോപണം ഉയർന്നിട്ടുണ്ട്.\nഫെബ്രുവരി 14 നാണ് രഞ്ജിത്തിന് മര്‍ദ്ദനമേറ്റത്. വീട്ടിൽ പഠിച്ച് കൊണ്ടിരുന്ന രഞ്ജിത്തിനെ അന്വേഷിച്ച് ആദ്യമെത്തിയത് പന്ത്രണ്ടോളം പേരടങ്ങിയ സംഘമായിരുന്നു. ഇവര് പോയതിന് ശേഷം ജയിൽ വാര്‍ഡൻ വിനീതിന്‍റെ നേതൃത്വത്തിൽ ആറ് പേരടങ്ങിയ സംഘം വീട്ടിലെത്തി രഞ്ജിത്തിനെ വിളിച്ചിറക്കി മര്‍ദ്ദിക്കുകയായിരുന്നു.\nസംഭവം നടന്ന ഉടനെ ചവറ തെക്കുംഭാഗം പൊലീസ് സ്റ്റേഷനിലെനെത്തി കേസ് രജിസ്റ്റര് ചെയ്തു. എന്നാൽ മൊഴിയെടുക്കാൻ പോലും പൊലീസ് തയ്യാറായില്ലെന്ന് രഞ്ജിത്തിന്റെ അച്ഛൻ രാധാകൃഷ്ണ പിള്ള ഏഷ്യാനെറ്റ് ന്യൂസിനോട് പറഞ്ഞു. മാത്രമല്ല തിരിച്ച് കേസെടുക്കുമെന്ന് പൊലീസ് ഭീഷണിപ്പെടുത്തിയെന്നും രാധാകൃഷ്ണ പിള്ള ആരോപിച്ചു.\nThe jail warden was arrested\nഉത്ര വധക്കേസിൽ പൊലീസിനെതിരെ സംസ്ഥാന വനിതാ കമ്മീഷൻ രംഗത്ത്.\nരഞ്ജിത്തിന്‍റെ മരണകാരണം തലക്കടിയേറ്റ് ആന്തരിക രക്തസ്രാവം മൂലമെന്ന് റിപ്പോര്‍ട്ട്; ജയിൽ വാർഡനെ സസ്പെന്‍ഡ് ചെയ്തു\nകൊല്ലത്തെ ഐടിഐ വിദ്യാര്‍ത്ഥിയുടെ കൊലപാതകത്തിലെ അന്വേഷണത്തില് വീഴ്ചയുണ്ടെന്നാരോപിച്ച് മാതാപിതാക്കള്


You are here: Home FILMS Happy Birthday to KS Chitra\nPublished on Thursday, 22 August 2013 21:41\nവൺ ബൈ ടു\nപാലക്കാട്ടുനിന്ന് ഇരുപത് കിലോമീറ്ററോളം മാറി കഞ്ചിക്കോട്. പ്രശസ്തമായ അഹല്യാ ആശുപത്രിസമുച്ചയം സ്ഥിതി ചെയ്യുന്നത് ഇവിടെയാണ്. അതിന്റെ ഭാഗമായ ഡയബറ്റിക് സെന്ററിന്റെ ഉള്ളിൽ ഒരു ഭാഗം പതിവിലും കൂടുതൽ പ്രകാശമാനമായിരിക്കുന്നു. Y¤Tt¼® l¡i¢´¤J\nഐശ്വര്യയ്ക്ക് പകരം പ്രിയങ്ക ഐറ്റമാടും\nപ്രവസവത്തോടെ സിനിമയിൽ നിന്ന് താൽക്കാലികമായി മാറി നിന്ന ബോളിവുഡ‌് നടി ഐശ്വര്യാ റായ് സഞ്ജയ് ലീലാ ബൻസാലിയുടെ രാംലീല എന്ന ചിത്രത്തിലെ ഐറ്റം ഡാൻസ് ചെയ്തു കൊണ്ട് മടങ്ങിയെത്തുമെന്ന് നേരത്തെ റിപ്പോർട്ടുകൾ വന്നിരുന്നു. Y¤Tt¼® l¡i¢´¤J\nഐറ്റം നന്പറിന് സൊണാക്ഷിയ്ക്ക് ആറു കോടി\nബോളിവുഡ് നടൻ അക്ഷയ് കുമാറിനൊപ്പം സൊണാക്ഷി അഭിനയിച്ച സിനിമകളെല്ലാം തന്നെ സൂപ്പർ ഹിറ്റായിരുന്നു. അടുത്തിടെ റിലീസായ വൺസ് അപ്പോൺ എ ടൈം ഇൻ മുംബയ് ദൊബാര എന്ന സിനിമ മാത്രമാണ് അതിനൊരപവാദം. Y¤Tt¼® l¡i¢´¤J\nഐറ്റം ഡാൻസുമായി സൽമാനും കത്രീനയും?\nബോളിവുഡ് നടി കത്രീന കൈഫ് മുൻ കാമുകൻ സൽമാൻ ഖാനുമൊത്ത് ബോഡിഗാർഡ് എന്ന സിനിമയിൽ ഒരു ഐറ്റം നന്പർ ചെയ്തിരുന്നു. Y¤Tt¼® l¡i¢´¤J\nനോട്ടുബുക്ക് എന്ന മലയാള ചിത്രത്തിലൂടെ മലയാളി മനസിൽ ചേക്കേറിയ റോമ അടുത്തിടെ പക്ഷേ സിനിമയെ കൈവിട്ടോ എന്നൊരു സംശയം ആരാധകർക്ക് തോന്നി തുടങ്ങിയിരുന്നു. ഈ വർഷം റോമയുടേതായി ഒരു ചിത്രവും പുറത്തിറങ്ങിയതുമില്ല. Y¤Tt¼® l¡i¢´¤J\nനാടൻ പെൺകുട്ടിയായും അനിയത്തിക്കുട്ടിയായും അഭിനയിച്ച് ശ്രദ്ധ നേടിയ യുവനടി ശരണ്യ മോഹനും മേക്ക്ഓവറിന് ഒരുങ്ങുകയാണ്. രാജേഷ് കണ്ണങ്കര സംവിധാനം ചെയ്യുന്ന തക്കാളി എന്ന് പേരിട്ടിരിക്കുന്ന സിനിമയിലാണ് ശരണ്യ മോഡേൺ വേഷത്തിലെത്തുന്നത്. Y¤Tt¼® l¡i¢´¤J\nആസിഫ് അലിയും ബിജു മേനോനും കേന്ദ്ര കഥാപാത്രങ്ങളെ അവതരിപ്പിക്കുന്ന പകിട എന്ന ചിത്രത്തിൽ അപൂർവ ബോസ് ആസിഫിന്റെ ജോഡിയായി എത്തുന്നു. പൈസ പൈസ എന്ന ചിത്രത്തിലാണ് അപൂർവ ബോസ് ഒടുവിൽ അഭിനയിച്ചത്. സുനില് കരികാട്ടുര ഒരുക്കുന്ന ഈ ചിത്രം ഒരു റോഡ് മൂവിയാണ്. Y¤Tt¼® l¡i¢´¤J\nഞാൻ 'ഗർഭിണി'യാകുന്നത് അമ്മയ്ക്കിഷ്ടമല്ലായിരുന്നു: സനുഷ\nസക്കറിയയുടെ ഗര്‍ഭിണികള് എന്ന ചിത്രത്തിലെ തന്റെ വേഷം അമ്മയ്ക്ക് ഇഷ്ടമായിരുന്നില്ലെന്ന് നടി സനുഷ. ചിത്രത്തിന്റെ കാര്യം സംസാരിച്ചപ്പോള് താന് ഗര്‍ഭിണിയുടെ വേഷം ചെയ്യുന്നത് ഇഷ്ടമല്ലെന്ന് അമ്മ പറഞ്ഞിരുന്നു എന്നും സനുഷ പറഞ്ഞു. Y¤Tt¼® l¡i¢´¤J\nഅസിന് പകരം ശ്രുതി ഹാസൻ\n2007ൽ ഇറങ്ങിയ വെൽക്കം എന്ന ബോളിവുഡ് ചിത്രത്തിന്റെ രണ്ടാം ഭാഗത്തിൽ ശ്രുതി ഹാസൻ നായികായാവും. നേരത്തെ അസിനെയാണ് നായികയായി തീരുമാനിച്ചിരുന്നത്. ജോൺ എബ്രഹാം നായകനാകുന്ന ചിത്രത്തിൽ അമിതാഭ് ബച്ചൻ, നാനാ പടേക്കർ, അനിൽ കപൂർ തുടങ്ങിയ വൻ താരനിര തന്നെ പ്രത്യക്ഷപ്പെടുന്നുണ്ട്. Y¤Tt¼® l¡i¢´¤J\nനടനും തിരിക്കഥാകൃത്തും ഗാനരചയിതാവും ഒക്കെയാണ് അനൂപ് മേനോൻ. അങ്ങനെയുള്ള അനൂപ് സംവിധാന രംഗത്തേക്ക് കടക്കുന്നു എന്ന് അടുത്തിടെ റിപ്പോർട്ടുകൾ വന്നിരുന്നു. Y¤Tt¼® l¡i¢´¤J\nനസ്റിയ ജീവയുടെ നായിക\nനയ്യാണ്ടി എന്ന സിനിമയിൽ ധനുഷിന്റെ നായികയായ യുവനടി നസ്റിയയെ തേടി തമിഴകത്ത് നിന്ന് വീണ്ടും അവസരങ്ങളെത്തുകയാണ്. തമിഴിലെ തന്നെ മറ്റൊരു യുവനടൻ ജീവയുടെ നായികയാവാൻ നറുക്ക് വീണിരിക്കുന്നത് നസ്റിയയ്ക്കാണ്. Y¤Tt¼® l¡i¢´¤J\nആസിഫ് അലിയും നിത്യയും വീണ്ടും\nയുവതാരങ്ങളായ ആസിഫ് അലിയും നിത്യാമേനോനും വീണ്ടും ഒന്നിക്കുന്നു. ഇരട്ട സംവിധായകരായ അനില്-ബാബു ടീമിലെ ബാബു ഒരുക്കുന്ന ടു നൂര് വിത്ത് ലൗ എന്ന സിനിമയിലാണ് നിത്യ വീണ്ടും ആസിഫിന്റെ നായികയാവുന്നത്. Y¤Tt¼® l¡i¢´¤J\nമമ്മൂട്ടി വീണ്ടും വക്കീൽ കുപ്പായമണിയുന്നു\nയുവതാരങ്ങളെ വച്ച് സിനിമയൊരുക്കി ശ്രദ്ധേയനായ സംവിധായകന് വി.കെ.പ്രകാശ് മമ്മൂട്ടിയെ നായകനാക്കി സിനിമയൊരുക്കുന്നു. മമ്മൂട്ടി വക്കീൽ വേഷത്തിലെത്തുന്ന ചിത്രത്തിൽ റഹ്മാനും ഒരു പ്രധാന വേഷം അവതരിപ്പിക്കും. Y¤Tt¼® l¡i¢´¤J\nസെക്കൻഡ് ഷോ എന്ന ചിത്രത്തിലൂടെ ദുൽക്കർ സൽമാനെ മലയാളത്തിന് സമ്മാനിച്ച ശ്രീനാഥ് രാജേന്ദ്രന് ഒരുക്കുന്ന കൂതറ എന്ന സിനിമയിൽ മോഹൻലാലും അഭിനയിക്കുന്നതായി റിപ്പോർട്ട്. ആസിഫ് അലി, വിനീത് ശ്രീനിവാസന്, സണ്ണി വെയ്ന്, മനു എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. Y¤Tt¼® l¡i¢´¤J\nലിജിനൊപ്പം ഫഹദ് വീണ്ടും\nലിജിന് ജോസിന്‍റെ പുതിയ ചിത്രത്തില് ന്യൂജനറേഷൻ സ്റ്റാർ ഫഹദ് ഫാസില് ഒരിക്കൽ കൂടി നായകനാവുന്നു. ലിജിൻ ഒരുക്കിയ ഫ്രൈഡേ എന്ന സിനിമയിലും ഫഹദായിരുന്നു നായകൻ. Y¤Tt¼® l¡i¢´¤J\nകടം വീട്ടാൻ ഭാമ വീണ്ടും മലയാളത്തിൽ\nമലയാളത്തിന് ലഭിച്ച നിവേദ്യമായിരുന്നു ഭാമ എന്ന നടി. എന്നാൽ ആ നിവേദ്യം വേണ്ടതു പോലെ ആസ്വദിക്കാൻ മലയാളിക്ക് കഴിയുന്നതിന് മുന്പ് തന്നെ ഭാമ അന്യഭാഷകളിലേക്ക് ചേക്കേറി. ഇപ്പോഴിതാ നീണ്ട ഇടവേളയ്ക്ക് ശേഷം ഭാമ മലയാളത്തിലേക്ക് മടങ്ങി വരികയാണ്. Y¤Tt¼® l¡i¢´¤J\nകല്യാണം അടുത്ത വർഷം\nഭാവന സിനിമയിലെത്തിയിട്ട് പതിനൊന്ന് വർഷമായി. പക്ഷേ, മലയാളത്തിലും തമിഴിലും തെലുങ്കിലും കന്നടയിലും ഓടിനടന്ന് അഭിനയിച്ചിട്ടും സീനിയർ നടിയായിട്ടും ഭാവനയ്‌ക്ക് ഒരുമാറ്റവും വന്നിട്ടില്ല. കലപില സംസാരിക്കുന്ന എനർജറ്റിക്കായ പെൺകുട്ടി തന്നെ. Y¤Tt¼® l¡i¢´¤J\nഅരുൺ കുമാർ അരവിന്ദ് ഒരുക്കുന്ന വണ് ബൈ ടു എന്ന സിനിമയിൽ യുവനടൻ ഫഹദ് ഫാസിലിന്റെ നായികയായി തമിഴ്നടി അഭിനയ എത്തും. നേരത്തെ ഇഷ തൽവാറിനെ ആയിരുന്നു നായികയായി നിശ്ചയിച്ചിരുന്നത്. Y¤Tt¼® l¡i¢´¤J\nശ്രീനിവാസൻ വീണ്ടും നായകനാകുന്നു\nവടക്കുനോക്കിയന്ത്രം എന്ന ചിത്രത്തിൽ ശ്രീനിവാസൻ അവതരിപ്പിച്ച തളത്തിൽ ദിനേശൻ എന്ന കഥാപാത്രത്തെ ആരും മറക്കാനിടയില്ല. Y¤Tt¼® l¡i¢´¤J\nചായക്കോപ്പയിലെ 'ഷെർലിൻ' കൊടുങ്കാറ്റ്\nബോളിവുഡിലെ ചൂടന് താരങ്ങളായ പൂനം പാണ്ഡെയും സണ്ണി ലിയോണും വീണ മാലിക്കുമെല്ലാം അതിഗ്ളാമറസായും അതിസാഹസികമായും പോസു ചെയ്ത് വിവാദങ്ങൾ സ‌ൃഷ്ടിച്ചവരാണ്. ഇപ്പോഴിതാ ആ പട്ടികയിലേക്ക് ഷെർലിൻ ചോപ്രയും എത്തുകയാണ്. Y¤Tt¼® l¡i¢´¤J\nഅഭിനയരംഗത്ത് പതിറ്റാണ്ടുകൾ നിറഞ്ഞുനിന്നവർ പോലും നിമിഷ നേരം കൊണ്ട് സിനിമകളിൽ നിന്ന് അപ്രത്യക്ഷരാകുന്നു. പുതുതലമുറ പഴയ താരങ്ങളെ അവഗണിക്കുകയാണെന്നാണ് പൊതുവേയുള്ള പരാതി. Y¤Tt¼® l¡i¢´¤J\nഫഹദ് പൊലീസ് വേഷത്തിൽ\nന്യൂജനറേഷൻ സ്റ്റാർ ഫഹദ് ഫാസിൽ പൊലീസ് വേഷത്തിൽ അഭിനയിക്കുന്നു, അരുൺ കുമാർ അരവിന്ദ് സംവിധാനം ചെയ്യുന്ന വൺ ബൈ ടു എന്ന ചിത്രത്തിലാണ് ഫഹദ് പൊലീസാകുന്നത്. Y¤Tt¼® l¡i¢´¤J\nതലൈവയെ ചൊല്ലി തർക്കം\nവിജയ് ചിത്രം തലൈവയെ ചൊല്ലി തമിഴ്‌നാട്ടിൽ തർക്കം രൂക്ഷമാകുന്നു. എം.ജി.ആറിന്റെ വിളിപ്പേരായ തലൈവ എന്ന പേര് മാറ്റണമെന്ന ജയലളിതയുടെ ആവശ്യമാണ് ചിത്രത്തെ പ്രതിക്കൂട്ടിൽ കയറ്റിയത്. ഇതുകാരണം ഇതുവരെയും തമിഴംനാട്ടിൽ തലൈവാ റിലീസ് ചെയ്യാനായിട്ടില്ല. Y¤Tt¼® l¡i¢´¤J\nഭാര്യയാകാൻ പേടി ഇല്ല\nഎന്റേത് തീർച്ചയായും പ്രണയവിവാഹമായിരിക്കും. പെട്ടെന്ന് ഒരാളെ പരിചയപ്പെട്ട് കല്യാണം കഴിക്കുന്നത് എനിക്ക് സങ്കല്പിക്കാനേ കഴിയുന്നില്ല. ഓർഡിനറിയിലൂടെ മലയാളി മനസിൽ ചേക്കേറിയ എക്സ്‌ട്രാ ഓർഡിനറി പെൺകുട്ടി ശ്രിതാ ശിവദാസ് തന്റെ വിവാഹസ്വപ്നങ്ങളും പ്രണയരഹസ്യങ്ങളും പങ്കുവയ്ക്കുകയാണ്. Y¤Tt¼® l¡i¢´¤J\nദിലീപ് നായകനാകുന്ന മര്യാദരാമൻ ഡിസംബറിൽ തുടങ്ങും. കോളേജ് ഡെയ്‌സ്, കാഞ്ചി എന്നീ ചിത്രങ്ങൾക്കുശേഷം കൃഷ്ണകുമാർ സംവിധാനം ചെയ്യുന്ന ചിത്രമാണിത്. സൂപ്പർ ഗുഡിന്റെ ബാനറിൽ ആർ.ബി.ചൗധരിയാണ് ചിത്രം നിർമ്മിക്കുന്നത്. Y¤Tt¼® l¡i¢´¤J\nമീരയുടെ പ്രണയ ജീവിതം\nഹംസലേഖാ മൂവിലാൻഡ് പ്രൊഡക്ഷൻസിന്റെ ബാനറിൽ മധുര എ.എസ്.നാഗരാജൻ തെലുങ്കിൽ നിന്ന് മലയാളത്തിലേക്ക് മൊഴിമാറ്റം ചെയ്‌തിരിക്കുന്ന മലയാള ചലച്ചിത്രമാണ് പ്രണയജീവിതം. Y¤Tt¼® l¡i¢´¤J\nഒരു രാത്രിയും രണ്ടു പകലും തുടങ്ങി\nജീജോ ആന്റണി സംവിധാനം ചെയ്യുന്ന ഒരു രാത്രിയും രണ്ട് പകലും തിരുവനന്തപുരത്ത് ഷൂട്ടിംഗ് ആരംഭിച്ചു. കുഞ്ചാക്കോ ബോബനും ഭാമയും ചിത്രത്തിൽ സുപ്രധാന കഥാപാത്രങ്ങളെ അവതരിപ്പിക്കുന്നു. Y¤Tt¼® l¡i¢´¤J\nമമ്മൂട്ടിയും മോഹൻലാലും 'നോ' പറഞ്ഞു\nമുഖം നിറയെ വശ്യമായ ആ ചിരി. വർഷങ്ങൾക്കുമുന്പ് മലയാളസിനിമ കണ്ണെടുക്കാതെ കണ്ട സ്ത്രീസൗന്ദര്യത്തിന്റെ അതേ മഴവിൽ അഴക് ഒരൽപ്പം പോലും മങ്ങിയിട്ടില്ല. Y¤Tt¼® l¡i¢´¤J\nറിമ വേളിക്ക് ഒരുങ്ങുന്നു\nറിമകല്ലിങ്കൽ ഒരു പരസ്യചിത്ര സംവിധായകന്റെ പത്നിയാകുന്നു. ആഷിക് അബുവല്ല ആ പരസ്യചിത്ര സംവിധായകൻ. നടൻ ദിലീപാണ്. ലാൽ ജോസ് സംവിധാനം ചെയ്യുന്ന ചിത്രത്തിലാണ് ഇരുവരും ഒന്നിക്കുന്നത്. Y¤Tt¼® l¡i¢´¤J\nമിമിക്രിയിലൂടെ ജീവിതം തുടങ്ങി മലയാള സിനിമയിൽ കഴിവറിയിച്ചവരുടെ നിര വളരെ വലുതാണ്. അമ്പലപ്പറമ്പുകളിലെ മിമിക്രിവേദികളിൽ നിന്ന് ലഭിച്ച അനുഭവപാഠങ്ങളാണ് തങ്ങളുടെ പിൻബലമെന്ന് തുറന്നു പറയാൻ മെഗാതാരമായി വളർന്ന മിമിക്രിക്കാർക്ക് യാതൊരു മടിയുമില്ല. Y¤Tt¼® l¡i¢´¤J\n'ടാ തടിയാ' കൂട്ടുകാരുടെ നിക്കാഹ്\nടാ തടിയാ എന്ന ചിത്രത്തിലെ ആത്മസുഹൃത്തുക്കൾ ശേഖർമേനോനും ശ്രീനാഥ് ഭാസിയും നിക്കാഹ് എന്ന ചിത്രത്തിൽ വീണ്ടും ഒന്നിക്കുന്നു. അനശ്വരസിനിമാസിനു വേണ്ടി ജയരാജ്, അമൽ നീരദ് എന്നിവരുടെ സഹായിയായ ആസാദ് അലവിൽ സംവിധാനം ചെയ്യുന്ന  Y¤Tt¼® l¡i¢´¤J\nകത്രീനയ്ക്ക് ദീപികയുടെ 'കുത്ത്'\nബോളിവുഡ് നടി കത്രീന കൈഫ് കാമുകൻ രൺബീർ കപൂറുമൊത്ത് സ്‌പെയിനിൽ അവധിക്കാലം ആഘോഷിക്കുന്നതിനിടെയുള്ള ബിക്കിനി ഫോട്ടോകൾ പുറത്തു വന്നതിന്റെ വിവാദം ഇതുവരെ കെട്ടടങ്ങിയിട്ടില്ല. Y¤Tt¼® l¡i¢´¤J\nനിർമ്മാതാവ് ജിസ് ജോയ് സംവിധാനം ചെയ്യുന്ന ബൈസിക്കിൾ തീവ്സ് എന്ന സിനിമയിൽ ആസിഫലി കേന്ദ്ര കഥാപാത്രത്തെ അവതരിപ്പിക്കുന്നു. എ.ബി,സി.ഡി എന്ന ചിത്രത്തിലൂടെ ശ്രദ്ധേയായ അപർണ ഗോപിനാഥാണ് ആസിഫിന്റെ ജോഡിയായി എത്തുന്നത്. Y¤Tt¼® l¡i¢´¤J\nകുഞ്ചാക്കോ ബോബനെ കമ്മ്യൂണിസ്റ്റാക്കി\nതിരുവമ്പാടി തമ്പാന്, ഇത് പാതിരാമണല്, ഒറീസ എന്നീ ചിത്രങ്ങളുടെ കനത്ത പരാജയങ്ങള്‍ക്ക് ശേഷം എം.പദ്മകുമാർ ഒരു വിജയം തേടിയിറങ്ങുകയാണ്. പദ്മകുമാറിന്റെ ചിത്രത്തിൽ ഇത്തവണ കുഞ്ചാക്കോ ബോബനാണ് നായകനാകുന്നത്. Y¤Tt¼® l¡i¢´¤J\nകുഞ്ചാക്കോ ബോബനൊപ്പം മിയ\nവൈശാഖ് സംവിധാനം ചെയ്യുന്ന പുതിയ ചിത്രത്തില് കുഞ്ചാക്കോ ബോബന്റെ നായികയായി മിയ എത്തും. ചിത്രത്തിന് ഇതുവരെ പേരിട്ടിട്ടില്ല. കുഞ്ചാക്കോ ബോബനും മിയയ്ക്കും പുറമേ നെടുമുടി വേണു, വിജയരാഘവന്, ലാല് തുടങ്ങിയവരും ചിത്രത്തില് പ്രധാന വേഷങ്ങളിലെത്തും. Y¤Tt¼® l¡i¢´¤J\n'ഡോൾഫിൻ ബാറി'ൽ അനൂപ് മേനോൻ\nപൃഥ്വിരാജ് നായകനായ ഹീറോ എന്ന ചിത്രത്തിന് ശേഷം ദീഫൻ സംവിധാനം ചെയ്യുന്ന ഡോൾഫിൻ ബാർ എന്ന പുതിയ ചിത്രത്തിൽ അനൂപ് മേനോൻ നായകനാകുന്നു. ചിത്രത്തിന് തിരക്കഥയൊരുക്കുന്നതും അനൂപ് തന്നെയാണ്. Y¤Tt¼® l¡i¢´¤J\nമധുപാലിന് മോഹൻലാലിന്റെ ഡേറ്റ്\nഒഴിമുറി എന്ന സിനിമയിലൂടെ മലയാളികൾക്ക് പുതിയ അനുഭവം സമ്മാനിച്ച മധുപാൽ മോഹൻലാലിനെ നായകനാക്കി സിനിമയൊരുക്കുന്നുവെന്ന് റിപ്പോർട്ട്. ചിത്രത്തിന്റെ പേരോ മറ്റു കാര്യങ്ങളോ പുറത്ത് വന്നിട്ടില്ല. Y¤Tt¼® l¡i¢´¤J\nഅമ്മയുടെ പ്രശസ്തിയിൽ മയങ്ങാതെ മക്കൾ\nബോളിവുഡിന്റെ ഡാൻസിംഗ് ദിവ എന്നാൽ അത് മാധുരി ദീക്ഷിതാണ്. അഭിനയവും നൃത്തവും ഒരാളിൽ സമന്വയിക്കപ്പെടുന്ന അപൂർവമായ വ്യക്തിത്വമാണ് മാധുരി ദീക്ഷിത്. Y¤Tt¼® l¡i¢´¤J\nഷാരൂഖിന് എന്നും ചുംബനം നല്‍കാറുണ്ട്: ദീപിക\nബോളിവുഡ് നടൻ ഷാരൂഖ് ഖാന് താൻ ദിവസേന ചുംബനം നൽകാറുണ്ടെന്ന് നടി ദീപിക പഡുകോൺ. പുതിയ ചിത്രമായ ചെന്നൈ എക്‌സ്പ്രസ് എന്ന സിനിമയുടെ പ്രചരണത്തിന്റെ ഭാഗമായി സംഘടിപ്പിച്ച പരിപാടിയ്ക്കിടെയാണ് ദീപിക ഈ പരാമർശം നടത്തിയത്. Y¤Tt¼® l¡i¢´¤J\nമമ്മൂട്ടിയുടെ വയസ് ഒരു പ്രശ്നമല്ല: ഇഷ\nവൈക്കം മുഹമ്മദ് ബഷീറിന്റെ റൊമാന്റിക് ട്രാജഡി നോവലായ ബാല്യകാല സഖിയെ പ്രമേയമാക്കി അതേപേരിൽ പ്രമോദ് പയ്യന്നൂർ ഒരുക്കുന്ന സിനിമയിൽ മമ്മൂട്ടിയുടെ നായികയാവുന്നതിന്റെ ത്രില്ലിലാണ് തട്ടത്തിൻ മറയത്ത് എന്ന സിനിമയിലൂടെ മലയാളത്തിലെത്തിയ ഇഷാ തൽവാർ. Y¤Tt¼® l¡i¢´¤J\nഐറ്റം നന്പറുമായി ആഷ്?\nപ്രസവത്തോടെ സിനിമയിൽ നിന്ന് താൽക്കാലികമായി മാറി നിന്ന ബോളിവുഡ‌് നടി ഐശ്വര്യാ റായ് വീണ്ടും വെള്ളിത്തിരയിലേക്ക് മടങ്ങിയെത്തുന്നുവെന്ന് റിപ്പോർട്ട്. പ്രമുഖ സംവിധായകൻ സഞ്ജയ് ലീലാ ബൻസാലിയുടെ രാം ലീല എന്ന ചിത്രത്തിൽ ഒരു ഐറ്റം നന്പറുമായാണ് ആഷിന്റെ മടങ്ങി വരവെന്നാണ് അറിയുന്നത്. Y¤Tt¼® l¡i¢´¤J\nനസ്രിയയ്ക്ക് പകരം കാജൽ അഗർവാൾ\nഉദയനിധി സ്റ്റാലിൻ നായകനാകുന്ന നൻബെണ്ട എന്ന ചിത്രത്തിൽ നായികയായി കാജൽ അഗർവാൾ എത്തും. യുവനടി നസ്റിയയാണ് നേരത്തെ നായികയായി കണ്ടിരുന്നത്. ജഗദീഷ് ആണ് ചിത്രം സംവിധാനം ചെയ്യുന്നത്. ജനുവരിയിൽ ഷൂട്ടിംഗ് തുടങ്ങാനാണ് പദ്ധതി. Y¤Tt¼® l¡i¢´¤J\nബോളിവുഡ് താരം കത്രീന കൈഫ് മാദ്ധ്യമങ്ങളോട് നല്ല സൗഹൃദം കാത്തു സൂക്ഷിക്കുന്ന നടിയാണ്. എന്നാലിപ്പോൾ കത്രീന കൈഫിനും മീഡിയയുമായി ഇടയേണ്ടി വന്നിരിക്കുന്നു. Y¤Tt¼® l¡i¢´¤J\nജിത്തു ജോസഫ് സംവിധാനം ചെയ്യുന്ന മൈ ഫാമിലി എന്ന ചിത്രത്തിൽ മോഹന്‍ലാലിന്‍റെ നായികയായി സിമ്രാന് എത്തുന്നു എന്ന് ചില റിപ്പോര്‍ട്ടുകള് നേരത്തെ വന്നിരുന്നു. Y¤Tt¼® l¡i¢´¤J\nദിലീപിനൊപ്പം റിമ കല്ലിംഗൽ\nലാൽ ജോസ് സംവിധാനം ഏഴു സുന്ദര രാത്രികൾ എന്ന ചിത്രത്തിൽ ദിലീപിന് രണ്ടു നായികമാർ. ഒരാൾ റിമ കല്ലിംഗലാണ്. രണ്ടാമത്തെ നായികയ്ക്കായുള്ള അന്വേഷണം സംവിധായകൻ തുടരുകയാണ്. Y¤Tt¼® l¡i¢´¤J\nവീണ്ടും ഇമ്രാനും സൊണാക്ഷിയും\nവൺസ് അപ്പോൺ എ ടൈം ഇൻ മുംബയ് ദൊബാര എന്ന ചിത്രം റിലീസാകുന്നതിന് മുന്പ് തന്നെ നായകൻ ഇമ്രാൻ ഖാന്റേയും നായിക സൊണാക്ഷി സിൻഹയുടേയും അഭിനയം ശ്രദ്ധ സിനിമാ ലോകത്തിന്റെ ശ്രദ്ധ നേടിക്കഴിഞ്ഞു. Y¤Tt¼® l¡i¢´¤J\nഋത്വിക്കും കരീനയും വീണ്ടും\nഒരു ദശാബ്ദത്തിനു ശേഷം ഋത്വിക് റോഷനും കരീന കപൂറൂം വീണ്ടും ഒന്നിക്കുന്നു. കരൺ മൽഹോത്ര ഒരുക്കുന്ന ശുദ്ധി എന്ന ചിത്രത്തിലൂടെയാണ് ഇരുവരും വീണ്ടും വെള്ളിത്തിരയിൽ ഒന്നിക്കുന്നത്. Y¤Tt¼® l¡i¢´¤J\nഗ്ളാമർ വസ്ത്രത്തിലല്ല: ഇഷ തൽവാർ\nതട്ടത്തിൻ മറയത്ത് എന്ന സിനിമയിലൂടെ മലയാളിയുടെ മനസിൽ കയറിയ ഉമ്മച്ചിക്കുട്ടി ഇഷ തൽവാർ പക്ഷേ അങ്ങ് തെന്നിന്ത്യയിൽ ഗ്ളാമറിന്റെ ലോകത്ത് പാറിപ്പറക്കുകയാണ്. എന്നാൽ ഗ്ളാമറിനെ കുറിച്ച് മറ്റുള്ള നടിമാരുടേതിന് സമാനമായ കാഴ്ചപ്പാടല്ല ഇഷയുടേതെന്നതാണ് ഏറെ പ്രത്യേകത. Y¤Tt¼® l¡i¢´¤J\nസംവിധായകന് ശ്യാമപ്രസാദ് അഭിനേതാവിന്റെ വേഷമണിയുന്നു. അരുണ്‍കുമാര് അരവിന്ദിന്റെ പുതിയ ചിത്രമായ വണ് ബൈ ടുവിലാണ് ശ്യാമപ്രസാദ് അഭിനയിക്കുന്നത്. Y¤Tt¼® l¡i¢´¤J\nസംവിധായകൻ എം.പദ്മകുമാർ ഒരുക്കുന്ന പുതിയ ചിത്രത്തിൽ കുഞ്ചാക്കോ ബോബൻ നായകനാകുന്നു. ഇതാദ്യമായി ഇരുവരും ഒരു സിനിമയ്ക്കായി ഒന്നിക്കുന്നത്. ഓര്‍ഡിനറി എന്ന സിനിമയ്ക്ക് തിരക്കഥ ഒരുക്കിയ നിഷാദ് കോയയാണ് ഈ ചിത്രത്തിനും കഥ രചിക്കുന്നത്. Y¤Tt¼® l¡i¢´¤J


ചായപ്രേമം നിങ്ങളുടെ ഹൃദയത്തെ സംരക്ഷിക്കുമെന്ന വെളിപ്പെടുത്തലുമായി പുതിയ പഠനങ്ങള് | DoolNews\nചായപ്രേമം നിങ്ങളുടെ ഹൃദയത്തെ സംരക്ഷിക്കുമെന്ന വെളിപ്പെടുത്തലുമായി പുതിയ പഠനങ്ങള്\nWednesday, 18th July 2018, 4:26 pm\nചായ കുടിക്കാന് ഇഷ്ടപ്പെടാത്തവരായി ആരുമില്ല നമുക്കിടയില്. മലയാളികളുടെ ഒരു ദിവസത്തിന്റെ തുടക്കം തന്നെ ചായയില് നിന്നാണ്.\nചായകുടി സ്ഥിരമാക്കിയവര്‍ക്ക് ഇതാ ഒരു സന്തോഷവാര്‍ത്ത. ദിവസവും ചായ കുടിക്കുന്നത് നിങ്ങളുടെ ആരോഗ്യത്തിന് നല്ലതാണെന്ന് പഠനങ്ങള് പറയുന്നതായി റിപ്പോര്‍ട്ടുകളുണ്ട്.\nദിവസവും കുറഞ്ഞത് ഒരു ഗ്ലാസ് ചായ കുടിക്കുന്നവര്‍ക്ക് ഹൃദയാഘാതമോ ഹൃദയവാല്‍വിന് ബ്ലോക്കോ ഉണ്ടാകാനുള്ള സാധ്യത കുറയുമെന്ന് പുതിയ പഠനം പറയുന്നു.\nALSO READ: കണ്ണിന്റെ ആരോഗ്യത്തിനായി ഈ ഭക്ഷണങ്ങള് സ്ഥിരമാക്കൂ….\nദിവസവും ഒന്ന് മുതല് മൂന്ന് ഗ്ലാസ് വരെ കട്ടന് ചായ അല്ലെങ്കില് ഗ്രീന് ടീ കുടിക്കുന്നവര്‍ക്കാണ് ഈ ഗുണം ലഭിക്കുകയെന്നും അമേരിക്കയിലെ ജോണ്‍സ് ഹോപ്കിന്‍സ് ആശുപത്രിയിലെ ഡോക്ടര്‍മാര് നടത്തിയ പഠനത്തിലൂടെ പറയുന്നു.\nദിവസവും മൂന്നു ഗ്ലാസ് വരെ കട്ടന് ചായ അല്ലെങ്കില് ഗ്രീന് ടീ കുടിക്കുന്നവരില് ഹൃദയാഘാതമോ ഹൃദയവാല്‍വിന് ബ്ലോക്കോ ഉണ്ടാകാനുള്ള സാധ്യത 35 ശതമാനം വരെ കുറയുമെന്ന് പഠനസംഘം കണ്ടെത്തിയിട്ടുണ്ട്.\nഇതുകൂടാതെ ദിവസവും രാവിലെ ചായ കുടിക്കുന്നവര് കൃത്യമായ ജീവിതശൈലി പിന്തുടരുന്നവരാണെന്നും സമയത്തുള്ള ഭക്ഷണം, വ്യായാമം, എന്നിവയുള്ളവരാണെന്നും പഠനസംഘം വിലയിരുത്തി. ഇതും ഹൃദയാരോഗ്യം മെച്ചപ്പെടുത്തുന്ന ഘടകങ്ങളാണെന്ന് പഠനറിപ്പോര്‍ട്ടില് പറയുന്നു. അതേസമയം പാല് ചായ കുടിക്കുന്നവരില് ഹൃദ്രോഗസാധ്യത കൂടുമെന്നും പഠനത്തില് പറയുന്നു.\nഇതില് ചായ കുടിക്കുന്നവരില്, ഹൃദയധമനികളില് കാല്‍സ്യം അടിഞ്ഞുള്ള ഹൃദയാഘാതമോ, ഹൃദ്രോഗമോ ഉണ്ടാകാനുള്ള സാധ്യത കുറവാണെന്നും പഠനറിപ്പോര്‍ട്ടിലുണ്ട്. ചായപ്പൊടിയില് അടങ്ങിയിട്ടുള്ള ഫ്‌ലാവനോയ്ഡ് എന്ന ആന്റി ഓക്സിഡന്റാണ് ഹൃദയാരോഗ്യത്തെ സംരക്ഷിക്കുന്നത്.


'We Rule 19 States, Even Indira Gandhi Had 18': Emotional PM At BJP Meet | ഇന്ദിരാ ഗാന്ധിയെയും കടത്തിവെട്ടി മോദി; റെക്കോര്‍ഡ് എടുത്തു പറഞ്ഞ് പൊട്ടിച്ചിരിച്ചു!! ഇനി ബൂത്ത് തലം - Malayalam Oneindia\n30 min ago ഗണേഷ് യുഡിഎഫുമായി ചർച്ച നടത്തിയെന്ന് പിസി ജോർജ്, 'പിണറായിക്ക് വിവരം കിട്ടി, ശരിപ്പെടുത്താൻ തീരുമാനിച്ചു'\nUpdated: Wed, Dec 20, 2017, 15:00 [IST]\nദില്ലി: സ്വതന്ത്ര ഇന്ത്യ ഇന്നുവരെ കണ്ടതില് ശക്തരായ ഭരണാധികാരികളില് പ്രമുഖയാണ് ഇന്ദിരാ ഗാന്ധി. ഇന്ദിരാഗാന്ധിയുടെ കാലവും നരേന്ദ്ര മോദിയുടെ ഭരണകാലവും ഒന്നു താരതമ്യം ചെയ്തിട്ടുണ്ടോ. എന്നാല് ഈ രണ്ട് ഘട്ടവും പ്രധാനമന്ത്രി നരേന്ദ്ര മോദി തന്നെ താരതമ്യം ചെയ്തുവെന്നാണ് പുതിയ വാര്‍ത്ത. ബിജെപി പാര്‍ലമെന്റംഗങ്ങളുടെ യോഗത്തില് സംസാരിക്കുമ്പോഴാണ് മോദി വികാരഭരിതനായി ബിജെപിയുടെ പിന്നിട്ട വഴികള് സൂചിപ്പിച്ചത്. ഇപ്പോള് സ്ഥാപിച്ചിരിക്കുന്ന റെക്കോര്‍ഡ് സംബന്ധിച്ചും മോദി എടുത്തു പറഞ്ഞുവെന്നാണ് റിപ്പോര്‍ട്ടുകള്. ചിരിച്ചും മുന്നറിയിപ്പ് നല്‍കിയുമാണ് അദ്ദേഹം പ്രസംഗിച്ചത്. ഗുജറാത്തിലെയും ഹിമാചല് പ്രദേശിലെയും നിയമസഭാ തിരഞ്ഞെടുപ്പില് ബിജെപി ജയിച്ച പശ്ചാത്തലത്തില് കൂടിയാണ് മോദിയുടെ പ്രസംഗമെന്നത് ശ്രദ്ധേയമാണ്...\nഗുജറാത്തിലെയും ഹിമാചല് പ്രദേശിലെയും തിരഞ്ഞെടുപ്പ് വിജയങ്ങള്‍ക്ക് ശേഷം ആദ്യമായി ചേര്‍ന്ന ബിജെപി പാര്‍ലമെന്റംഗങ്ങളുടെ യോഗത്തിലാണ് മോദി പാര്‍ട്ടിയുടെ ചരിത്രം ഓര്‍മിപ്പിച്ച് സംസാരിച്ചത്. രണ്ട് സംസ്ഥാനങ്ങളിലെയും വിജയം സന്തോഷം നല്‍കുന്നുണ്ടെങ്കിലും വരാനിരിക്കുന്ന ലോക്‌സഭാ തിരഞ്ഞെടുപ്പ് മറക്കരുതെന്നും മോദി ഓര്‍മിപ്പിച്ചു.\nഇതൊരു വലിയ വിജയമാണ്. നമ്മളിപ്പോള് 19 സംസ്ഥാനങ്ങള് ഭരിക്കുന്നു. ഇന്ദിരാ ഗാന്ധിക്ക് പോലും ഇങ്ങനെ സാധിച്ചിട്ടില്ല. അവര് പ്രധാനമന്ത്രിയായിരിക്കുമ്പോള് കോണ്‍ഗ്രസ് 18 സംസ്ഥാനങ്ങളിലാണ് ഭരണം നടത്തിയിരുന്നതെന്നും മോദി പ്രസംഗിച്ചെന്നാണ് റിപ്പോര്‍ട്ടുകള്.\n1984 മുതല് ബിജെപി കടന്നുവന്ന വഴികളും വളര്‍ച്ചയും സംബന്ധിച്ച് മോദി എംപിമാരെ ഓര്‍മപ്പെടുത്തിയത്രെ. പിന്നിട്ട വഴികള് മറക്കരുതെന്നും അദ്ദേഹം പറഞ്ഞു. 2019ലെ ദേശീയ തിരഞ്ഞെടുപ്പ് നിലവിലെ ആത്മസംതൃപ്തിയില് മറന്നുപോകരുതെന്നും മോദി ഓര്‍മിപ്പിച്ചു.\nതുടര്‍ച്ചയായ ആറാം തവണ\nതുടര്‍ച്ചയായ ആറാം തവണയാണ് ബിജെപി ഗുജറാത്തില് അധികാരത്തിലെത്തുന്നത്. ഹിമാചല്‍പ്രദേശ് ഇത്തവണ കോണ്‍ഗ്രസില് നിന്ന് പിടിച്ചെടുക്കുകയായിരുന്നു. നിലവില് ബിജെപി ഭരണത്തിലുള്ള സംസ്ഥാനങ്ങള് 19 ആയി. ഇക്കാര്യമാണ് മോദി എടുത്തുപറഞ്ഞത്.\n14 സംസ്ഥാനങ്ങള് ബിജെപി ഒറ്റയ്ക്കാണ് ഭരിക്കുന്നത്. അഞ്ച് സംസ്ഥാനങ്ങളില് ബിജെപി സംഖ്യവും ഭരിക്കുന്നു. അടുത്തുതന്നെ തിരഞ്ഞെടുപ്പ് നടക്കാനിരിക്കുന്ന കര്‍ണാടകത്തില് അധികാരം പിടിക്കാനുള്ള എല്ലാ ഒരുക്കങ്ങളും ബിജെപി നടത്തുന്നുമുണ്ട്.\nഎന്നാല് ഗുജറാത്തില് ബിജെപി ഇത്തവണ നേടിയത് അത്ര തിളങ്ങുന്ന വിജയമല്ല. 182ല് 99 സീറ്റാണ് അവര്‍ക്ക് ലഭിച്ചത്. കഴിഞ്ഞ തവണത്തേക്കാള് സീറ്റു കുറഞ്ഞു. മാത്രമല്ല, കോണ്‍ഗ്രസ് മികച്ച പ്രകടനം കാഴ്ചവയ്ക്കുകയും ചെയ്തു. 1985ന് ശേഷം കോണ്‍ഗ്രസിന് ഇത്രയധികം സീറ്റ് ലഭിക്കുന്നത് ആദ്യമാണ്.\nപരാജയത്തിനിടയിലും കോണ്‍ഗ്രസ് നടത്തിയ മുന്നേറ്റത്തെ കുറിച്ച് മോദി പറഞ്ഞുവെന്ന് യോഗത്തെ സംബന്ധിച്ച് വിശദീകരിച്ച കേന്ദ്ര മന്ത്രി ആനന്ദ് കുമാര് പറഞ്ഞു. രാജ്യം മുഴുവന് ബൂത്ത് തലത്തില് പാര്‍ട്ടിയെ ശക്തിപ്പെടുത്താനും 2019ലെ തിരഞ്ഞെടുപ്പില് മികച്ച വിജയം നേടാനും അദ്ദേഹം എംപിമാരോട് ആഹ്വാനം ചെയ്തു.\nബിജെപി ഗുജറാത്ത് നിലനിര്‍ത്തുകയും ഹിമാചല് പ്രദേശ് പിടിച്ചെടുക്കുകയും ചെയ്തതോടെ രാജ്യം മൊത്തമായി കാവി പുതച്ച അവസ്ഥയാണ്. ഇനി 10 സംസ്ഥാനങ്ങള് മാത്രമാണ് ബിജെപി അല്ലെങ്കില് എന്‍ഡിഎ സഖ്യത്തിന് കൈപ്പിടിയില് ഒതുങ്ങാനുള്ളത്. ഇപ്പോഴത്തെ രാഷ്ട്രീയ സാഹചര്യം നിലനിന്നാല് 2019ലെ പൊതുതിരഞ്ഞെടുപ്പില് എന്തു സംഭവിക്കുമെന്ന സൂചകളാണിത്.\nനിലവില് ഉത്തരേന്ത്യയില് ബിജെപി ഇതര സംസ്ഥാനം പഞ്ചാബ് മാത്രമായി ഒതുങ്ങിയിരിക്കുന്നു. പേരിന് ആംആദ്മി പാര്‍ട്ടി ഭരിക്കുന്ന ദില്ലിയും.\nകോണ്‍ഗ്രസ് ഭരിക്കുന്ന പഞ്ചാബ് സംസ്ഥാനത്തിന്റെ മൂന്ന് ഭാഗവും കാവി മയമാണ്. അടുത്ത വര്‍ഷം കര്‍ണടകയിലും മേഘാലയിലും നിയമസഭാ തിരഞ്ഞെടുപ്പ് നടക്കുകയാണ്. ഇരുസ്ഥലങ്ങളിലും ബിജെപിക്ക് സാധ്യത കുറവല്ല. അതുകൊണ്ടുതന്നെ അടുത്ത വര്‍ഷം ഈ രണ്ട് സംസ്ഥാനങ്ങളുടെയും കാര്യം തീരുമാനമാകുമെന്നാണ് ബിജെപി നേതൃത്വങ്ങള് പറയുന്നത്.\nകഴിഞ്ഞ ലോക്സഭാ തിരഞ്ഞെടുപ്പോടെ ആരംഭിച്ച മോദി തംരഗം രാജ്യത്ത് ഇപ്പോഴും തുടരുന്നുവെന്നാണ് വിലയിരുത്തപ്പെടുന്നത്. 2019ലെ ലോക്സഭാ തിരഞ്ഞെടുപ്പിലും മോദി തരംഗം ആവര്‍ത്തിക്കുമെന്ന് അടുത്തിടെ പുറത്തിറങ്ങിയ സര്‍വേകള് വ്യക്തമാക്കുന്നു. ഹിമാല് പ്രദേശില് കോണ്‍ഗ്രസ് വീണതും ഈ ഒരു പശ്ചാത്തലത്തില് വേണം വിലയിരുത്താന്.\nഅതായത് നൂറ് കോടിയോളം വരുന്ന ജനങ്ങള് താമസിക്കുന്ന പ്രദേശം ബിജെപി ഭരണത്തിന് കീഴിലാണ്. അഞ്ച് സംസ്ഥാനങ്ങളില് ബിജെപി സഖ്യം ഭരിക്കുന്നുണ്ട്. ആന്ധ്രാ പ്രദേശ്, ബിഹാര്, ജമ്മു കശ്മീര്, നാഗാലാന്റ്, സിക്കിം എന്നിവയാണ് ബിജെപി മറ്റു പാര്‍ട്ടികളുമായി സഖ്യം ചേര്‍ന്ന് ഭരിക്കുന്നത്.\nകേരളം, തമിഴ്നാട്, പശ്ചിമ ബംഗാള്, മേഘാലയ, മിസോറം, ത്രിപുര എന്നീ സംസ്ഥാനങ്ങള് ഇതുവരെ ബിജെപിയ അടുപ്പിക്കാത്ത സംസ്ഥാനങ്ങളാണ്. ഇതില് സിപിഎമ്മിനൊപ്പം കേരളവും ത്രിപുരയും നില്‍ക്കുന്നു. മമതയുടെ തൃണമൂല് കോണ്‍ഗ്രസ് ആണ് പശ്ചിമ ബംഗാള് ഭരിക്കുന്നത്. തമിഴ്നാട്ടില് ജയലളിതയുടെ അണ്ണാ ഡിഎംകെയും. ഒഡീഷയില് നവീന് പട്നായികിന്റെ ബിജു ജനാതാദള് ഭരിക്കുമ്പോള്, മേഘാലയ, മിസോറം കോണ്‍ഗ്രസ് അധികാരത്തിലാണ്.


ഇനി ചെറിയ കളികളില്ല, വേറെ ലെവൽ! അറിയാം പബ്ജി ന്യൂ സ്റ്റേറ്റിന്റെ ഗെയിം ഫീച്ചറുകൾ | PUBG is back in India and available on Android and iPhone\nഇനി ചെറിയ കളികളില്ല, വേറെ ലെവൽ! അറിയാം പബ്ജി ന്യൂ സ്റ്റേറ്റിന്റെ ഗെയിം ഫീച്ചറുകൾ\nക്രാഫ്റ്റൺ പുറത്തിറക്കുന്ന ഏറ്റവും പുതിയ ബാറ്റിൽ റോയൽ ഗെയിം, 2051 കാലഘട്ടത്തിൽ സെറ്റ് ചെയ്തിരിക്കുന്ന ഫ്യൂച്ചറിസ്റ്റിക് ഗെയിം പ്ലേ ഫീച്ചറുകളുമായാണ് എത്തിയിരിക്കുന്നത്.\n11 Nov 2021 9:38 AM GMT\nഏറെ നാളത്തെ കാത്തിരിപ്പിനൊടുവിൽ ലോകത്താകമാനം ഗെയിം പ്രേമികൾക്കായി അവതരിച്ചിരിക്കുകയാണ് 'പബ്ജി ന്യൂ സ്റ്റേറ്റ്'. ക്രാഫ്റ്റൺ പുറത്തിറക്കുന്ന ഏറ്റവും പുതിയ ബാറ്റിൽ റോയൽ ഗെയിം, 2051 കാലഘട്ടത്തിൽ സെറ്റ് ചെയ്തിരിക്കുന്ന ഫ്യൂച്ചറിസ്റ്റിക് ഗെയിം പ്ലേ ഫീച്ചറുകളുമായാണ് എത്തിയിരിക്കുന്നത്.\nഇന്ത്യയുള്‍പ്പെടെ 200ലധികം രാജ്യങ്ങളിൽ ആൻഡ്രോയിഡ്, ഐ.ഒ.എസ്, ഐ പാഡ് ഒ.എസുകളില് ഗെയിം ലഭ്യമാണ്. പബ്ജിക്ക് ഇന്ത്യയില് നിരോധമേര്‍പ്പെടുത്തിയതിന് ശേഷം ഇന്ത്യന് വേര്‍ഷനായ 'ബാറ്റിൽഗ്രൗണ്ട്സ് മൊബൈൽ ഇന്ത്യ' കമ്പനി പുറത്തിറക്കിയിരുന്നു. ഇതിന് ലഭിച്ച വൻ സ്വീകാര്യതയ്ക്ക് പിന്നാലെയാണ് ന്യൂസ്റ്റേറ്റ് ലോഞ്ച് ചെയ്യുന്നത്.\nപുതിയ ഗെയിം, പുതിയ ഫീച്ചറുകള്\nമെച്ചപ്പെട്ട ഗ്രാഫിക്‌സ്, വിപുലമായ യു.ഐ ഘടകങ്ങൾ, തോക്കുകൾ, ഗെയിംപ്ലേ മോഡുകൾ, മാപ്പുകൾ എന്നിവസഹിതമാണ് പുതിയ ഗെയിം എത്തുന്നത്. 55 ലക്ഷത്തിലധികം പ്രീ- രജിസ്ട്രേഷനാണ് ആൻഡ്രോയിഡ്, ഐ.ഒ.എസ് പ്ലാറ്റ്‌ഫോമുകളില് ന്യൂസ്റ്റേറ്റിന് ലഭിച്ചത്. മുൻകൂട്ടി രജിസ്‌റ്റർ ചെയ്‌ത യൂസേഴ്സിന് വെഹിക്കിൾ സ്‌കിൻ ഉൾപ്പെടെയുള്ള എക്‌സ്‌ക്ലൂസീവ് റിവാർഡുകളും ലഭിക്കും. 2051 കാലഘട്ടത്തില് സെറ്റ് ചെയ്തിരിക്കുന്നതിനാല്, പബ്ജി അവരുടെ എറെംഗൽ മാപ്പിലും മാറ്റങ്ങൾ വരുത്തിയിട്ടുണ്ട്. ഭാവിയിലെ ജീവിതശൈലിക്ക് അനുയോജ്യമായ ഒരു വിഷ്വൽ ഓവർഹോൾ ക്രാഫ്റ്റൺ എറെംഗൽ മാപ്പിന് നൽകിയിട്ടുണ്ട്.\nവീടുകൾ, വാഹനങ്ങൾ, തോക്കുകൾ, കളിക്കാരുടെ വസ്ത്രങ്ങൾ തുടങ്ങിയ യു.ഐ ഘടകങ്ങൾ എല്ലാം ഫ്യൂച്ചറിസ്റ്റിക് ശൈലിയിലാണ്. ബാറ്റില് റോയൽ ഗെയിമായതിനാൽ, ടീം ഡെത്ത്മാച്ച്, ഒരു പുതിയ സ്റ്റേഷൻ മാപ്പ്, എന്നിങ്ങനെ വിവിധ മോഡുകളുമുണ്ട്. പുതിയ സ്റ്റേഷൻ മാപ്പിൽ നിരവധി സ്റ്റോറേജ് ക്രേറ്റുകളും നിർത്തിയ ട്രെയിൻ കമ്പാർട്ടുമെന്റുകളും ഉൾപ്പെടുന്നു. തീവ്രമായ പോരാട്ടങ്ങൾക്ക് ശേഷം കളിക്കാർക്ക് സ്റ്റിം ഷോട്ടുകൾ ഉപയോഗിച്ച് അവരുടെ ആരോഗ്യം വീണ്ടെടുക്കാനാകും.\n'ട്രങ്ക്' എന്ന പുതിയ ഗെയിംപ്ലേ ഫീച്ചറും ന്യൂ സ്റ്റേറ്റിലുണ്ട്. ആയുധങ്ങളും കവചങ്ങളും മറ്റ് സാധനങ്ങളും സംഭരിക്കാൻ പ്ലേയേഴ്സിനെ അനുവദിക്കുന്നതാണ് പുതിയ ഫീച്ചർ. ഇങ്ങനെ സംഭരിക്കുന്നവ സ്ക്വാഡ് മേറ്റ്സിനും കൈമാറാം. ഗെയിമിലെ എല്ലാ കാറുകളിലും ഇത്തരത്തിൽ ട്രങ്കുകളുണ്ടാകും. ഒരു മത്സരത്തിനിടെ പ്ലേയേഴ്സിന് ഡ്രോണുകളെ സമ്മൺ ചെയ്യാനും ഡ്രോൺ ഷോപ്പിൽ നിന്ന് സാധനങ്ങൾ വാങ്ങാനും സാധിക്കുന്ന ഫീച്ചറുകളും ഗെയിമില് ഉള്‍പ്പെടുത്തിയിട്ടുണ്ട്.\nപബ്ജി ന്യൂ സ്റ്റേറ്റ് എങ്ങനെ ഇന്‍സ്റ്റാള് ചെയ്യാം? സ്വകാര്യത നയം എന്തൊക്കെ?\nപബ്ജി ന്യൂ സ്റ്റേറ്റ് ഇൻസ്റ്റാൾ ചെയ്യണമെങ്കിൽ നിങ്ങളുടെ ഫോണിൽ ആൻഡ്രോയിഡ് 6.0 മാർഷ്മല്ലോ അല്ലെങ്കിൽ അതിന് ശേഷമുള്ള ഒ.എസ് അപ്ഡേറ്റും ആവശ്യമാണ്. 64 ബിറ്റ് പ്രോസസര്,2ജി.ബി അല്ലെങ്കിൽ അതിലും ഉയർന്ന റാം എന്നിവയും ആവശ്യമാണ്. ഡൗൺലോഡ് ചെയ്യുന്ന ഫയലിന്റെ വലിപ്പം ഡിവൈസിനനുസരിച്ച് വ്യത്യാസപ്പെടും.\n'ബാറ്റിൽഗ്രൌണ്ട്സ് ഇന്ത്യ' ഗെയിമിൽ ഉള്ളതിന് സമാനമായ സ്വകര്യത നയങ്ങളാണ് ന്യൂസ്റ്റേറ്റും പിന്തുടരുന്നത്. പ്രായപൂർത്തിയാകാത്ത പ്ലേയേഴ്സ് മൊബൈൽ നമ്പർ വെരിഫിക്കേഷനിലൂടെ രക്ഷിതാവിന്റെ കൺസന്റ് നൽകേണ്ടതുണ്ട്.\nഉപയോക്താക്കളുടെ വിവരങ്ങള് ഇന്ത്യയിലെയും സിംഗപ്പൂരിലെയും സെർവറുകളിൽ സംഭരിക്കപ്പെടും. കൊറിയൻ സെർവുകളിലും ഡാറ്റ ഹോസ്റ്റ് ചെയ്യപ്പെടാൻ സാധ്യതയുണ്ടെന്നാണ് ക്രാഫ്റ്റൺ നൽകുന്ന സൂചന. അതേസമയം, സ്വകാര്യതാ നയത്തിൽ ചൈനീസ് സെർവറുകളെ കുറിച്ച് പരാമർശമില്ല. പുതിയ വേർഷനിൽ ധാരാളം ബഗ്ഗുകളും മറ്റുമുള്ളതായും റിപ്പോർട്ടുകളുണ്ട്.\nTAGS :PUBG News State


നടിയെ തട്ടിക്കൊണ്ടുപോയ കേസിന്റെ അന്വേഷണത്തില് ഡിജിപി ലോക്‌നാഥ് ബെഹ്‌റക്ക് അതൃപ്തി; തെളിവ് ലഭിച്ചെങ്കില് ദിലീപിനെ അറസ്റ്റ് ചെയ്യാമെന്ന് - Malayalam Daily News\nനടിയെ ആക്രമിച്ച സംഭവത്തില് അന്വേഷണം നീളുന്നതില് ഡിജിപി ലോക്‌നാഥ് ബെഹ്‌റ അതൃപ്തി രേഖപെടുത്തി. എഡിജിപി എഡിജിപി ദിനേന്ദ്ര കശ്യപിനെയും ഐജിയെയും വിളിച്ചു വരുത്തി ഡിജിപി അന്വേഷണ വിവരങ്ങള് തിരക്കിയതായാണ് വിവരം. സംഭവത്തില് ഗൂഢാലോചന നടന്നിട്ടുണ്ടെങ്കില് നടപടിയെടുക്കാനും അദ്ദേഹം നിര്‍ദേശിച്ചു. അന്വേഷണ പുരോഗതി വിലയിരുത്തിയ ബെഹ്റ, അന്വേഷണം വേഗം പൂര്‍ത്തിയാക്കണമെന്ന് നിര്‍ദേശിച്ചു.\nവിരമിക്കുന്നതിന് മുന്‍പ് നടിയെ ആക്രമിച്ച കേസിലെ അന്വേഷണം ശരിയായ രീതിയില് അല്ല നടക്കുന്നതെന്ന് ഡിജിപി സെന്‍കുമാര് പറഞ്ഞിരുന്നു. പ്രൊഫഷണല് രീതിയിലുളള അന്വേഷണം കേസില് വേണമെന്നും തെളിവുകള് കൂട്ടായി വിലയിരുത്തി വേണം നടപടികള് മുന്നോട്ട് കൊണ്ടുപോകേണ്ടതെന്നും വ്യക്തമാക്കി സെന്‍കുമാര് പുതിയ ഉത്തരവിറക്കുകയും ചെയ്തിരുന്നു. വിരമിക്കുന്നതിന് തൊട്ടുമുന്‍പാണ് നടി ആക്രമിക്കപ്പെട്ട സംഭവത്തിലെ അന്വേഷണവുമായി ബന്ധപ്പെട്ട് വിയോജിപ്പ് പരസ്യമാക്കി സെന്‍കുമാര് സര്‍ക്കുലര് ഇറക്കിയത്. ഉദ്യോഗസ്ഥര് വേണ്ടത്ര ഗൃഹപാഠം ചെയ്തില്ലെന്നായിരുന്നു സെന്‍കുമാറിന്റെ വിമര്‍ശനം. ചോദ്യം ചെയ്യല് നാടകീയമായി നീണ്ടതും ഇതുകൊണ്ടാണ്. ഐജിയെ ഒഴിവാക്കി അന്വേഷണം നടത്തിയതും അദ്ദേഹം വിമര്‍ശിച്ചു. അന്വേഷണ സംഘത്തലവനെ ഒഴിവാക്കിയുള്ള അന്വേഷണം ശരിയല്ലെന്നും അദ്ദേഹം വ്യക്തമാക്കി. അന്വേഷണം അട്ടിമറിക്കാന് സാധ്യതയുണ്ടെന്ന സൂചനയായിരുന്നു സെന്‍കുമാര് നല്‍കിയത്.\nദിലീപും പള്‍സര് സുനിയും ഒരേ ടവര് ലൊക്കേഷനില് എത്തിയതായി പൊലീസ് കണ്ടെത്തിയിരുന്നു. ഇതിനെ തുടര്‍ന്നുള്ള അന്വേഷണത്തിലാണ് ചിത്രങ്ങള് പൊലീസ് കണ്ടെടുക്കുന്നത്. 2016 നവംബര് മൂന്നിനാണ് ഇരുവരും ഒരേ ടവര് ലൊക്കേഷനിലുള്ളതായി അന്വേഷണത്തില് വ്യക്തമായത്. ജോര്‍ജേട്ടന്‍സ് പൂരം എന്ന സിനിമയുടെ ഷൂട്ടിംഗ് നടക്കുന്ന സമയത്തുള്ള ചിത്രങ്ങളാണ് ഇപ്പോള് പുറത്ത് വന്നത്. പള്‍സര് സുനി എഴുതിയ കത്തിലും ജോര്‍ജേട്ടന്‍സ് പൂരത്തെ കുറിച്ച് പരാമര്‍ശം ഉണ്ടായിരുന്നു. സൗണ്ട് തോമ മുതല് ജോര്‍ജ്ജേട്ടന്‍സ് പൂരം വരെയുള്ള സിനിമകളിലെ കാര്യങ്ങള് അറിയാമല്ലോ എന്നായിരുന്നു അതിലുണ്ടായിരുന്നത്. ഈ സാഹചര്യത്തിലാണ് ഇപ്പോഴത്തെ നടപടിയെന്നാണ് സൂചന. തൃശൂരിലെ ശോഭാ സിറ്റിക്ക് അടുത്ത് പുഴക്കലിലാണ് കിണറ്റിങ്കല് ടെന്നീസ് ക്ലബ്ബുള്ളത്.\nതൃശൂരിലെ ബാനര്‍ജി ക്ലബ്ബിലായിരുന്നു ഇതിന്റെ ഷൂട്ടിംഗ്. ക്ലബ്ബിലെ ഹെല്‍ത്ത് ക്ലബ്ബില് ആക്രമിക്കപ്പെട്ട നടി അംഗമായിരുന്നു. ഇതും പൊലീസ് പരിശോധിക്കുന്നുണ്ട്. ക്ലബ്ബിലെ അംഗങ്ങളുടെ മൊഴി പൊലീസ് രേഖപ്പെടുത്തി. പള്‍സര് സുനിയെ തനിക്ക് പരിചയമില്ലെന്നും ഓര്‍മ്മയില് പോലും ഇല്ലാത്തയാളാണെന്നും ദിലീപ് നേരത്തെ പറഞ്ഞിരുന്നു. ഇത്തരക്കാരുമായി താനൊരിക്കലും കൂട്ടുകൂടുകയില്ലെന്നും ദിലീപ് വ്യക്തമാക്കിയിരുന്നു. ജയിലില് നിന്നും ദിലീപിനെഴുതിയ കത്തില് സൗണ്ട് തോമ മുതല് ജോര്‍ജേട്ടന്‍സ് പൂരം വരെയുള്ള കാര്യങ്ങള് ആരോടും പറഞ്ഞിട്ടില്ലെന്ന് പള്‍സര് സുനി അറിയിച്ചിട്ടുണ്ടായിരുന്നു. ഇതും പൊലീസ് പരിശോധിക്കുകയാണ്.\nടവര് കേന്ദ്രീകരിച്ചുള്ള അന്വേഷണത്തിലാണ് പൊലീസിന് ഫോട്ടോ ലഭിച്ചത്. 2016 നവംബര് 13ന് ഒരേ ടവറിനു കീഴില് ദിലീപും പള്‍സര് സുനിയും ഒന്നിച്ചുണ്ടായിരുന്നു. ഈ സമയം ബാനര്‍ജി ക്ലബ്ബില് ജോര്‍ജേട്ടന്‍സ് പൂരത്തിന്റെ ചിത്രീകരണം നടക്കുന്നുണ്ടായിരുന്നു. ഇവിടെ നിന്ന് ക്ലബ്ബിലെ ജീവനക്കാര് പകര്‍ത്തിയ സെല്‍ഫി ചിത്രങ്ങളിലാണ് പള്‍സര് സുനി ഇടംപിടിച്ചതായി അന്വേഷണ സംഘം കണ്ടെത്തിയത്. ആക്രമിക്കപ്പെട്ട നടി ഈ ക്ലബ്ബിലെ ഹെല്‍ത്ത് ക്ലബ്ബില് എത്തുന്നുണ്ടായിരുന്നെന്നും അന്വേഷണ സംഘത്തിന് വിവരം ലഭിച്ചിട്ടുണ്ട്. ചിത്രം ലഭിച്ചതോടെ ക്ലബ്ബിലെ ജീവനക്കാരെ വിശദമായി ചോദ്യം ചെയ്ത അന്വേഷണ സംഘം ഇവിടുത്തെ സിസിടിവി ദൃശ്യങ്ങള് പകര്‍ത്തി. പള്‍സര് സുനി ജയിലില്‍നിന്നു കൊടുത്തയച്ച കത്തില് ദിലീപുമായുള്ള ബന്ധം സംബന്ധിച്ച് വെളിപ്പെടുത്തലുണ്ട്. ഇതിനെ ചുറ്റിപ്പറ്റിയുള്ള അന്വേഷണത്തിലാണ് അന്വേഷണ സംഘത്തിന് ചിത്രം ലഭിക്കുന്നത്. ക്ലബ്ബിലെ ജീവനക്കാരെടുത്ത മുഴുവന് ചിത്രങ്ങളും പൊലീസ് പരിശോധിച്ചെന്നാണു സൂചന.\nപള്‍സര് സുനി പകര്‍ത്തിയ നടിയുടെ ദൃശ്യങ്ങള് അടങ്ങിയ മെമ്മറി കാര്‍ഡിന് വേണ്ടിയാണ് കാവ്യാ മാധവന്റെ ഉടമസ്ഥതയിലുള്ള ഓണ്‍ലൈന് വസ്ത്ര വ്യാപാര സ്ഥാപനമായ ‘ലക്ഷ്യ’യില് പൊലീസ് റെയ്ഡ് നടത്തിയതെന്ന് വ്യക്തമായി സൂചനയുണ്ട്. മെമ്മറി കാര്‍ഡ് കാവ്യയുടെ സ്ഥാപനത്തില് ഏല്‍പ്പിച്ചെന്ന പള്‍സര് സുനിയുടെ മൊഴിയെ തുടര്‍ന്നാണ് പൊലീസ് റെയ്ഡ് നടത്തിയത്. കൂട്ടുപ്രതി വീജീഷാണ് മെമ്മറി കാര്‍ഡ് കൈമാറിയതെന്നും സുനി മൊഴി നല്‍കിയിരുന്നു. മെമ്മറി കാര്‍ഡില് നടിയെ പീഡിപ്പിക്കുന്നതിന്റെ ദൃശ്യങ്ങളുണ്ടെന്നാണ് വിവരം. കാവ്യാമാധവന്റെ ഉടമസ്ഥതയില്, കാക്കനാട് മാവേലിപുരത്തുള്ള ഓണ്‍ലൈന് വസ്ത്രവ്യാപാര സ്ഥാപനത്തില് വെള്ളിയാഴ്ച പൊലീസ് പരിശോധന നടത്തിയിരുന്നു. പണമിടപാടുകളും കംപ്യൂട്ടറിലെ വിവരങ്ങളും സി.സി.ടി.വി. ദൃശ്യങ്ങളുമാണ് കാര്യമായി പരിശോധിച്ചത്.\nകാവ്യാമാധവന്റെ വെണ്ണലയിലെ വില്ലയിലും ശനിയാഴ്ച പൊലീസ് പരിശോധനയ്ക്കെത്തിയിരുന്നു. വൈകിട്ട് മൂന്നരയ്ക്കും അഞ്ച് മണിക്കും പൊലീസ് എത്തിയെങ്കിലും വില്ലയില് ആളില്ലാത്തതിനാല് പൊലീസ് മടങ്ങുകയായിരുന്നു. വനിതാ പൊലീസ് ഉള്‍പ്പടെയുള്ള സംഘമാണ് പരിശോധനയ്ക്കെത്തിയത്. അതിനിടെ അടുത്ത ദിവസം പള്‍സര് സുനിയുടെ മൊഴി മജിസ്‌ട്രേട്ട് മുന്‍പാകെ രേഖപ്പെടുത്തും. ആക്രമണത്തിനിടെ പ്രതികള് നടിയോടു പറഞ്ഞ ‘തമ്മനത്തെ പാര്‍പ്പിട സമുച്ചയം’ പൊലീസ് കണ്ടെത്തിയിട്ടുണ്ട്. നടിയെ ആക്രമിക്കാനുള്ള ക്വട്ടേഷനും കാക്കനാട്ടെ കടയും തമ്മനത്തെ പാര്‍പ്പിട സമുച്ചയവും തമ്മിലുള്ള ബന്ധം പരിശോധിക്കാനുള്ള ഒരുക്കത്തിലാണു പൊലീസ്.\nപള്‍സര് സുനിയുടെ സഹതടവുകാരന് പീച്ചി സ്വദേശി ജിന്‍സന്റെ മൊഴി ആലുവ മജിസ്‌ട്രേറ്റിന് മുമ്പാകെ രേഖപ്പെടുത്തിയിരുന്നു. സുനി പറഞ്ഞതെല്ലാം മൊഴിയിലുണ്ടെന്ന് ജിന്‍സണ് പറഞ്ഞു. ജിന്‍സണ് നല്‍കിയ വിവരങ്ങളുടെ അടിസ്ഥാനത്തിലാണ് പള്‍സര് സുനി ജയിലില് മൊബൈല് ഫോണ് ഉപയോഗിച്ച കാര്യം പൊലീസ് കണ്ടെത്തിയത്. ഇയാള് പെരുമ്പാവൂര് പൊലീസിന് നല്‍കിയ മൊഴിയിലുടെ അടിസ്ഥാനത്തിലായിരുന്നു നടപടി. നിരവധി പ്രമുഖരെ സുനി ടെലിഫോണിലൂടെ ബന്ധപ്പെട്ടിരുന്നുവെന്നും ജയിലില് എത്തി ദിവസങ്ങള്‍ക്കുള്ളില് തന്നെ സുനിക്ക് ഫോണ് ലഭിച്ചുവെന്നുമാണ് ജിന്‍സണ് പറഞ്ഞത്.\nJul 28, 2017 സ്വന്തം ലേഖകന് 0\nകൊച്ചി: നടിയെ ആക്രമിച്ച കേസില് നടന് മുകേഷ് എംഎല്‍എ, കാവ്യ മാധവന്റെ മാതാവ് ശ്യാമള, ഗായിക റിമി ടോമി എന്നിവരെ വീണ്ടും...\nJul 17, 2017 സ്വന്തം ലേഖകന് 0\nതിരുവനന്തപുരം: യുവനടിയെ തട്ടിക്കൊണ്ടുപോയി അപകീര്‍ത്തികരമായ ദൃശ്യങ്ങള് പകര്‍ത്തിയെന്ന കേസുമായി ബന്ധപ്പെട്ട് നടന് മുകേഷ് എംഎല്‍എയുടെ മൊഴി അന്വേഷണ സംഘം രേഖപ്പെടുത്തി. എംഎല്‍എ...\nJul 6, 2017 . 0\nകൊച്ചി: കൊച്ചിയില് നടി ആക്രമിക്കപ്പെട്ട കേസില് ഇപ്പോള് നടക്കുന്നത് അടിസ്ഥാനപരമായി എഡിജിപി സന്ധ്യയുടെ പബ്ലിസിറ്റി സ്റ്റണ്ടാണെന്ന് സ്ഥാനമൊഴിഞ്ഞ ഡിജിപി ടിപി സെന്‍കുമാര്....


Wife of senior Congress leader joins BJP in Telangana: തെലങ്കാനയിൽ ട്വിസ്റ്റ്; മുതിർന്ന കോൺഗ്രസ് നേതാവിന്റെ ഭാര്യ ബിജെപിയിൽ\nBjp Telangana Padmini Reddy Social Worker\nപദ്‌മിനി റെഡ്ഡിയെ കെ ലക്ഷ്മൺ ബിജെപിയിലേക്ക് സ്വാഗതം ചെയ്യുന്നു\nഅവിഭക്ത ആന്ധ്രപ്രദേശ് സംസ്ഥാനത്തിന്റെ മുൻ ഡപ്യൂട്ടി മുഖ്യമന്ത്രിയുടെ ഭാര്യയാണ് കളം മാറ്റി ചവുട്ടിയത്\nOctober 11, 2018 08:17:42 pm\nഹൈദരാബാദ്: സംസ്ഥാന നിയമസഭ തിരഞ്ഞെടുപ്പ് പ്രഖ്യാപിച്ചതിന് പിന്നാലെ തെലങ്കാനയിൽ കോൺഗ്രസിന് ഞെട്ടൽ. മുതിർന്ന കോൺഗ്രസ് നേതാവ് ദാമോദർ രാജനരസിംഹയുടെ ഭാര്യയും സാമൂഹ്യ പ്രവർത്തകയുമായിരുന്ന പദ്‌മിനി റെഡ്ഡി ബിജെപിയിൽ ചേർന്നു.\nഅവിഭക്ത ആന്ധ്രപ്രദേശിൽ എൻ കിരൺ കുമാർ റെഡ്ഡി മുഖ്യമന്ത്രിയായിരുന്ന കാലത്ത് രാജനരസിംഹയായിരുന്നു ഡപ്യൂട്ടി മുഖ്യമന്ത്രി. സംസ്ഥാന രാഷ്ട്രീയത്തിൽ വലിയ സ്വീകാര്യതയുളള കോൺഗ്രസ് നേതാക്കളിലൊരാളാണ് ഇദ്ദേഹം. പദ്മിനി റെഡ്ഡിയുടെ ചുവടുമാറ്റം കോൺഗ്രസിന് തിരിച്ചടിയായി.\nബിജെപി സംസ്ഥാന പ്രസിഡന്റ് കെ ലക്ഷ്‌മണാണ് പദ്മിനി റെഡ്ഡിക്ക് പൂച്ചെണ്ട് നൽകി പാർട്ടിയിലേക്ക് സ്വീകരിച്ചത്. ബിജെപി ഗവൺമെന്റ് സ്ത്രീകൾക്ക് നൽകിയ സ്ഥാനങ്ങൾ ചൂണ്ടിക്കാട്ടിയായിരുന്നു ലക്ഷ്മൺ പ്രസംഗിച്ചത്. നിർമ്മല സീതാരാമന്റെ പ്രതിരോധ മന്ത്രി പദവും സുമിത്ര മഹാജന്റെ ലോക്സഭ അദ്ധ്യക്ഷ സ്ഥാനവും ഉദാഹരിച്ചായിരുന്നു സംസാരം.\nഎൻഡിഎ സർക്കാരിന്റെ മികച്ച പ്രവർത്തനത്തിൽ ആകൃഷ്ടയായാണ് താൻ ബിജെപിയിൽ ചേരുന്നതെന്നാണ് പദ്‌മിനി റെഡ്ഡി പറയുന്നത്. സംസ്ഥാന രാഷ്ട്രീയത്തിൽ ഇവരുടെ ചുവടുമാറ്റം ബിജെപിക്ക് നേട്ടമാണ്.\nടിആർഎസ് സർക്കാർ 2800 കോടി വായ്‌പ വനിതകളുടെ സ്വയം സഹായ സംഘങ്ങൾക്ക് അനുവദിച്ചില്ലെന്നായിരുന്നു പദ്മിനിയുടെ ആദ്യത്തെ രാഷ്ട്രീയ ആക്രമണം.\nകോൺഗ്രസിന്റെ പ്രചാരണ പത്രിക തയ്യാറാക്കുന്ന വിഭാഗത്തിന്റെ ചുമതലയാണ് ഇപ്പോൾ രാജനരസിംഹയ്ക്ക്. ഭിന്ന രാഷ്ട്രീയ ആശയങ്ങളിൽ വിശ്വസിക്കുന്നത് വ്യക്തിസ്വാതന്ത്ര്യമാണെന്നാണ് ഭാര്യയുടെ ബിജെപി പ്രവേശനത്തെ കുറിച്ച് അദ്ദേഹം പ്രതികരിച്ചത്. ഡിസംബർ ഏഴിനാണ് സംസ്ഥാനത്ത് നിയമസഭ തിരഞ്ഞെടുപ്പ്. ഡിസംബർ 11 ന് വോട്ടെണ്ണും. തിരഞ്ഞെടുപ്പ് പ്രഖ്യാപിച്ചതോടെ സംസ്ഥാനത്ത് പെരുമാറ്റ ചട്ടവും നിലവിൽ വന്നു.\nTags: BJP, Congress, Thelangana\nജൂണിലെ നിലാമഴയിൽ... പ്രണയനിമിഷങ്ങൾ പങ്കുവച്ച് ഭാവനയും നവീനും


കോവിഡ് രോഗികളെ നിയമവിരുദ്ധമായി ചികിത്സിച്ചു; മഹാരാഷ്ട്രയില് ഡോക്ടര് അറസ്റ്റില് | Azchavattom Online USA\nകോവിഡ് രോഗികളെ നിയമവിരുദ്ധമായി ചികിത്സിച്ചു; മഹാരാഷ്ട്രയില് ഡോക്ടര് അറസ്റ്റില്\nമുംബൈ: മഹാരാഷ്ട്രയിലെ അകോല ജില്ലയില് മൂര്‍ത്തിസാപൂരിലെ ആശുപത്രിയില് കോവിഡ് രോഗികളെ നിയമവിരുദ്ധമായി ചികിത്സിച്ചതിനെ തുടര്‍ന്ന് ഡോക്ടര് അറസ്റ്റില്. ഡോക്ടര് പുരുഷോത്തം ചവാക എന്നയാളെയാണ് പൊലീസ് അറസ്റ്റ് ചെയ്തത്.\nരണ്ട് കോവിഡ് രോഗികളെയാണ് ഇയാള് തന്റെ സാന്ത്കൃപ ക്ലിനികില് താമസിപ്പിച്ച് ചികിത്സിച്ചു കൊണ്ടിരുന്നത്. ആരോഗ്യവകുപ്പിലെ ഡോക്ടര്‍മാരുടെ സംഘം ക്ലിനികില് റെയ്ഡ് നടത്തിയതിനെ തുടര്‍ന്നാണ് ഇയാളെ പോലീസ് അറസ്റ്റ് ചെയ്തത്.\n68 ഉം 45ഉം പ്രായമുള്ള രണ്ട് രോഗികളാണ് ഇവിടെ ചികിത്സയില് ഉണ്ടായിരുന്നത്. രോഗികളെക്കുറിച്ചുള്ള വിശദാംശങ്ങളും അവര്‍ക്ക് നല്‍കിയ മരുന്നുകളെക്കുറിച്ചുളള വിവരങ്ങളും അടങ്ങിയ ഫയല് അന്വേഷണ സംഘം പിടിച്ചെടുത്തു. കൊറോണ വൈറസ് ബാധിച്ച രോഗികളെ ചികിത്സിക്കാനോ ആശുപത്രിയില് താമസിപ്പിക്കാനോ സംസ്ഥാന ആരോഗ്യവകുപ്പില് നിന്നുള്ള നിയമപരമായ അനുമതി ഇയാള്‍ക്കില്ലായിരുന്നു.\nഡോക്ടര് പുരുഷോത്തെ ചവാകിനെതിരെ ഐ പി സി 188, 269, 270, 336, 420 എന്നീ വകുപ്പുകള് ചുമത്തിയാണ് കേസെടുത്തിരിക്കുന്നത്. കൊറോണ വൈറസ് ബാധ രാജ്യത്ത് പൊട്ടിപ്പുറപ്പെട്ടത് മുതല് കോവിഡ് രോഗികളെ ചികിത്സിക്കാന് വേണ്ടി മാത്രം പ്രത്യേക ആശുപത്രികള് സംസ്ഥാനങ്ങളില് സജ്ജമാക്കിയിട്ടുണ്ട്.\nPreviousകേരളം ഉള്‍പ്പെടെ അഞ്ച് സംസ്ഥാനങ്ങളില് കൊവിഡ് കുതിച്ചുയരുന്നു; മുന്നറിയിപ്പുമായി കേന്ദ്രം\nNextയുദ്ധവിമാനത്തില് സവാരി; ബി ജെ പി എംപി തേജസ്വി സൂര്യയ്ക്കെതിരെ വിമര്‍ശനം


PSLV’s 50th Mission: ISRO Set to Launch RISAT-2BR1 Satellite on Wednesday\nലോകത്തിനു മുന്നിൽ അഭിമാനമായി ഇന്ത്യയുടെ പിഎസ്എൽവി, അമ്പതാം വിക്ഷേപണം ബുധനാഴ്ച\nമനോരമ ലേഖകൻ December 10, 2019 03:48 PM IST\nഇന്ത്യൻ ബഹിരാകാശ സ്വപ്നങ്ങളെ വാനോളം ഉയർത്തിയ റോക്കറ്റാണ് പോളാർ സാറ്റലൈറ്റ് ലോഞ്ച് വെഹിക്കിൾ (പി‌എസ്‌എൽ‌വി). ഇസ്രോയുടെ മൂന്നാം തലമുറ വിക്ഷേപണ വാഹനം 2008 ലും 2013 ലും യഥാക്രമം ചന്ദ്രയാൻ -1, മാർസ് ഓർബിറ്റർ ബഹിരാകാശ പേടകം എന്നിവ ഭൂമിയുടെ ശക്തമായ ഗുരുത്വാകർഷണവലയം മറികടന്ന് ദൗത്യം വിജയിപ്പിച്ചു. അതെ, ഇന്ത്യയുടെ അഭിമാനമായി മാറിയ പിഎസ്എൽവിയുടെ അമ്പതാം വിക്ഷേപണമാണ് ഡിസംബർ 11 ബുധനാഴ്ച നടക്കുക. ഇന്ത്യയുടെ ഭൗമ നിരീക്ഷണ ഉപഗ്രഹമായ റിസാറ്റ് -2 ബിആർ 1 ആണ് അമ്പതാം ദൗത്യത്തിൽ പിഎസ്‌എൽവി ലക്ഷ്യത്തിലെത്തിക്കുക.\n628 കിലോഗ്രാം ഭാരം വരുന്ന റഡാർ ഇമേജിങ് നിരീക്ഷണ ഉപഗ്രഹമാണ് റിസാറ്റ് -2 ബിആർ 1. 37 ഡിഗ്രി ചെരിവിൽ 576 കിലോമീറ്റർ ഭ്രമണപഥത്തിൽ സ്ഥാപിക്കുമെന്നാണ് ഇസ്‌റോയുടെ പ്രസ്താവനയിൽ പറയുന്നത്. ന്യൂ സ്പേസ് ഇന്ത്യ ലിമിറ്റഡുമായി (എൻ‌എസ്‌ഐ‌എൽ) ചേർന്ന് വാണിജ്യാടിസ്ഥാനത്തിൽ യു‌എസ്‌എ, ഇസ്രയേൽ, ഇറ്റലി, ജപ്പാൻ എന്നിവിടങ്ങളിൽ നിന്നുള്ള ഒൻപത് വിദേശ ഉപഗ്രഹങ്ങളും വിക്ഷേപിക്കും. ബുധനാഴ്ച ഉച്ചകഴിഞ്ഞ് 3.25 നാണ് പി‌എസ്‌എൽ‌വി-സി 48 വിക്ഷേപണം നടക്കുക.\nശ്രീഹരിക്കോട്ടയിലെ സതീഷ് ധവാൻ ബഹിരാകാശ കേന്ദ്രത്തിൽ (എസ്ഡിഎസ്‌സി) നിന്നുള്ള 75-ാമത്തെ വിക്ഷേപണ ദൗത്യമാണിത്. റോക്കറ്റ് ഉയർന്ന് 16 മിനിറ്റിനുള്ളിൽ റിസാറ്റ് -2 ബിആർ 1 വിന്യസിക്കപ്പെടും. ഒരു മിനിറ്റിന് ശേഷം ഒൻപത് ഉപഭോക്തൃ ഉപഗ്രഹങ്ങളിൽ ആദ്യത്തേത് പുറന്തള്ളപ്പെടും. ഉപഭോക്തൃ ഉപഗ്രഹങ്ങളിൽ അവസാനത്തേത് ഭ്രമണപഥത്തിലെത്തുമ്പോൾ ഏകദേശം 21 മിനിറ്റിനുള്ളിൽ വിക്ഷേപണ ദൗത്യം അവസാനിക്കുമെന്നാണ് പ്രതീക്ഷിക്കുന്നത്.\nഇതുവരെ ഇസ്‌റോ 310 വിദേശ ഉപഗ്രഹങ്ങളെ ഭ്രമണപഥത്തിൽ എത്തിച്ചിട്ടുണ്ട്. ഈ ദൗത്യം വിജയകരമായി കഴിഞ്ഞാൽ വിദേശ ഉപഗ്രഹങ്ങളുടെ എണ്ണം 319 ആയി ഉയരും. ഈ വർഷം മെയ് മാസത്തിൽ ഇസ്രോയുടെ പി‌എസ്‌എൽ‌വിയിൽ 615 കിലോഗ്രാം ഭാരമുള്ള റിസാറ്റ് -2 ബിയും വിക്ഷേപിച്ചിരുന്നു. 2020 മാർച്ചോടെ 13 ബഹിരാകാശ ദൗത്യങ്ങൾ പൂർത്തിയാക്കുമെന്നാണ് ഇസ്‌റോ മേധാവി കെ. ശിവൻ നേരത്തെ വ്യക്തമാക്കിയിരിക്കുന്നത്.\nലോകമെമ്പാടുമുള്ള ഏറ്റവും വിജയകരമായ വിക്ഷേപണ വാഹനങ്ങളിലൊന്നാണ് പി‌എസ്‌എൽ‌വി. ഇതുവരെ 49 ൽ രണ്ടെണ്ണം മാത്രമാണ് പരാജയപ്പെട്ടത്. 1994 ഒക്ടോബറിലെ ആദ്യത്തെ വിജയകരമായ വിക്ഷേപണത്തിനു ശേഷം പിഎസ്എൽവി തുടർച്ചയായി 39 വിജയകരമായ ദൗത്യങ്ങൾ പൂർത്തിയാക്കി.


പ്രീമെട്രിക് ഹോസ്റ്റലിലെ ലൈബ്രറിക്ക് പുസ്തകങ്ങൾ സമ്മാനിച്ചു : Deepika.com Nattu Visesham\nപ്രീമെട്രിക് ഹോസ്റ്റലിലെ ലൈബ്രറിക്ക് പുസ്തകങ്ങൾ സമ്മാനിച്ചു\nഅഗളി: അട്ടപ്പാടിയിലെ 16 പ്രീമെട്രിക് ഹോസ്റ്റലിലെ ലൈബ്രറിക്കുവേണ്ടി ബാലസാഹിത്യ ഇൻസ്റ്റിറ്റ്യൂട്ടിലെ ആറു ജീവനക്കാർ സമാഹരിച്ച 310 പുസ്തകങ്ങൾ പ്രിയനന്ദനൻ ഐ ടി ഡി പി അസി. പ്രൊജക്ട് ഓഫീസർ ഹെറാൾഡ് ജോണിന് നൽകി. ഡയറക്ടർ പള്ളിയറ ശ്രീധരൻ, സെലിൻ ജെ, അനിക്കുട്ടൻ, എഡിറ്റർമാരായ രാധികാ സി നായർ, ഒ.സി സഫിയ, കവിത പി.വി എന്നിവരുടെ സ്വകാര്യ ശേഖരത്തിൽ നിന്നുള്ള പുസ്തകങ്ങളാണ് നൽകിയത്. വളർച്ചയ്ക്കുള്ള ഇന്ധനമാണ് പുസ്തകങ്ങളെന്ന് പ്രിയനന്ദനൻ പറഞ്ഞു.\nവായന വളർച്ചക്കുമാത്രമല്ല വ്യവസ്ഥിതിക്കെതിരെ പ്രതിഷേധിക്കാനും ഒരു കരുത്തുറ്റ പൗരനെ വാർത്തെടുക്കാനും പര്യപ്തമാണ്. വേറിട്ടകാഴ്ചകളിലേക്കും വേറിട്ടജീവിതങ്ങളിലേക്കും വേറിട്ട പരിസ്ഥിതിയിലേക്കും കണ്ണും കാതും തുറന്നുവെക്കണമെന്നും പ്രിയനന്ദനൻ പറഞ്ഞു. ചടങ്ങിൽ ബാലസാഹിത്യ ഇൻസ്റ്റിറ്റ്യൂട്ട് അഡ്മിനിസ്ട്രേറ്റീവ് ഓഫീസർ ആർ. മധു അധ്യക്ഷത വഹിച്ചു.\nസ്കൂൾ ഓഫ് ഡ്രാമ വകുപ്പധ്യക്ഷൻ ശ്രീജിത്ത് രമണൻ മുഖ്യാതിഥിയായിരുന്നു. സിന്ധു സാജൻ, ഡോ. രാധികാ സി. നായർ, ഐ ടി ഡി പി അസി. പ്രൊജക്റ്റ് ഓഫീസർ ഹെറാൾഡ് ജോണ് എന്നിവർ സംസാരിച്ചു. അട്ടപ്പാടിയിലെ വിവിധ പ്രീമെട്രിക് ഹോസ്റ്റലിൽ നിന്നായി 72 കുട്ടികൾ ശില്പശാലയിൽ പങ്കെടുത്തു.


Apology for Jallianwala Bagh Massacre | ബ്രിട്ടീഷ് സാമ്രാജ്യത്തിന്റെ കിരീടത്തിലെ ആ കറുത്ത തൂവൽ എന്തിന് മറച്ചു വയ്ക്കുന്നു? ജാലിയൻവാലാബാഗിൽ കൊന്നൊടുക്കിയ നിരപരാധികളായ ഇന്ത്യക്കാർക്ക് വേണ്ടി ഇനിയെങ്കിലും മാപ്പു പറയരുതോ? ബ്രിട്ടീഷ് പാർലമെന്റിൽ പ്രമേയവുമായി ഇന്ത്യൻ വംശജനായ എംപി - MarunadanMalayali.com\nബ്രിട്ടീഷ് സാമ്രാജ്യത്തിന്റെ കിരീടത്തിലെ ആ കറുത്ത തൂവൽ എന്തിന് മറച്ചു വയ്ക്കുന്നു? ജാലിയൻവാലാബാഗിൽ കൊന്നൊടുക്കിയ നിരപരാധികളായ ഇന്ത്യക്കാർക്ക് വേണ്ടി ഇനിയെങ്കിലും മാപ്പു പറയരുതോ? ബ്രിട്ടീഷ് പാർലമെന്റിൽ പ്രമേയവുമായി ഇന്ത്യൻ വംശജനായ എംപി\nOctober 21, 2017 | 08:31 AM IST | Permalink\nജാലിയൻ വാലാബാഗ് കൂട്ടക്കുരുതി ഇനി ജനിക്കാൻ ഇരിക്കുന്ന ഇന്ത്യക്കാർ പോലും മറക്കില്ല. നമ്മൾ ഒന്നാം സ്വാതന്ത്ര്യസമരമെന്നും അവർ ശിപായി ലഹളയെന്നും പറഞ്ഞ് വിശേഷിക്കുന്ന ജാലിയൻ വാലാബാഗ് കൂട്ടുക്കുരുതിയിൽ ജീവൻ നഷ്ടപ്പെട്ടത് ആയിരത്തിലധികം സ്വാതന്ത്ര്യമോഹികളായ ധീര ദേശാഭിമാനികളാണ്. ഇനിയെങ്കിലും ചരിത്രത്തിലെ ആ തീര കളങ്കം കഴുകി കളയണമെന്ന ആവശ്യം ഇപ്പോൾ ബ്രിട്ടണിലും ഉയരുകയാണ്. ഇന്ത്യൻ വംശജനും ലണ്ടനിലെ സൗത്ത് മണ്ഡലത്തിലെ എംപിയുമായ വിരേന്ദ്ര ശർമ്മയാണ് വിഷയം ബ്രിട്ടീഷ് പാർലമെന്റിൽ അവതരിപ്പിച്ചിരിക്കുന്നത്.\n1919ൽ ബ്രിട്ടൻ ഇന്ത്യയിൽ നടത്തിയ കൂട്ടക്കുരുതിക്ക് മാപ്പ് അപേക്ഷിക്കണമെന്നാണ് വീരേന്ദ്ര ശർമ്മ പാർലമെന്റിൽ ആവശ്യപ്പെട്ടത്. ഈയാഴ്ച തുടക്കത്തിൽ '1919ലെ ജാലിയൻവാലാബാഗ് കൂട്ടക്കുരുതി' എന്ന പേരിലാണ് പ്രമേയം അവതരിപ്പിച്ചത്. വിവിധ കക്ഷികളിൽപ്പെട്ട എട്ട് ബ്രിട്ടീഷ് എംപിമാർ ഈ പ്രമേയത്തെ പിന്തുണയ്ക്കുകയും ചെയ്തു. ലേബർ, കൺസർവേറ്റീവ്‌സ്, സ്‌കോട്ടിഷ് നാഷണൽ പാർട്ടി, ഡെമോക്രാറ്റിക് യൂണിയനിസ്റ്റ് പാർട്ടി ഓഫ് നോർത്തേൺ അയർലന്റ് എന്നീ രാഷ്ട്രീയ പാർട്ടികളുടെ എംപിമാരാണ് പിന്തുണ അർപ്പിച്ചവർ. അതിക്രൂരവും പൈശാചികവുമായ ജാലിയൻവാലാബാഗ് കൂട്ടക്കൊലയുടെ ഉത്തരവാദിത്തത്തിൽനിന്ന് ബ്രിട്ടന് കൈകഴുകി രക്ഷപ്പെടാനാകില്ലെന്ന് ശർമ്മ പറഞ്ഞു.\nഇന്ത്യ സന്ദർശിക്കാൻ എത്തുന്ന ബ്രിട്ടീഷ് പ്രധാനമന്ത്രി ഇന്ത്യൻ ജനതയോട് മാപ്പുപറയുമോ? ജാലിയൻവാലാബാഗ് രക്തസാക്ഷി മണ്ഡപത്തിന് മുന്നിലെത്തി തലകുനിച്ച് പരസ്യമായി പാശ്ചാത്തപിക്കണം എന്നാവശ്യപ്പെട്ട് ശശി തരൂർ\nബ്രിട്ടീഷ് നിറതോക്കിന് മുമ്പിൽ കുഴഞ്ഞ് വീണ് തീർന്ന ജീവിതങ്ങൾക്ക് വില നൽകിയത് 8000 രൂപ വീതം; നാളെ ഹൗസ് ഓഫ് കോമൺസിൽ പ്രമേയം വരുമ്പോൾ തെരേസ മെയ് അന്തസ്സോടെ ഒരു ക്ഷമ പറയുമോ...? ജാലിയൻ വാലാബാഗ് കൂട്ടക്കൊലയ്ക്ക് 100 വർഷം തികയുമ്പോൾ എങ്കിലും ബ്രിട്ടൻ ക്ഷമ പറയുമോ എന്നറിയാൻ കാത്ത് ലോകം\nകഷ്ടപ്പെട്ട് ലണ്ടനിലെത്തി കാത്തിരുന്നത് വെറുതെയായില്ല; ഉറ്റവരെയും ഉടയവരെയും കൊന്നൊടുക്കിയ ബ്രിട്ടീഷ് ഭീകരതയ്ക്ക് പ്രതികാരം തീർത്തത് 20 വർഷം കാത്തിരുന്ന്; ജാലിയൻ വാലാബാഗ് കൂട്ടക്കൊലയ്ക്ക് ഉത്തരവിട്ട പഞ്ചാബ് ഗവർണറെ ലണ്ടനിലെത്തി കൊന്ന ഉധംസിങ്ങിന്റെ കഥ\nജാലിയൻ വാലാബാഗ് കൂട്ടക്കൊലയ്ക്ക് 2019ൽ നൂറു വർഷം പൂർത്തിയാകവെ, ബ്രിട്ടൻ ഇന്ത്യൻ ജനതയോട് മാപ്പു പറയുകയും ആ ദിനത്തോട് ആദരമർപ്പിക്കുകയും വേണമെന്നാണ് ശർമ്മ ആവശ്യപ്പെട്ടിരിക്കുന്നത്. 2013ൽ ഡേവിഡ് കാമറോൺ ഇന്ത്യ സന്ദർശിച്ച വേളയിൽ 'ബ്രിട്ടന് ഏറ്റവും അപമാനകരമായ സംഭവം' എന്നായിരുന്നു കൂട്ടക്കൊലയെ വിലയിരുത്തിയത്.\nബ്രിട്ടീഷ് സാമ്രാജ്യത്വത്തിന്റെ അന്ത്യത്തിന്റെ തുടക്കം എന്നാണ് ജാലിയൻവാലാബാഗ് വിശേഷിപ്പിക്കപ്പെട്ടത്. ആ ദിനം വീണ്ടും സ്മരിക്കപ്പെടണം. പ്രതിനിധിസഭയും ബ്രിട്ടനിലെ പുതിയ തലമുറയും അതീവ ലജ്ജാകരമായ ആ സംഭവത്തെപ്പറ്റി അറിയണമെന്നും സഭ അതിൽ മാപ്പപേക്ഷിക്കണമെന്നും ശർമ്മ പ്രമേയത്തിൽ ആവശ്യപ്പെട്ടു. ഈലിങ് സതാളിനെ പ്രതിനിധീകരിക്കുന്ന ലേബർ പാർട്ടി എംപിയായ വീരേന്ദ്ര ശർമ്മ ഇന്ത്യൻ വംശജനായ മുതിർന്ന എംപി കൂടിയാണ്.\nഇന്ത്യൻ സ്വാതന്ത്ര്യസമര ചരിത്രത്തിലെ ഏറ്റവും രക്തരൂഷിതമായ സംഭവമാണ് 1919 ഏപ്രിൽ 13ലെ ജാലിയൻവാലാബാഗ് കൂട്ടക്കൊല. ബ്രിട്ടീഷ് പൊലീസ് ഉദ്യോഗസ്ഥനായ ബ്രിഗേഡിയർ ജനറൽ റെജിനാൾഡ്.ഇ.എച്ച്.ഡയർ ആണ് ഈ കൂട്ടക്കൊലക്ക് ഉത്തരവ് നൽകിയത്. 13 ഏപ്രിൽ 1919ന് ഒരു കലാപത്തെക്കുറിച്ച് സൂചന കിട്ടിയ ജനറൽ ഡയർ എല്ലാത്തരത്തിലുള്ള മീറ്റിങ്ങുകളും നിരോധിച്ചു. ഈ സമയത്ത് ഏതാണ്ട് ഇരുപതിനായിരത്തിനടുത്തു വരുന്ന ആളുകൾ ജാലിയൻവാലാബാഗ് എന്ന സ്ഥലത്ത് ഒരു യോഗം ചേരുന്നതായി വിവരം ലഭിച്ച ഡയർ തന്റെ ഗൂർഖാ റെജിമെന്റുമായി അങ്ങോട്ടേക്കു നീങ്ങി. യാതൊരു പ്രകോപനവുമില്ലാതെ ജനക്കൂട്ടത്തിനുനേരെ വെടിവെയ്ക്കാൻ ഡയർ തന്റെ പട്ടാളക്കാരോട് ഉത്തരവിടുകയായിരുന്നു.


Rain in Kottayam: കോട്ടയത്ത് ദുരിതപ്പെയ്ത്ത്; പടിഞ്ഞാറൻ മേഖല വെള്ളത്തിൽ തന്നെ! - waterlogging continues in western areas of kottayam district | Samayam Malayalam\nwaterlogging continues in western areas of kottayam district\nകോട്ടയത്ത് ദുരിതപ്പെയ്ത്ത്; പടിഞ്ഞാറൻ മേഖല വെള്ളത്തിൽ തന്നെ!\nSamayam Desk | Lipi | Updated: 11 Aug 2020, 05:26:00 PM\nകോട്ടയം ജില്ലയുടെ പടിഞ്ഞാറൻ മേഖലയിൽ വെള്ളക്കെട്ട് തുടരുന്നു. മഴ കുറഞ്ഞെങ്കിലും ഈ മേഖലകളിൽ വെള്ളം പൂർണമായി ഇറങ്ങിയിട്ടില്ല. ഇതോടെ ജനങ്ങളും ദുരിതത്തിലായിരിക്കുകയാണ്.\nകോട്ടയം: ദുരിതപ്പെയ്ത്തിനു ശമനമായെങ്കിലും വെള്ളം ഇറങ്ങാതെ പടിഞ്ഞാറൻ മേഖല. സാഹചര്യങ്ങൾ അനുകൂലമെങ്കിലും മീനച്ചിൽ, മൂവാറ്റുപുഴയാറുകളിലൂടെ ഒഴുകിയെത്തുന്ന വെള്ളം അതേ വേഗത്തിൽ വേമ്പനാട്ടുകായൽ സ്വീകരിക്കാത്തതാണു വെള്ളമിറങ്ങുന്നത് വൈകാൻ കാരണം. ഇതോടെ അപ്പർ കുട്ടനാടൻ മേഖല വീണ്ടും ദുരിതക്കയത്തിലായിരിക്കുകയാണ്.\nമൂന്നു ദിവസങ്ങളിലായി പെയ്ത ശക്തമായ മഴയിൽ പലയിടങ്ങളിലും 2018 ലെ മഹാപ്രളയത്തിന് ഒപ്പമോ ഉയരത്തിലോ ആണു വെള്ളം കയറിയത്. ഇതിനൊപ്പം വെള്ളം ഇറങ്ങാൻ മടിക്കുന്നതു സ്ഥിതിഗതികൾ ആശങ്കാജനകമാക്കുന്നു. മീനച്ചിൽ താലൂക്കിലെ പ്രളയദുരിതത്തിനു പരിഹാരമായെങ്കിലും കോട്ടയം, വൈക്കം, ചങ്ങനാശേരി താലൂക്കുകളിൽ വിവരിക്കാനാവാത്ത വിധമാണു ജനങ്ങളുടെ ദുരിതം.\nAlso Read: കോട്ടയത്തെ നിരവധി റോഡുകളില് ഗതാഗതം നിരോധിച്ചു\nചങ്ങനാശേരി - ആലപ്പുഴ എസി റോഡ് പൂർണമായി വെള്ളത്തിലാണ്. എംസി റോഡിൽ നാഗമ്പടം ക്ഷേത്രം ജംഗ്ഷൻ മുതൽ മംഗളം ജംഗ്ഷൻ വരെയുണ്ടായിരുന്ന വെള്ളം ഇന്നലെ വൈകിട്ടോടെ ഇറങ്ങി. പാലായിൽ നിന്നു മറ്റു സ്ഥലങ്ങളിലേക്കുള്ള ഗതാഗതം പൂർണതോതിൽ സാധ്യമായി.\nകോട്ടയം, ചങ്ങനാശേരി, വൈക്കം നഗരസഭകൾ, കുറിച്ചി, അയർക്കുന്നം, വിജയപുരം, മണർകാട്, തിരുവാർപ്പ്, അയ്മനം, കുമരകം, ആർപ്പൂക്കര, കല്ലറ, നീണ്ടൂർ, അതിരമ്പുഴ, വെച്ചൂർ, ഉദയനാപുരം, തലയാഴം, തലയോലപ്പറമ്പ് തുടങ്ങിയ പഞ്ചായത്തുകളിലെ താഴ്ന്ന പ്രദേശങ്ങൾ ഇപ്പോഴും വെള്ളത്തിനടിയിലാണ്. ഈ പഞ്ചായത്തുകളിലെ ഇടറോഡുകൾ എല്ലാം വെള്ളത്തിനടിയിലായതിനാൽ ജനജീവിതം ദുരിതപൂർണമായിരിക്കുകയാണ്.\nആലപ്പുഴ ജില്ലയിലെ വെള്ളപ്പൊക്ക ബാധിത മേഖലകളിൽനിന്ന് എത്തുന്നവരെ സുരക്ഷിതമായി താമസിപ്പിക്കുന്നതിനുള്ള ദുരിതാശ്വാസ ക്യാമ്പുകൾ ചങ്ങനാശേരി മേഖലയിൽ സജ്ജമാണെന്ന് കോട്ടയം ജില്ലാ കളക്ടർ എം അഞ്ജന അറിയിച്ചു. 2018 ലെ പ്രളയ കാലത്ത് ആലപ്പുഴയിൽ നിന്നും എത്തിയ 17007 പേരെയാണ് ചങ്ങനാശേരി താലൂക്കിലെ വിവിധ ക്യാമ്പുകളിൽ താമസിപ്പിച്ചത്. ഈ വർഷവും ക്യാമ്പുകളാക്കുന്നതിന് പരമാവധി കേന്ദ്രങ്ങൾ കണ്ടെത്തിയിട്ടുണ്ട്.\nAlso Read: കനത്തമഴയിൽ വെള്ളക്കെട്ടിൽ വീണ് കോട്ടയത്ത് രണ്ടു മരണം\nനിലവിൽ ആലപ്പുഴ ജില്ലയിൽ നിന്നും ബോട്ടുകളിലും ലോറികളിലും നേരിട്ട് എത്തുന്നവർ ചങ്ങനാശേരിയിലെയും പരിസര പ്രദേശങ്ങളിലെയും ബന്ധുവീടുകളിലേക്കാണ് പോകുന്നത്. താമസ സൗകര്യം ആവശ്യമുള്ളവരെ ക്യാമ്പുകളിലേക്ക് അയയ്ക്കും. ആദ്യഘട്ടത്തിൽ എത്തുന്നവരെ കുറിച്ചി സർക്കാർ ഹയർ സെക്കൻഡറി സ്‌കൂളിലെ ക്യാമ്പിലാണ് താമസിപ്പിക്കുക. ഇവിടെ 600 പേർക്കുള്ള സൗകര്യങ്ങളുണ്ട്. അടുത്ത ഘട്ടമായി കുറിച്ചി സചിവോത്തമപുരം ഹരിജൻ വെർഫെയർ യു പി സ്‌കൂളിലും ഇത്തിത്താനം സർക്കാർ സ്‌കൂളിലും താമസിപ്പിക്കും.\nകൊവിഡ് പ്രോട്ടോക്കോൾ കർശനമായി പാലിച്ചാണ് ക്യാമ്പുകൾ പ്രവർത്തിക്കുന്നത്. പനിപരിശോധനയ്ക്ക് ഉൾപ്പെടെയുള്ള സജ്ജീകരണങ്ങൾ കുറിച്ചി സർക്കാർ എച്ച്എസ്എസിൽ ഏർപ്പെടുത്തിയിട്ടുണ്ട്. എത്തുന്നവർക്ക് ആവശ്യമായ മാർഗനിർദേശങ്ങളും സഹായങ്ങളും ലഭ്യമാക്കുന്നതിന് ചങ്ങനാശേരി ബോട്ട് ജെട്ടിയിൽ ഹെൽപ് ഡസ്‌ക് പ്രവർത്തിക്കും. ചങ്ങനാശേരി ബോട്ട് ജെട്ടിയിലും കുറിച്ചി സ്‌കൂളിലും സന്ദർശനം നടത്തിയ കളക്ടർ ക്രമീകരണങ്ങൾ വിലയിരുത്തി.\nAlso Read: പള്ളിയിൽ വെള്ളം കയറി: സംസ്‌കാര ചടങ്ങ് തടസപ്പെട്ടു\nകനത്ത മഴ തുടരുന്നു; കോട്ടയത്തെ നിരവധി റോഡുകളില് ഗതാഗതം നിരോധിച്ചു ആര്‍ട്ടിക്കിള് ഷോ\nവെള്ളക്കെട്ട് കോട്ടയം മഴ കോട്ടയം Rain in Kottayam Kottayam Rain News kottayam rain Kottayam news\nWeb Title : waterlogging continues in western areas of kottayam district


ദീപാവലിയോടനുബന്ധിച്ച് ദീപപ്രഭയിൽ വിസ്‌മയങ്ങൾ തീർക്കാനൊരുങ്ങി അയോധ്യ | Ayodhya is all set to complete its wonders in the light of Diwali\nദീപാവലിയോടനുബന്ധിച്ച് ദീപപ്രഭയിൽ വിസ്‌മയങ്ങൾ തീർക്കാനൊരുങ്ങി അയോധ്യ\nKerala, First Published 13, Nov 2020, 5:25 PM\nദീപാവലിയോടനുബന്ധിച്ച് ദീപപ്രഭയാൽ വിസ്‌മയങ്ങൾ തീർക്കാനൊരുങ്ങി അയോധ്യ.ആഘോഷങ്ങളുടെ ഭാഗമായി 5,51,000 വിളക്കുകൾ തെളിയിച്ച് ഗിന്നസ് ബുക്കിൽ റെക്കോർഡ് തീർക്കും.\nദില്ലി: ദീപാവലിയോടനുബന്ധിച്ച് ദീപപ്രഭയാൽ വിസ്‌മയങ്ങൾ തീർക്കാനൊരുങ്ങി അയോധ്യ.ആഘോഷങ്ങളുടെ ഭാഗമായി 5,51,000 വിളക്കുകൾ തെളിയിച്ച് ഗിന്നസ് ബുക്കിൽ റെക്കോർഡ് തീർക്കും.\nഅയോധ്യ നഗരത്തിന്റെ വിവധ ഭാഗങ്ങളും സരയൂ നദിക്കരയും ദീപങ്ങൾ തെളിയ്ക്കും. രാമക്ഷേത്ര നിർമ്മാണ സ്ഥലത്ത് 21,000 വിളക്കുകൾ തെളിയിക്കും. വിവിധ ഭാഗങ്ങള് ചിത്രീകരിക്കുന്ന 25 ശില്‍പ്പങ്ങളും നഗരത്തിലുടനീളം പ്രദര്‍ശിപ്പിക്കും.\nപ്രധാനമന്ത്രി നരേന്ദ്രമോദി വീഡിയോ കോൺഫറസ് വഴി പരിപാടിയിൽ പങ്കെടുക്കുമെന്നാണ് റിപ്പോർട്ടുകൾ. ഉത്തർപ്രദേശ് ഗവർണർ ആനന്ദിബെൻ പട്ടേൽ, മുഖ്യമന്ത്രി യോഗി ആദിത്യനാഥ് എന്നിവർ ചടങ്ങിൽ പങ്കെടുക്കും. വിവിധ കലാപരിപാടികളും അരങ്ങേറും. കൊവിഡ് പ്രോട്ടോകോൾ പ്രകാരമാണ് പരിപാടികൾ നടത്തുന്നതെന്ന് യുപി സ‍ർക്കാർ അറിയിച്ചു.\nLast Updated 13, Nov 2020, 5:25 PM\nബുറേവി: തലസ്ഥാനത്ത് 217 ക്യാമ്പുകള് തുറന്നു, മുന്നൊരുക്കങ്ങൾ വിലയിരുത്താൻ ഉന്നതതല യോഗം വിളിച്ച് മുഖ്യമന്ത്രി\n'കോലി പ്രതിഭാസത്തിനും അപ്പുറം'; പ്രശംസ കൊണ്ട് മൂടി സുനില് ഗാവസ്‌കര്


trai-is-about-to-launch-new-app | ആവശ്യമുള്ള ചാനൽ തിരഞ്ഞെടുക്കാൻ കഴിയുന്ന രീതിയിൽ 'ട്രായ്' പുതിയ ആപ്പ് വികസിപ്പിക്കുന്നു; ഉപയോക്താക്കൾക്ക് കൂടുതൽ സ്വാതന്ത്യം നൽകുന്നതിനായാണ് പുതിയ പരിഷ്‌കാരം; ആപ്പ് ഒരു മാസത്തിനുള്ളിൽ പുറത്തിറങ്ങും - MarunadanMalayali.com\nAugust 14, 2019 | 08:21 AM IST | Permalink\nമുബൈ: ടെലികോം റഗുലേറ്ററി അഥോറിറ്റി ഓഫ് ഇന്ത്യ പുതിയ 'ആപ്ലിക്കേഷൻ' വികസിപ്പിക്കുന്നു. ടെലിവിഷൻ ചാനൽ തിരഞ്ഞെടുക്കുന്നതിൽ ഉപയോക്താക്കൾ നേരിടുന്ന പ്രശ്‌നങ്ങൾ പരിഹരിക്കാനായാണ് ആപ്പ് വികസിപ്പിക്കുന്നത്. ഇപ്പോഴുള്ള സംവിധാനം വന്നിട്ട് മാസങ്ങളായെങ്കിലും അതുപയോഗിച്ച് ചാനൽ തിരഞ്ഞെടുക്കാൻ ഭൂരിഭാഗം ഉപയോക്താക്കൾക്കും കഴിയുന്നില്ല. ചില കേബിൾ, ഡി.ടി.എച്ച്. കമ്പനികൾ 'ട്രായ്' നിർദേശിച്ചപ്രകാരം ചാനലുകൾ തിരഞ്ഞെടുക്കാനുള്ള സ്വാതന്ത്ര്യം ഉപയോക്താക്കൾക്ക് ഇതു വരെയും നൽകിയിട്ടില്ല. ഇതിനെ തുടർന്ന് ഈ സംവിധാനത്തിനെതിരേ ആയിരക്കണക്കിനു പരാതികളാണ് 'ട്രായി'ക്കു ലഭിച്ചത്. ഇതോടെയാണ് പുതിയ 'ആപ്പ്' വികസിപ്പിക്കാൻ തീരുമാനിച്ചത്.\nഉപഭോക്താവിന് ആവശ്യമുള്ള ചാനൽമാത്രം ഏളുപ്പത്തിൽ തിരഞ്ഞെടുക്കാൻ കഴിയുന്ന രീതിയിലായിരിക്കും 'ആപ്പ്' വികസിപ്പിക്കുക. ആവശ്യമായ വിവരങ്ങൾ 'ആപ്പ്' നിർമ്മിക്കുന്ന കമ്പനിക്ക് കൈമാറണമെന്ന് കേബിൾ, ഡി.ടി.എച്ച്. കമ്പനികൾക്ക് 'ട്രായ്' നിർദ്ദേശം നൽകിയിട്ടുണ്ട്. 'ആപ്പി'ന്റെ നിർമ്മാണവുമായി ബന്ധപ്പെട്ട അഭിപ്രായങ്ങൾ ഓഗസ്റ്റ് 22-നുമുമ്പ് അറിയിക്കാനും ഈ കമ്പനികളോട് ആവശ്യപ്പെട്ടിട്ടുണ്ട്. പല കമ്പനികളും എതിർപ്പ് പ്രകടിപ്പിച്ചിട്ടുണ്ടെന്നാണ് റി്‌പ്പോർട്ടുകൾ. പുതിയ 'ആപ്പ്' വരുന്നതോടെ ഇപ്പോഴുള്ള നിയന്ത്രണം കേബിൾ, ഡി.ടി.എച്ച്. കമ്പനികൾക്ക് നഷ്ടപ്പെടുമോ എന്നാണ് കമ്പനികളുടെ ആശങ്ക.\nമൂന്നാമതൊരു കമ്പനിയുടെ 'ആപ്പ്' ഉപയോഗിക്കുമ്പോൾ ഉപഭോക്താക്കളുടെ വിവരങ്ങളെല്ലാം അവർക്ക് അറിയാൻ കഴിയുമെന്ന് ചൂണ്ടിക്കാട്ടിയാണ് പല കമ്പനികളും ഇതിനെ എതിർക്കുന്നത്. അതേസമയം, ഒരു മാസത്തിനുള്ളിൽ ആപ്ലിക്കേഷൻ പുറത്തിറക്കാനുള്ള ശ്രമമാണ് 'ട്രായ്' നടത്തുന്നത്.